Hiyaa Flat: Finishing Masaikah Nimendhen Kuli Nunagaane - Vaguthu\nހިޔާ ފްލެޓް: ފިނިޝިން މަސައްކަތް ނިމެންދެން ކުލި ނުނަގާނެ\nހުޅުމާލޭގައި ކުރީގެ ސަރުކާރުން އިމާރާތް ކުރަން ފެށި 7,000 ފްލެޓަށް މީހުން ވަދެ ފިނިޝިން މަސައްކަތް ނިމެންދެން ވަކި މުއްދަތަކަށް ކުލި ނުނަގާނެ ކަމަށް ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ)ން މިއަދު ބުނެފިއެވެ.\nޗައިނާ ސްޓޭޓް އިންޖިނިއަރިން އެންޑް ކޮންސްޓްރަކްޝަން ކޮމްޕެނީ (ސީއެސްއީސީ)އާ ހަވާލު ކޮށްގެން، ކުރީގެ ރައީސް އަބްދުﷲ ޔާމީންގެ ސަރުކާރުން، ފެށި މަޝްރޫއުގައި އިމާރާތް ކުރަމުން އަންނަނީ 25 ބުރީގެ 16 ޓަވަރެވެ. އެހެން ނަމަވެސް މިހާރު 24 ބުރިއަށް ބަދަލުކޮށް، އެންމެ ތިރީގައި 280 ޔުނިޓްގެ މެނޭޖްމެންޓް އޮފީހާއި ފިހާރަ އަދި ސެކިއުރިޓީ ބަލަހައްޓާ ތަނެއް ހެދުމަށް ނިންމަމުން އަންނަ ކަމަށް އެޑްސީން ވަނީ ބުނެފައެވެ.\nމަޝްރޫއުގެ ޖުމްލަ އަގުގެ ގޮތުގައި ކަނޑައަޅާފައި ވަނީ، 434 މިލިއަން އެމެރިކާ ޑޮލަރު (6.6 ބިލިއަން ރުފިޔާ) އެވެ. މީގެ ކުރިން މި ސަރުކާރުން ވަނީ މި ފްލެޓްތަކުގެ ފިނިޝިން މަސައްކަތް ނިންމުމުގެ ގޮތުން 45 މިލިއަން އެމެރިކާ ޑޮލަރު (695 މިލިއަން ރުފިޔާ) ނެގުމަށް ނިންމާފައެވެ. އެހެން ނަމަވެސް މިހާރު އެމަސައްކަތް ނުކުރަން ނިންމާފައިވާތީ ލޯނު ނުނަގަން ވަނީ ނިންމާފައެވެ.\nހިޔާ ފްލެޓްތަކުގެ ފިނިޝިން މަސައްކަތް ތަކުގެ ތެރޭގައި ހިމެނެނީ، ތަށިމުށި ޖެހުމާއި، އެތެރޭގެ ދޮރު، ކޭބަލް ޓީވީ އަދި ފަންކާ ފަދަ ތަކެއްޗެވެ. އިއްޔެ ރައީސް އިބްރާހިމް މުހައްމަދު ސޯލިހް ނޫސްވެރިންނާއި ބައްދަލު ކުރައްވައި ވިދާޅުވީ، އެތަނުގެ އެންމެ ފަހުގެ މަސައްކަތް ކުރަމުން އަންނަ ކަމަށާއި އެތަންތަން ހައްގުވެރިންނަށް ހަވާލު ކުރާއިރު، އެތެރޭގެ މަސައްކަތެއް ނުނިމޭނެ ކަމަށެވެ.\n"އެހެން ނަމަވެސް ގަބޫލު ކުރައްވައްޗޭ، އެތަނަށް ވަންނައިރު ކޮޓަރިއަކު ދޮރެއް ނުހުންނާނެ. ތަޅުމަކު ޓައިލްސް އެއް އެއްޗެއް ނުހުންނާނެ. އެ ހާލަތުގައި އެތަން ހުންނާނީ،" ރައީސް އިއްޔެ ވިދާޅުވިއެވެ.\nއެޗްޑްސީގެ މެނޭޖިން ޑިރެކްޓަރު ސުހައިލް އަހުމަދު މިއަދު ވިދާޅުވީ، އެތަނަށް ވަންނަ ފަރާތްތަކުން އެތަނުގެ ފިނިޝިން މަސައްކަތް ކުރަން ޖެހޭއިރު، އެ މަސައްކަތް ނިމެންދެން ކުލި ނުނަގާނެ ކަމަށެވެ.\n"އަޅުގަނޑުމެން ބަލާނީ މީހުންނާއި ތަންތަން ހަވާލު ކޮށްފަ ކޮންމެވެސް ވަރެއްގެ މުއްދަތެއް ކުލިވެސް ނުހިނގާ ގޮތަށް ދޭން، ފިނިޝިން މަސައްކަތް ކުރަން" ސުހައިލް ވިދާޅުވިއެވެ.\nސުހައިލް ވިދާޅުވީ، ފިނިޝިން މަސައްކަތައް ނަގަން ނިންމި ލޯނަށް އެހާ ބޮޑު އަދަދެއް އަރަނީ ވަރަށް ގިނަ އަދަދެއްގެ ފްލެޓްގެ ފިނިޝިން މަސައްކަތް ކުރަން ޖެހޭތީ ކަމަށާއި ލޯނަށްވުރެ އަމިއްލަ ފަރާތްތަކުން މެދުވެރިކޮށް އެކަން ކުރުމުން އެމީހުންނަށް ތަންކޮޅެއް އަގުހެޔޮކޮށް އެ މަސައްކަތް ނިމިގެން ހިނގައިދާނެ ކަމަށެވެ.\nއެ ފްލެޓްތައް އެޅުމަށް ޕްރޮޖެކްޓްގެ އެގްރީމަންޓް ހަދާފައިވަނީ އެ ހަރަދުތައް ނުލައި ކަމަށް ސުހައިލް ވިދާޅުވި ނަމަވެސް ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވީ، އެ ބަޖެޓް ހަމަޖެހިފައިވަނީ ފްލެޓްގެ ހުރިހާ ހަރަދެއް ހިމެނޭ ގޮތަށް ކަމަށެވެ.\nމި ފެލްޓްތަކަށް މަހަކު ދައްކަން ހަމަޖެހިފާ އަދަދު އެކި ފަރާތްތަކުން ނުބައިކޮށް ބުނަމުން އަންނާތީ ސުހައިލް ވަނީ ދައުރުވަމުން އަންނަ އަގުތަކަކީ އެއީ ނުބައި އަގުތަކެއް ކަމަށް ވިދާޅުވެފައެވެ. އޭނާ ވިދާޅުވީ، އެތަން 20 އަހަރަށް ދޫކުރާއިރު މަހަކު ނަގަން ނިންމާފައިވަނީ 11,000 ރުފިޔާ ކަމަށެވެ. އެހެން ނަމަވެސް ސުހައިލް ވިދާޅުވީ، ސަރުކާރުން އޮތީ އެ އަގު ކުޑަކޮށްދޭނެ ކަމަށް ބުނެފައި ކަމަށާއި އަދި އެކަމަށް ގޮތެއް ނިންމިފައި ނުވާ ކަމަށެވެ.\nރައީސް ޔާމީން އަޅުއްވާފައިވާ މި ފްލްޓްތަކަށް މި ސަރުކާރުން އަންނަނީ އެކި ގޮތްގޮތަށް ފާޑު ވިދާޅުވަމުންނެވެ. އެގޮތުން އިއްޔެވެސް ރައީސް ވަނީ އެ ފްލެޓްތަކަކީ އެއީ ބޭކާރު ހަރަދެއް ކަމަށް ސިފަ ކޮށް، ބޭރުން ކިތަންމެ ރީތިނަމަވެސް އެއީ ދިވެހިން ދިރިއުޅުން ރަނގަޅު ތަނެއް ނޫން ކަމަށް ވިދާޅުވެފައެވެ.\nޖޫން 24, 2020 18:47\nހެޔޮނުވާނެ ތިޔަ ހުރިހާ ފުލެޓެއް އައްނިޔަށް ދީބަލަ\nޖޫން 24, 2020 18:55\nޔާމީނު އެވަރު ކޮށްދިނީމަ މިސަރުކާރަށް މުށި ގަނޑެއްހާ ހިސާބުވެސް ވެރިކަމަށް ދެއަހަރު ވާއިރު ނުބޭއްވުނު، އަދިވެސް އަނ ގަ ފަތުރާފަ ވާހަކަ ދަށްކާތި. މީހަމަ ސްލޯލިހު ސަރުކާރު.\nޖޫން 24, 2020 19:00\nއިބްރާހިމް މުހައްމަދު ސޯލިހަށް އަޅުގަނޑު ދިވެހި ރައްޔިތެއްގެ ހައިސިއްޔަތުން ބުނެލަން އޮތް ވާހަކަ އަކީ ކުރީގެ ސަރުކާރަކުން ރައްޔިތުންގެ ހިތްހަމަޖައްސަލުމަށް ހަދާފައިވާ ފިނިމަައިޒަންތައް މި ސަރުކާރު އައި ފަހުން އަޅާނުލާ ވީރާނާވާން ދޫކޮއްލުމައި އަދި ބަސްޓާމިނަލް އާއި އިންޑަސްޓިރިއަލް ވިލެޖް އެއީ މި ސަރުކާރުން ބުޅާ ނިންދަވަން ދޫކޮއްފައިވާ އަދި ކުނި އަޅަން ދޫކޮއްފައިވާ ތަންތަނަށް ހަދަން ދޫކޮއްފައިވާ އިރު ކަލޭ އާއި މިއުޅޭ ކެނެރީގެ ބުއްޅަބޭ ހިތަށް ނާރަނީތަ އެއީ ރައްޔިތުންގެ ޓެކްސް ފައިސާ އިން ކުރީގެ ސަރުކާރަކުން ރައްޔިތުންގެ ލަބަޔަށް އެޅިތަންތަންކަން. ކުރީ ސަރުކާރު ދެކެ ކިތަންމެ ހަސަދަވެރިވިޔަސް ތީ ބޮޑުވަރު. ކުޑަ މިސާލެއް މާލޭ އިންޑަސްޓިރިއަލް ޒޯނު ކުނި ގޮޑަކަށް\nރަސްފަނު ވީރާނާވާން ދޫކޮއްލައިފި އާޓިފިޝަލް ބީޗު ތަރައްޤީ ކުރުން\nހުޅުމާލޭ ބަސް ޓާމިނަލް ބުޅާ ނިދާ ކޮއްޓަށް\nހުޅުމާލޭ 7000 ފުލެޓު ކޮތަރު ކޮއްޓަކަށް ބަދަލުކުރަން ސިފަ ޖެއްސުން އަދި އެތަނުގެ ފިނިޝިން ގަސްތުގައިނުނުނިންމުން.\nޖޫން 24, 2020 19:02\nނުލިބޭބެ އެގާރަހާސް ދައްކާކަށް. ތިން ކޮޓަރި ފްލެޓް ދީފަ ތިބިމީހުންވެސް ދައްކަނީ ހަތްހާހެއްހާ ރުފިޔާ. އަހަރުމެންނަށް ދެ ކޮޓަރި ދީފަ އަދި ނުވެސް ނިމި ހުރި ތަނެއް ތިކިޔަނީ ހާދަ ބޮޑު އަގެކޭ. ތިތަން ފަސްހާހަށްވުރެ ބޮޑިއްޔާ އެ ބޮޑުވީ. ދެރަކަމެއް ދެން.\nޖޫން 24, 2020 19:03\nކޮބާ ދެން ރައްޔަތުމީހާ ބާ ލޯނުނަގާނީ؟\nޖޫން 24, 2020 19:13\nފާޚާނާގެ މޫނުދޮންނަތަށި ކިހިނެއްތަ ހަދާފަ އެހެރީ... އައްޗީޑި\nޖޫން 24, 2020 19:32\nސަރުކާރު ބުނާނޭ ފުލެޓުތައް ކުޑައޭ ތިޔަ ފެންނަ ފޮޓޯތަކާ އަޅާ ބަލާއިރު މިހާރު މިއުޅޭ ތަންކޮޅު މާކުޑަކަމައް ދައްކަނީ ، ރައީސްއައް ކުޑަވާނެ އޭނާ ދިރިއުޅެނީ ބޮޑު ގަނޑުވަރެއްގަ ވިއްޔަ.\nޖޫން 24, 2020 19:36\nތިޔަ ކައިބަލަ ސޯލިހާ ނަޝީދާ ދެމީހުން\nޖޫން 24, 2020 19:47\nބަލަ ރައްޓެހިންނަށް ބަދަލޭ ކިޔާ 2500 މިލިއަން 2.5 ބިލިއަން ރުފިޔާ ދިން އިރު ރައްޔިތުންނަށް އިތުރު 40 މިލިއަން ޑޮލަރ ޚަރަދު ކުރަން ނުކެރެނީތަ.. އިސްތިއުފާދީފަ ގޭގަ މަޑުކޮށްލާ... ބަލަ ކަތުންނޭ ދިވެހިރާއްޖޭގައި 1 އެންމެ ރިސޯޓެއް ހަދން 80 މިލިއަން ޑޮލަރ ޚަރަދުވޭ... 50000 ފަންސާހާސް މީހުންގެ ބޯހިޔާވަހިކަމަށް އެންމެ 40 މިލިއަން ނުވަތަ 616 މިލިއަން ރުފިޔާ ލިބޭނެގޮތެއް ނެތީމަ ލަދުވެތިވޭ..ދިވެހި ސަރުކާރުގައި ހުންނާނީ ރައްޔިތުންގެ ފައިސާ ރިޒަވުން 40 މިލިއަން ނަގާ ފުލެޓަށް ޚަރަދު ކުރޭ . ވައްކަން ކުރަން ރައްޓެހިންނަށް ބަދަލްދޭން ފައުސާހުރޭ .ތެޅިފޮޅި ނޫމަޑިއަށް 800 މިލިއަން ރުފިޔާ ދިނީ ކީއްކުރަންތަ.... ފުލެޓްތައް ދެއްވާ. ވަރިހަމަ ކޮންމެ އަގެއްގައިދިނަސް ރ ޔާމިން އުފައްދަވާ ސަރުކާރުން ފުލެޓްތައް ހިލޭކޮށްދޭނެ. . ބާކީއޮތީ 36 މަސް...\nޖޫން 24, 2020 20:20\nކުރީގަފަންޖިފުޑީގަވެސް މީހުން ދިރިއުޅުނޭ ރާޖެތެރެމީހަކުހޮވީ ރައްޔެތުން ދެކެލޯބިވާނޭކަމައް ހީކޮއް ވީއެހެންނެއް ނޫން ޔާމީނުމަރަނގަޅު ނަސީދު ގެ ވރރިކަމުގަ ހަދަންދިން އެއްޗެކޭބުނި ފުލެޓުު ތައްވެސްނިންމާދިނިއްޔާ މިމީހާޔައް ދެއަހަރުވީއިރު މިވަރުވެސްނުވީވިއްޔާ އަޅަންނުވެސްފަށާހުރިތަންވެސް ދިނީނިއްމާފަވިއްޔާ\nޖޫން 24, 2020 20:21\nމަހަކު 11000ރުފިޔާ 2ކޮޓަރީގެ ކުލީގެ ގޮތުގައި ކަނޑައެޅުމަކީ ފަޤީރު ރައްޔިތުން ތަކެއްގެ ކަރުގައި ދަންމަޅި ބެއްދުން ވަރުގެ ކަމެއް ! ކުރީ ޗައިނާ ފްލެޓްތަކާއި އޭގެ ފަހުން ދޫކުރި3ކޮޓަރީގެ ފްލެޓްތައް ޙަވާލުކުރީ މުޅިން ހުރިހާ ކަމެއް ކޮމްޕްލީޓްކޮށް ނިންމާފައި އެތަންތަން ވެސް އެދޫކުރީ 7000ރުފިޔާ އަށް ކޮންމެ ފްލެޓަކަށް ދެން ދެކޮޓަރީގެ ފްލެޓްތަކެއް ފިނިޝިންގ ވެސް ނުނިންމާ ޙަވާލުކުރާއިރު 5000އަށް ވުރެ ކުލި ބޮޑުކުރެއްވުމަކީ އެއްވެސް އިންސާފެއްނޫން !\nޖޫން 24, 2020 20:25\nމީ ހަމަ ބަލާވެރިކަމެއް ފުލެތް ލިބުނު ކަމުގެ ލިޔުން ލިބުނު އެއްމެން މުޒާހަރާއަށް ނުކުންނަންވީ، މަވެސް ދާނަން ...\nޖޫން 24, 2020 20:31\nސުހައިލް އަށް ދަންނަވާލަން އޮތީ ކޮން ސަރުކާރަކުން ނެގި ލޯނަކަށް ނުވަތަ ކޮންތާކަށް ކުރި ހަރަދެއްގެ ބަދަލައްތޯ މިސަރުކާރުން މަހަކު 11000ރ ނަގަން ނިންމާފަ ތިވަނީ؟ ކި ބޮޑު ކަމެއް މީ .. ނުވަންޏާ އިސްތިއުފާ ދީބަލަ ތިކަން ކުރެވޭނެ މީހުން މިގައުމުގަ ތިބޭނެ! ކުރިންވެސް ހޭވި ހަޑި އަނެއްކާވެސް ހާވަން ހަވާލުވީމަ ދެރައީ\nޖޫން 24, 2020 21:37\nމީދެން ކިހާ ބޮޑުކަމެއް ރައްޔަތުންނަ ޖެއްސުމެއް މިކުރަނީ. ސަރުކާރުން އެޅި ހުރިހާ ފުލެޓްތައް ދީފަ ހުރީ ދޮރެއް ނައަރުވާ ފަންކާ ނުލާ މުށި ނުޖަހާ ވިއްޔާ 11000 ރުފިޔާއަށް ކަލޭމެންވެސް. ޢަޅާނީ ތިވަރު ކުދި ގޮޅިތައް ☹\nޖޫން 24, 2020 21:47\nބަލަ އަހަރުންވެސް ވަރަށް ދުވަސްވެއްޖެ ތިބޭތާ..\nކޮބައިބާ 1 ރޫމްގެ ފްލެޓްތައް؟\n16 ޓަވަރުގައި ހުންނަނީ ހަމައެކަނި2ރޫމްތަ؟\nއެއްރޫމްއަށް އަށް ލީމީހުން މިތިބެނީ ވާނުވާގަ!!\nއެއީ އަޅައިފަ ހުރި ތަނެއް ކަމެއްވެސް ނުވަތަ މި 16 ޓަވަރުގައި ހިމެނޭ ފްލެޓް ތަކެއް ކަމެއްވެސް އެނގޭމީހަކު ނެތް.މިކަމަށް ޖަވާބު ދާރީ ވެވޭނީ ކާކައްބާ؟ކީއްވެބާ ނުވަނީ؟\nޖޫން 24, 2020 22:06\nބަލަ ސުހެއިލު 695 މިލިޔަން ރުޕޔާގެ މައްސަކަތް ނުކުރާއިރުވެސް ތިބުނަނީ 11000ރ އެއޮތީ ކުރީސުރެ އަގުކަޑއަޅާފައެއްނޫންްޮތީ\nޖޫން 24, 2020 22:14\nތިޔަތާ އެބަހުރި ހުރިހާ ފިނިޝިންގ ހަދާފަ ހުރި އެޕާޓްމަންޓް ވެސް.. މުށިޖަހާ، ދޮރުތައް ލާ، ހުރިހާ ކަމެއް ނިމިފަ ހުރި ތަންތަން\nއެއްބައި ނުނިމި ތިހިރީ ކީއްވެބާ ދޯ.. ތީ ކިހިނެއްވި ކަމެއްތޯ އެބަ ޖެހޭ ބަލަން. ތިތާ ޖަހަންހުރި މުއްޓާ ދޮރުތަކާ ވަން ތަނެއް ބަލަން ޖެހޭ އެބަ..\n6500 ރުފިޔާ ލިބޭ މީހާ 11000 ހާސް ރުފިޔާ ދައްކައިގެން އުޅެން ޖެހުނީމާ ވާނެގޮތް ވިސްނާލާ ހަމަޖެހުމެއް ނެތި 24 ގަޑިއރު ކުލި ހޯދަން މަސައްކަތ ކުރުމުގައި ރައްޔިތުން ފެލުން މިއަށްކިޔަނީ.\nޖޫން 24, 2020 22:47\nކީއްކުރާނީދޯ! ފިނިޝިން މަސައްކަތް ނިންމާލަން ލޯނުގަނޑެއްދޭނެ ފަރާތެއްވެސް ނުވި،ވިއްޔަދޯ.\nޖޫން 25, 2020 02:26\nކީއްވެގެންތަ ފިނިޝިން މަސައްކަތަށް ނެތްގޮތަށް 16 ޓަވަރު އެޅީ... 10 ޓަވަރު އެޅިނަމައެއް ނުން. އޭރުން ހުންނާނީ ފިނިޝިންގ އާއެއްކޮށް ނިމިފައެއްނުން.\nހަމަ އެއްކަހަލަ މީހުން.\nޖޫން 24, 2020 23:16\nއެހެންވިއްޔާ ކޮޓަރި ތަކުގައި ދޮރު ހަރުނުކޮށް ޓައިލްސް ނުޖަހާ މުޅި އުމުރަށް ކުލިނުދައްކާ އުޅެވޭނެތާ ރަނގަޅު ގޮތެއް ދެން ފިނިސިންގ ހަދާނެ ކަމެއްނެތް ، އިބޫސޯލިހަށް ވާވަރުކަމެއްނޫން ތިއީ ވާވަރު ކަންތަށްކުރޭ ދައުލަތުގެ ހަޒާނާ ބެހޭނެ ބަހާލާ ބަހާލާ\nޖޫން 24, 2020 23:35\nޢެތަނައްގެނަ ދޮރުތަކާއި މުށިތައް ކޮވިޑްގެ ތަންތަން ހެދުމަށް ބޭނުންކުރީކަނަށް ވެދާނެ\nކިނބޫ ކަލޭ ކާލަބަލަ ހުރިހާ ފްލެޓެއް ބޮޑު ވެ ގެން ވާ މުސީބާތެއް މީ އަހަރުމެން ނިކަމެތިންނަށް ޖެހިފައޮތް\nޖޫން 25, 2020 00:26\n20 އަހަރު ވަންދެން މަހަކު 11000 ރުފިޔާ ނެގީމަ އެ ނެގެނީ ޖުމްލަ 2.64 މިލިއަން ރުފިޔާ! ކިހިނެއް އެވަރު ޚަރަދު ވާނީ އެޕާޓްމަންޓަކަށް!\nޖޫން 25, 2020 03:14\nރައްޔިތުން ޖަޒުބާތުގަ ޖައްސަން ނޫޅޭ. ކުލިނުނަގާނަމޭ މީހެޔޮފުޅު ކަމުން މާފްކޮއްދިން އެއްޗެކޭބުނެ ކަނު ރީނދޫ ތިލަފަތުން ކުޅޭ ކޮންމެ ކުޅިއަކީ ހަކުޅި ކުރިޔައް ކުޅޭއެއްޗެއް ކަމައް ހެދިގެން ނޫޅޭ. ތީ ކޮތަރު ކޮށިވިޔަސް، ދަންތުރަޔަކައްވިޔަސް،2ގަޑި އިރު ލިފްޓައް ނޭރި މަޑުކުރަން ޖެހުނަސް ހައްގުވެރިންނައް ތިތަންދީ. ގާކޮއްޓާ، ޗައިނާގެ ހިލޭ އެހީގެ ދަށުން މޑޕ ކުރިން އަޅާދިން ފްލެޓައްވުރެ ހާސްބައި ތީގެން ކޮންމެތަނެއް ރަނގަޅުވާނެ. ތިތާއަޅާފަ ތިހިރީ 500 އަކަފޫޓުގެ ދެކޮޓަރީގެ އެޕާޓްމަންޓް. އެއީ ގާކޮއްޓާ ދެންވެސް ހުރިތަންތަނައްވުރެ5ނޫނީ7މީހުންގެ އާއިލާއަކައް ހާސްބައި ރަނގަޅު އަދަދެއް. ސޯލިހު ބުންޔަސް ތީގެން ކޮންމެ ތަނެއް ހަދާފަ ތިހުރީ ކޮޓަރީގަ 12 މީހުން ނިންދަވާކައްނޫން. އެހެންވީމަ ކުލަނުލިޔަސް، ދޮރުނެތަސް، ތަނޑު ނެތައް ރ.ޔާމިން ސަރުކާރުގަ ތިތަން ދޭން އިއުލާނުކުރި އަގައް2ކޮޓަރި މެއިންޓެނެންސްފީ ލައިގެން މަހަކު 6،200ރ ތިތަން ދީ. ކޮންމެހެން މާހެޔޮ ފުޅު ބަޔަކައްވެގެން ދޮރެއްނެތޭ، ލިފްޓޭ، ލާފަހުރީ ފިޔާތޮށި ކުލައޭ އެހެންވީމަ ދޮރުލެވެންދެން ދޭނީ ހިލޭއޭ ނުކިޔާ އަވަސްކުރޭ. ބަލި ބޮޑުވެ، ފެތުރޭނެ ވަރަކައް ފެތުރި ނިމުންއިރު މެސިނުގެ ކާޓްރިޖެއް ނުގެވުނު ބަޔަކައް2އަހަރުވީ އިރު ނުލެވުނު ދޮރެއް، ޖެހޭނެ ޓައިލްސެއް ނޯންނާނެ. ތިބައި ގަނޑައް ޖެހޭނީ އަނބޮނޑި، ސުހޭލުވެސް އަބަދު ތިމަގާމުގަ ލިބޭއަމިއްލަ މަންފާއައް ޕަޕެޓު ހެދިގެން ނީދެވޭނެ. ކުރިންވެސް ނެރެއެއްލާލީ ދެންވެސް ނެރެވޭނެ، ވަގުތު ކުޑަތަން އެބަވެ.\nޖޫން 25, 2020 03:24\nރ.ސޯލިހުއައް ދަންނަވަން އޮތީ ރ.ޔާމިނު ސަރުކާރުގަ އިއުލާނުކުރި ލިސްޓައް އަދި ހަމަ އެއަގައް (މެއިންޓެނެސް ފީލައިގެން2ކޮޓަރި އެޕާޓްމަންޓެއް މަހަކު 6،200ރ) ތިތަން އަވަހައް ދެއްވާފަ ސޯލިހު އަވަހައް މަގާމުން އިސްތިއުފާ ދެއްވާށޭ. އާއިންތިހާބަކާއެކީ ރ.ޔާމިން ވެރިކަމައް ގެނެސް ތިތާ ޓައިލްވެސް ޖަހާ އަދި ހުރިހާ ކަމެއް ނިންމާނަމޭ. ބޭފުޅާ ދެން ރަނގަޅުވާނީ އިސްތިއުފާދީފަ ކުރިމަތިލާން ހުރި ކޯޓު ކޭސްތަކައް އާމާލް ކުލުނީ އާއި ވާހަކަދައްކައިގެން އެމަރު ހަލާޔައް ތައްޔާރުވުން. ވަގުތު ކުޑަ\nޖޫން 25, 2020 03:42\nމިހާރު ތި ހުރި އަގު ތަކަށް ބަލައިލާފިއްޔާ ފިނިޝިން އަށް 43 މލިއަން ޑޮލާރު ހަރަދު ކުރިއަސް މަހަކު -/11000 ރުފިޔާ ދައްކަން ޖެހުމުގެ މާނަ އަކީ އިންޓުރެސްޓުގެ ގޮތުގަ %144 ދައްކަން ޖެހެޔޭ. އަޖައިބު އަންތަރީސް ހަމަ\nޖޫން 25, 2020 03:45\nޖޫން 25, 2020 07:58\n6.6 ބިލިއަން ހަރަދުވި 7000 ފްލެޓް އަޅަން ....2ކޮޓަރީ ގެ ތަނެ ގެ އަ ގު 1 މިލިޔަން ވެސް ނުޖެހޭ.... ދެން ކީއްވެ 11000 މަހަކު ދައްކަން ވި 20 އަހަރު ވަންދެން\nޖޫން 25, 2020 08:21\nކުރީ ސަރުކާރުން އެބަހުރި ރައްޔިތުންނަން ކަންކަން ކޮއްދީފައި. އަދި ރައްޔިތުންގެ މާލިއްޔަތު އަމިއްލަ ޖީބްތަކަށް ބިލިއަނުން ބިލިއަނުން އަޅާފައި. އެމްއެމް ޕީއަރުސީ ކިތައް ފައިސާތޯ ރައްޔިތުންގެ މާލިއްޔާއިން މަދުވީ. އެހުރިނަމަ މިއަދު ކިތައް ކަމެއްތޯ އޭގެއިން ކުރެވުނީސް. އަހަރުމެން އެންމެން ހަމަ އާއި އިންސާފް ގަބޫލުކުރަންވާނެ.\nޖޫން 25, 2020 08:30\nބޭކާރު އަނގަނުތަޅާތިބެ ތި އިމާރާތްތަކުގެ ފިނިށިން ނިންމާފަ ރައީސް ޔާމީން ނިންމަވާފަވާ 6500 ރުފިޔާގެ އަގުގައި ތިތަންތަން ހައްގުވެރި ރައްޔިތުންނާއި ހަވާލުކުރޭ..


Drug aa eku hayyarukuri Principal ge bandhah7dhuvas | Mihaaru\nޑްރަގާ އެކު ހައްޔަރުކުރި ޕްރިންސިޕަލްގެ ބަންދަށް ހަތް ދުވަސް\n14 ޖެނުއަރީ 2020 - 16:056comments\nމަސްތުވާތަކެތިި ގެންގުޅުނު ކަމުގެ ތުހުމަތުގައި އިއްޔެ ހައްޔަރުކުރި ނ. މާޅެންދޫ ސްކޫލްގެ ޕްރިންސިޕަލްގެ ބަންދަށް ހަތް ދުވަސް ޖަހައިދީފި އެވެ.\nތައުލީީމީ ދާއިރާގައި ގިނަ ދުވަސްތަކެއް ހޭދަކުރި ޔޫސުފް އާދަމް ހައްޔަރުކުރީ ފަސް ގްރާމްގެ މަސްތުވާތަކެއްޗާ އެކު އެވެ. މިއީ އެކަހަލަ މައްސަލައެއްގައި ޕްރިންސިޕަލަކު ހައްޔަރުކުރި ފުރަތަމަ ފަހަރެވެ.\nފުލުހުންގެ މީޑިއާ އޮފިޝަލަކު ވިދާޅުވީ ފަސް ގްރާމްގެ މަސްތުވާތަކެއްޗާ އެކު ހައްޔަރުކުރި މީހާ ބަންދުގައި ބަހައްޓައިގެން މައްސަލަ ތަހުގީގުކުރަން މުއްދަތު އިތުރުކޮށްދިނީ ލަންދޫ ކޯޓުން ކަމަށެވެ. އިތުރު ތަފްސީލެއް ނުދެ އެވެ.\nމާޅެންދޫ ސްކޫލްގެ ޕްރިންސިޕްކަމުގައި އޭނާ ހުންނަތާ މިހާރު ތިން އަހަރު ވެއްޖެ އެވެ.\nމާޅެންދޫ ކައުންސިލްގެ މެމްބަރު މުހައްމަދު ޝާހް މޫސާ ވިދާޅުވި ގޮތުގައި، މަސްތުވާތަކެއްޗާ ގުޅުވައިގެން ޔޫސުފަށް މީގެ ކުރިން އެއްވެސް ތުހުމަތެއް ކޮށްފައެއް ނުވެ އެވެ. ކުއްލިއަކަށް އެފަދަ މައްސަލައެއްގައި ހައްޔަރުކުރުމަކީ ލިބުނު ބޮޑު ހައިރާންކަމެއް ކަމަށް ވެސް ވިދާޅުވި އެވެ.\n"ދަރިވަރުންނަށް ވެސް ރަނގަޅު މީހެއް އެއީ. މިކަހަލަ އެއްވެސް ކަމެއް ކުރިން އަޑެއް ނާހަން،" ޝާހް ވިދާޅުވި އެވެ.\nއެހެން ސްކޫލެއްގެ ޕްރިންސިޕަލަކު، ނަން ނުޖަހަން އެދިވަޑައިގެން، "މިހާރު" އަށް ވިދާޅުވީ އެފަދަ މައްސަލައެއްގައި ޕްރިންސިޕަލަކު ހައްޔަރުކުރުމުން ވަރަށް ދެރަވި ކަމަށެވެ. އަދި ތައުލީމީ ދާއިރާއަށް ލިބުނު ހުތުރެއް ކަމަށް ވެސް އޭނާ ވިދާޅުވި އެވެ.\n"އެނގިފައެއް ނެތް މީގެ ކުރިން ތައުލީމީ ދާއިރާގެ އިސް ބޭފުޅެއްގެ ހައިިސިއްޔަތުން މުޖުތަމައު ބަލައިނުގަން މިފަދަ އަމަލެއް ހިންގި ކަމެއް. އޭނާއާ ދޭތެރޭ ފިޔަވަޅު އަޅުއްވަން ޖެހޭ،" އެ ޕްރިންސިޕަލް ވިދާޅުވި އެވެ.\nއޭނާ ވިދާޅުވީ ދަރިވަރުންނަށް ރީތި ނަމޫނާއެއް ދައްކަން ޖެހޭ ބައެއްގެ ފަރާތުން އެފަދަ ކަންކަން ފެނުމަކީ ނުބައި މެސެޖެއް ކަމަށެވެ. އެހެންވެ ތުހުމަތެއް ކުރެވުނު ކަމުގައިވިއަސް ޒިންމާއިން އެބަޔަކު ވަކިކުރަން ޖެހޭނެ ކަމަށް ވިދާޅުވި އެވެ.\nއެޑިއުކޭޝަން މިނިސްޓްރީގެ މީޑިއާ އޮފިޝަލަކު ވިދާޅުވީ ޕްރިންސިޕަލާ މެދު ވެސް ސިވިލް ސާވިސްގެ ގަވާއިދާ އެއްގޮތަށް ފިޔަވަޅު އަޅާނެ ކަމަށެވެ.\nއިތުރު ލިޔުންތައް ތައުލީމް މަސްތުވާތަކެތި ޕްރިންސިޕަލުން\nހައްޔަރު ކުރި ޕްރިންސިޕަލް ދޫކޮށްލައިފި


ބާސާއިން އެތުލެޓިކޯއާ އެއް ޕޮއިންޓް ގާތަށް\nވަޔަޑޮލިޑް އަތުން ބާސާ މޮޅުވީ 1-0 ގެ ނަތީޖާއަކުން\nތާވަލުގެ ދެވަނައިގައި ބާސާ އޮތީ 65 ޕޮއިންޓާއެކު\n6 އޭޕްރިލް 2021 | އަންގާރަ 02:25\nބާސާ އާއި ވަޔަޑޮލިޑް ބައްދަލުކުރި މެޗުގެ ތެރެއިން: މި މެޗުން ބާސާ މޮޅުވީ 1-0 ން\nސްޕެނިޝް ލީގުގައި ބުދަ ދުވަހުގެރޭ ފަހު ވަގުތު ރެއާލް ވަޔަޑޮލިޑް ބަލިކޮށް، ތާވަލުގެ އެއްވަނައިގައި އޮތް އެތުލެޓިކޯ މެޑްރިޑާ އެއް ޕޮއިންޓް ގާތަށް ބާސެލޯނާ ޖެހިލައިފިއެވެ.\nއަމިއްލަ ދަނޑުގައި ކުޅުނު މެޗުން ބާސާ މޮޅުވީ ފަހު ވަގުތު 1-0 ގެ ނަތީޖާއަކުންނެވެ.\nމި މެޗުގެ ފުރަތަމަ ހާފުގައި ދެ ޓީމަށްވެސް ވަނީ ލީޑު ނަގަން ރަނގަޅު ފުރުޞަތުތަކެއް ލިބިފައެވެ. އެގޮތުން މެޗުގެ ކުރީކޮޅު ވަޔަޑޮލިޑުގެ ކެނަން ކޯޑްރޯ ބޮލުން ފޮނުވާލި ހަމަލާއެއް ވަނީ ގޯލުގެ ހުރަސް ދަނޑިއަށް އަމާޒުވެފައެވެ. އަދި ފުރަތަމަ ހާފުގެ އިތުރު ވަގުތުގައި ބާސާގެ ޒުވާން މިޑްފީލްޑަރު ޕެޑްރީ ފޮނުވާލި ބާރު ހަމަލާއެއްވެސް ވަނީ ގޯލުގެ ދަނޑިއަށް އަމާޒުވެފައެވެ.\nމި މެޗުގެ ދެވަނަ ހާފު މުޅިން އެއްކޮށް ބާސާއިން ޑޮމިނޭޓުކޮށްގެން ކުޅުނު ނަމަވެސް، ވަޔަޑޮލިޑުން ވަނީ ރަނގަޅަށް ޑިފެންސްކޮށް މެޗުގެ ބޮޑުބައިގައި ބާސާ ހުއްޓުވާފައެވެ. އެކަމަކު ވަޔަޑޮލިޑަށް މި މެޗުގައި މައްސަލަތަކެއް ދިމާވީ، މެޗުގެ 79 ވަނަ މިނެޓުގައި އެ ޓީމުގެ އޮސްކާ ޕްލާނޯއަށް ސީދާ ރަތް ކާޑެއް ދެއްކުމާ ގުޅިގެންނެވެ. އޭނާއަށް ރެފުރީ ރަތް ކާޑެއް ދެއްކީ ބާސާގެ ފޯވާޑް އޮސްމާނޭ ޑެމްބެލޭއަށް ކުރި ޓެކުލަކާ ގުޅިގެންނެވެ.\nއެއާއެކު ވަޔަޑޮލިޑުގެ އެއް ކުޅުންތެރިއަކު މަދުވުމުގެ ފައިދާ ނަގައި، ބާސާއިން ލީޑު ނަގަން ގިނަ މަސައްކަތްތަކެއް ކުރިއިރު، އެ ޓީމުން ލީޑު ނަގާފައިވަނީ މެޗުގެ ފަހު މިނެޓުގައެވެ. އޭރިއާ ތެރެއިން ލިބުނު ފުރުޞަތަކުން މި ލަނޑު ބާސާއަށް ކާމިޔާބުކޮށްދިނީ މެޗުގައި ރަނގަޅު ކުޅުމެއް ދެއްކި ޑެމްބެލޭއެވެ.\nމި މޮޅާއެކު ތާވަލުގެ އެއްވަނައިގައި އޮތް އެތުލެޓިކޯއާ އެއް ޕޮއިންޓް ގާތަށް ބާސާ ޖެހިލިއިރު، ތާވަލުގެ ދެވަނައިގައި ބާސާ އޮތީ ކުޅުނު 29 މެޗުން ލިބުނު 65 ޕޮއިންޓާއެކުއެވެ. އެއްވަނައިގައި އޮތް އެތުލެޓިކޯއަށް 29 މެޗުން 66 ޕޮއިންޓް ލިބިފައިވާއިރު، ތިންވަނައިގައި އޮތް އެންމެ ފަހުގެ ޗެމްޕިއަން ރެއާލް މެޑްރިޑަށް 29 މެޗުން ލިބިފައިވަނީ 63 ޕޮއިންޓެވެ. އެއާއެކު ލީގުގެ ފޯރިގަދަވެފައިވާއިރު، އަންނަ ހޮނިހިރު ދުވަހުގެރޭ ރެއާލާއި ބާސާ ބައްދަލުކުރާނެއެވެ.\nސްޕެނިޝް ލީގު ބާސެލޯނާ


Fathuruverikan Hulhuvaalumakee Raajje Ah Ves Enmme Rangalhu Goi - Dr.Bruce - Vaguthu\nފަތުރުވެރިކަން ހުޅުވާލުމަކީ ރާއްޖެއަށް ވެސް އެންމެ ރަނގަޅު ގޮތް - ޑރ.ބްރޫސް\nއެންއީއޯސީގައި ކުރިއަށްދާ ނޫސްވެރިންގެ ބައްދަލުވުމުގައި ޑރ. ބްރޫސް - ފޮޓޯ: ރައީސް އޮފީސް\nފަތުރުވެރިކަން ހުޅުވާލުމަކީ ރާއްޖެއަށް ވެސް އެންމެ ރަނގަޅު ގޮތްކަމަށް ޤަބޫލުކުރައްވާކަމަށް ޓުއަރިޒަމް މިނިސްޓްރީން ރާއްޖެއަށް ގެނައި މެޑިކަލް ޓީމްގައި ހިމެނޭ ޑރ. ބްރޫސް ސްޓޯވަރ ވިދާޅުވެއްޖެއެވެ.\nރާއްޖެއިންވެސް ފެނިފައިވާ ކޮވިޑް-19އާ ހެދި ރާއްޖެއަށް ފަތުރުވެރިން އައުން ވަނީ ހުއްޓުވާފައެވެ. އެހެން ނަމަވެސް ރާއްޖޭގެ ހާލަތު ގޯސްނުވެ ހިފެހެއްޓިއްޖެނަމަ އަންނަ ޖޫން މަސް ތެރޭގައި ރާއްޖެއަށް ފަތުރުވެރިން ގެނެވޭތޯ ޓުއަރިޒަމް މިނިސްޓްރީން ދަނީ މަސައްކަތްތައް ކުރަމުންނެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމުގައި ފަތުރުވެރިކަމަށް ރާއްޖެ ހުޅުވާލަން މިއީ އެންމެ ރަނގަޅު ވަގުތުތޯ، އަދި އެކަމަށް ރާއްޖެ ކިހާވަރަކަށް ތައްޔާރުތޯ ސުވާލުކުރުމުން ޑރ. ބްރޫސް ވިދާޅުވީ، ކަނޑައެޅިގެން މިވެނި ވަގުތަކީ ފަތުރުވެރިކަން ހުޅުވާލަން އެންމެ ރަނގަޅު ވަގުތޭ މިހާރުގެ ހާލަތު އޮތްގޮތުން ބުނަން ދަތިކަމަށެވެ.\nރާއްޖެއަކީ ފަތުރުވެރިކަމަށް ބަރޯސާވާ ޤައުމަކަށް ވާއިރު ފަތުރުވެރިކަން ނުފެށުމުން އިތުރު އެހެންކަންކަމާއި ކުރިމަތިލާން ޖެހޭނެކަން އޭނާ ވަނީ ފާހަގަކުރައްވާފައެވެ.\nއެހެންނަމަވެސް ހުޅުވާލާއިރު ދިމާވެދާނެ ހާލަތަކަށް ހޭލުންތެރިވެ، ތައްޔާރުވުން މުހިންމު ކަމަށް އޭނާ ވިދާޅުވިއެވެ.\n" ދުނިޔޭގެ ބޮޑު ބައެއް ދަނީ ހުޅުވާލަމުން. އެއީ ހުޅުވާ ނުލައިފި ނަމަ އިތުރު ބައިވަރު ބަލިތައް ފެތުރޭނެ. ބަނޑުހައިހޫނުކަމާއި ކޮވިޑް ނޫން އެހެން ބަލިމަޑުކަން ފެތުރޭނެ. އެއްވެސް މީހަކަށް އާއެކޭ ނޫނީ ނޫނެކޭ ނުބުނެވޭނެ ހުޅުވާލަން. އެހެންނަމަވެސް އަހަރެން ބުނާނީ އެއީ އެންމެ ރަނގަޅު ގޮތޭ ތައްޔާރުވެ، ޕީޕީއީ އާއި ޕްރޮޓޮކޯލްތަކާއި އެކު ދަސްކުރިކަންކަން ތަންފީޒްކޮށްގެން ކުރިއަށްދިއުން. ވަރަށް ގިނަ މީހުންގެ ކަންކަން ބަރޯސާ ވޭ ޓޫރިޒަމްއަށް." އޭނާ ވިދާޅުވިއެވެ.\nޑރ.ބްރޫސް ވިދާޅުވީ ކޮވިޑް-19 އާއި މެދު ހޭލުންތެރިކަން އިތުރުކުރުމަކީ ވަރަށް މުހިންމުކަމެއްކަމަށެވެ.\nއަދި ކުއްލި ހާލަތެއް ދިމާވެއްޖެނަމަ ފަރުވާ ދިނުމަށް ބޭނުންވާ އޮކްސިޖަން ފަދަ ތަކެތި ތައްޔާރީ ހާލަތުގައި ބަހައްޓައިގެން މަސައްކަތްކޮށްފި ނަމަ ފަތުރުވެރިކަން ހުޅުވާލުން އެންމެ ރަނގަޅުކަމަށް އޭނާ ވިދާޅުވިއެވެ.\nއޭނާ ވިދާޅުވީ ފަތުރުވެރިކަން ހުޅުވާލުން ލަސްވީކަމަށް ވެސް ޤަބޫލު ނުކުރައްވާކަމަށެވެ.\nޖޫން 3, 2020 16:00\nއެންމެފަހުންވެސް މިކަހަލަ ދޮން ފަރަންޖީއަކު ބުނެގެން މިތަނަށް ޑިމޮކުރަސީއޭ ކިޔާ އެއްޗެއް ގެނައީ ދިވެހިންނަށް ފައިދާވާނެއޭ ކިޔާފައި، އެއެއްޗެއް ގެނައި ފަހުން މަޔާ ދަރިޔާ ތިބެނީ ތުން އަނބުރައިގެން، ބޮޑުން އުޅެނީ ތަޅާފޮޅުމުގައި، ވަރަށް ފައިދާ ވެއްޖެއެއްނު!\nޖޫން 3, 2020 16:49\nރަނގަޅުގޮތް ބުނެދޭން ގެނެއްސަ އިން މީހެއްތަމީ. ރަނގަޅުގޮތަ ނޭގިގެންތަ ދުނިޔެ ބަންދުކޮށްގެން މިތިބެނީ. ކޮރޯނާވައިރަސް.\nޖޫން 3, 2020 20:24\nތީ ވެސް ޕަޕެޓެއްނު.. ޓުއަރިޒަމް މިނިސްޓްރީން ގެނެއްސަ ހުރި އެޖެންޓެއް\nޖޫން 4, 2020 01:23\nބު ރުސްލީ ބުންޏަސް.. ދުނިޔޭގެ މަތީފަންތީގެ އެކުސްޕާޓު އިންކްޝަސް ޑިސީސް ޑޮކްޓަ ރުން ބުނަނީ ތިހެންނެއް ނޫން. ޔޫއެސްގެ ޑޮކްޓާ ރ އެންތަނީ ފައުޝީ ބުނާ ވާހަކަ އަޑުއަހާބަލަ. ބޯތަލަ ކޮންމެ ފަ ރަންޖީއަކީ އަދި މޮޅުމީހެއް ނުވަތަ އިތުބާ ރުކު ރެވޭ މީހެއް ނޫން.


Barcelona ah oiy pressure kudaeh noon: Dortmund | Mihaaru\nބާސެލޯނާ އަށް އޮތް ޕްރެޝަރު ކުޑައެއް ނޫން: ޑޯޓްމަންޑް\nޑޯޓްމަންޑާ ދެކޮޅަށް ކުޅުނު މެޗުގެ ތެރެއިން މެސީ ބޯޅަ ހިފައިގެން.-- ފޮޓޯ: އޭއެފްޕީ\n27 ނޮވެމްބަރ 2019 - 11:07\nބާސެލޯނާ (ނޮވެމްބަރު 27) - ޗެމްޕިއަންސް ލީގުގައި މިރޭގެ މެޗަށް ނުކުންނައިރު ބޮރޫޝިއާ ޑޯޓްމަންޑް އެކޭ އެއްގޮތަށް ބާސެލޯނާ އަށް ވެސް އޮތް ޕްރެޝަރު ކުޑައެއް ނޫން ކަމަށް ޑޯޓްމަންޑްގެ ކޯޗު ލޫޝިއަން ފާވްރޭ ބުނެފި އެވެ.\nޗެމްޕިއަންސް ލީގުގެ ގްރޫޕް އެފްގައި ހަތަރު މެޗަށް ފަހު ބާސެލޯނާ އެއް ވަނައިގައި އޮތީ އަށް ޕޮއިންޓާ އެކު އެވެ. ދެ ވަނައިގައި އޮތް ޑޯޓްމަންޑަށް ހަތް ޕޮއިންޓް ލިބިފައިވާއިރު، ތިން ވަނައިގައި އޮތް އިންޓަ މިލާނަށް ވަނީ ހަތަރު ޕޮއިންޓް ލިބިފަ އެވެ. އެންމެ ފުލުގައި އޮތް ސްލަވިއާ ޕްރާގުގެ އޮތީ ދެ ޕޮއިންޓެވެ. މިރޭ ބާސެލޯނާ ދަނޑުގައި ޑޯޓްމަންޑާއި ކުޅޭއިރު، އަނެއް މެޗުގައި ސްލަވިއާ ދަނޑުގައި އެ ޓީމު ނުކުންނާނީ އިންޓައާ ދެކޮޅަށެވެ.\nމި ގްރޫޕްގެ ފަހު މެޗުތަކަށް ބަލާއިރު، އަންނަ މަހުގެ 10 ވަނަ ދުވަހު ބާސެލޯނާ ކުޅޭނީ ރަށުން ބޭރުގައި އިންޓައާ އެވެ. އަދި ޑޯޓްމަންޑް އަމިއްލަ ދަނޑުގައި ނުކުންނާނީ ސްލަވިއާއާ ދެކޮޅަށެވެ.\nބާސެލޯނާއާ ދެކޮޅަށް މިރޭ ކުޅޭ މެޗުގެ ކުރިން ފާވްރޭ ބުނީ ޑޯޓްމަންޑަކީ ކޮންމެ ދަނޑެއްގައި ވެސް ނަތީޖާ ނެރެވޭނެ ފެންވަރުގެ ޓީމެއް ކަމަށެވެ.\n"ހަގީގަތަކީ އަހަރެމެން މި މެޗާ ކުރިމަތިލާއިރު މި އޮތީ އެންމެ ރަނގަޅު ފޯމެއްގައެއް ނޫން ނަތީޖާ އަށް ބަލާއިރު. އެކަމަކު ކުޅުމަށް ބަލާނަމަ އަހަރެމެން ވަރަށް ރަނގަޅަށް ކުޅެފިން ގިނަ މެޗުތަކުގައި. ދެން މީގައި ޕްރެޝަރު އޮތީ ހަމައެކަނި ޑޯޓްމަންޑަކަށް ނޫން. ބާސެލޯނާ އަށް އޮތް ޕްރެޝަރު ވެސް ކުޑައެއް ނޫން. މިއީ އެ ޓީމުން އަމިއްލަ ދަނޑުގައި ކުޅޭނެ ފަހު މެޗު ގްރޫޕް ސްޓޭޖުގައި. އެހެންވީމަ ޕްރެޝަރު ހަމަހަމަ،" ފާވްރޭ ބުންޏެވެ.\nބާސެލޯނާގެ ކޯޗު އާނެސްޓޯ ވަލްވޭޑޭ ބުނީ އޭނާ އަށް އެ ޓީމުގެ ވަޒީފާ އެންމެ ބޮޑަށް ޝައުގުވެރިވަނީ ވެސް ޕްރެޝަރު ހުރި ގޮތުން ކަމަށެވެ. އަދި ބާސެލޯނާ ފަދަ ހައިބަތު ބޮޑު ކްލަބެއްގައި އަބަދުވެސް މޮޅުވުމުގެ ޕްރެޝަރު އޮންނާނެ ކަމަށް ވަލްވޭޑޭ ބުންޏެވެ.\nމިރޭގެ މެޗަކީ ބާސެލޯނާގެ ކެޕްޓަން ލިއޮނަލް މެސީ އެ ޓީމަށް ކުޅެދޭނެ 700 ވަނަ މެޗެވެ. ސަސްޕެންޝަނުގެ ސަބަބުން ޑޯޓްމަންޑާ ދެކޮޅަށް ބާސެލޯނާގެ ޑިފެންޑަރު ޖެރާޑް ޕީކޭ އަށް އަދި އަނިޔާގެ ސަބަބުން ޖޯޑީ އަލްބާ އާއި ނެލްސަން ސެމޭޑޯ އަށް ވެސް ނުކުޅެވޭނެ އެވެ. އެކަމަކު ކްލެމެންޓް ލޯންގްލޭ ވަނީ މެޗަށް ފިޓްވެފަ އެވެ. ޑޯޓްމަންޑަށް އޮތް ކަންބޮޑުވުމަކީ ކުރިން ބާސެލޯނާ އަށް ކުޅުނު ސްޕެއިނުގެ ފޯވާޑް ޕަކޯ އަލްކަސޭރު އަނިޔާގައި ހުރުމެވެ.\nޑޯޓްމަންޑާއި ބާސެލޯނާ ކުޅޭ މެޗު ފަށާނީ ރާއްޖެ ގަނޑިން މިރޭ ދަންވަރު 1 ޖަހާއިރު އެވެ. މި ދެ ޓީމު ޑޯޓްމަންޑް ދަނޑުގައި ކުޅުނު މެޗު ނިމުނީ ލަނޑެއް ނުޖެހި އެއްވަރުވެގެންނެވެ.\nޗެމްޕިއަންސް ލީގު މިރޭގެ މެޗުތައް (ރާއްޖެ ގަނޑިން):\nވެލެންސިއާ - ޗެލްސީ (22:55)\nޒެނިތު - ލިޔޯން (22:55)\nލިވަޕޫލް - ނަޕޯލީ (1:00)\nގެންކް - ސާލްޒްބާގް (1:00)\nސްލަވިއާ ޕްރާގް - އިންޓަ (1:00)\nއާރްބީ ލިޕްޒިގު - ބެންފީކާ (1:00)\nލިލް - އަޔަކްސް (1:00)\nބާސެލޯނާ ޗެމްޕިއަންސް ލީގު ބޮރޫޝިޔާ ޑޯޓްމަންޑް\nގެންކް ސެލްޒްބާގް މެޗު މީޑިއާ-ނެޓުން ދައްކަނީ ކޮން ޗެނަލަކުންތަ؟\nފާވްރޭ ފޮނިކަނޑާފަ މިރޭ ބަލިވާނެ. މަށަށް ޔަގީން.\nތިހެން ބުނަން އަދި ދަތި. ވަލްވާރޑޭ ކޯޗުކަމުގައި ކޮންމެ ޓީމެއް އަތުންވެސް ބާސާ ބަލިވެދާނެ. އެންމެ ފަހުންވެސް އެންމެ ފުލުގައި އޮތް ޓީމްއަތުން ކިރިޔާ މޮޅުވީ. މިބުނީ ލަލީގާގެ ވާހަކަ.\nމެސީ ލައިގެން ކުޅުނީމަ ވައި


Anhenun varivumun eynaage loabiveriyaa athun badhalu!\nއަންހެނުން ވަރިވުމުން އޭނާގެ ލޯބިވެރިޔާ އަތުން ބަދަލު!\nކެވިން ހޯވާޑްގެ 12 އަހަރުވީ ޒަވާޖީ ހަޔާތް ފުނޑުފުނޑުވެގެން ދިޔައީ އޭނާގެ ބަލަ ބަލާ ހުއްޓަ އެވެ. އޭނާގެ އަންހެނުން އެންމެ ފަހުން ވަރިވެގެން ދިޔައީ އެވެ. އަންހެނުން އޮފީހުގައި އުޅޭ މީހަކާ ރައްޓެހި ވެގެން އޭނާއަށް ބޭވަފާތެރި ވަމުން ދާތާ ކިތަންމެ ދުވަހެއްކަން ހޯވާޑް އަށް އެނގުނީ މާ ފަހުންނެވެ. އެނގުމާއެކު މި މައްސަލަ ހިފައިގެން އޭނާ ކޯޓަށް ދިޔަ އެވެ.\nހޯވަޑް ކޯޓުގައި ކުރި ދައުވާ ނިމުނީ އޭނާއާ އެއްކޮޅަށެވެ. އެމެރިކާގެ ނޯތު ކެރޮލައިނާގެ ފަނޑިޔާރުގެ ހުކުމްގައި ވާ ގޮތުން ހޯވާޑްގެ ކައިވެނި ރޫޅުނީ އޭނާގެ އަންހެނުން އެހެން ލޯބިވެރިޔަކު ގެންގުޅުނީމަ ކަން ޔަގީންވެ އެވެ. އެހެންވެ އެ ކައިވެނި ރޫޅުމުގެ ޒިންމާ އަންހެނުން ރައްޓެހިވެގެން އުޅުނު މީހާ ނަގަން ޖެހޭނެ ކަމަށް ހުކުމްގައި ވެއެވެ. އެހެންވެ އޭގެ ބަދަލެއްގެ ގޮތުން ހޯޥަޑް އަށް އެ ފިރިހެންމީހާ 750،000 ޔޫއެސް ޑޮލަރު ދޭން ފަނޑިޔާރު ކުރި ހުކުމްގައިވާ ކަމަށް މީޑިއާތަކުން މިދިޔަ ބުރާސްފަތި ދުވަހު ރިޕޯޓްކޮށްފައި ވެއެވެ.\n"އަންހެނުން ބުނީ އޭނާ އަހަރެން ކައިރިން ހަގީގަތުގައި ވަރިވާން ބޭނުންވެގެން އުޅެނީ އަހަރެން މާ ގިނައިރު މަސައްކަތުގައި ބޭރުގައި އުޅޭތީ ކަމަށް،" އެމެރިކާގެ ޓީވީ އަކަށް ދިން އިންޓަވިއު އެއްގައި ހޯވާޑް ބުންޏެވެ.\nސީއެންއެންގެ ރިޕޯޓުގައިވާ ގޮތުން އަންހެނުންނަށް ފާރަލާން ހޯވާޑް ހޯދި ޕްރައިވެޓް ޑިޓެކްޓިވްއެއްގެ ހޯދުންތަކުން އޭނާ އޮފީހުގައި އުޅޭ މީހަކާ ރައްޓެހިވެގެން އުޅޭތާ ކިތަންމެ ދުވަހެއް ކަން ހޯވާޑް އަށް ޔަގީންވީ އެވެ.\n"އޭނާ [އަންހެނުންގެ ލޯބިވެރިޔާ] އަހަރެމެންގެ ގެޔަށް އައިސް އަހަރެމެންނާއެކު ކައިބޮއި ވެސް ހަދާ. އަހަރެން ތަފާތު ވާހަކަތައް ވެސް އޭނާއާ ހިއްސާކޮށް އުޅުނިން. އަދި އަމިއްލަ ދިރިއުޅުމުގެ ވާހަކަތައް ވެސް ހިއްސާ ކުރިން،" ހޯވާޑް ބުންޏެވެ.\nހޯވާޑް އަށް ބަދަލު ލިބުނީ އެމެރިކާގެ އެންމެ ފަސް ސްޓޭޓެއްގައި އަމަލުކުރަމުންދާ ގާނޫނެއްގެ ދަށުންނެވެ. ދެމަފިރިން ކުރެ އެކަކު އަނެކަކަށް ބޭވަފާތެރިވެ ވަރިވެއްޖެނަމަ ބޭވަފާތެރިވީ މީހާގެ ލޯބިވެރިޔާގެ އަތުން ބަދަލު ލިބިދާނެ ކަމަށް މި ގާނޫނުގައި ވެއެވެ.\nހޯވާޑް ބުނި ގޮތުގައި އޭނާ މި މައްސަލަ ކޯޓަށް ވެއްދީ މިކަމުން ގިނަ ބަޔަކަށް ފިލާވަޅެއް ލިބޭނެކަމުގެ އުންމީދުގައި ކަމަށެވެ.\nއޭނާގެ ވަކީލު ސިންޑީ މިލްސް ބުނި ގޮތުގައި މިކަހަލަ މައްސަލައެއް އޭނާ ކޮންމެ އަހަރަކުވެސް އޭނާއަށް ލިބެ އެވެ. އަދި އެގޮތުން އޭނާ ވަކާލާތު ކޮށްދިން މީހަކަށް 2010 ވަނަ އަހަރު 5.9 މިލިއަން ޔޫއެސް ޑޮލަރު ދޭން ކޯޓަކުން ހުކުމް ކުރި ކަމަށެވެ.\nއަދި ހަމަ އެ އަހަރު ނޯތު ކެރޮލައިނާގެ ކޯޓަކުން ނުވަ މިލިއަން ޑޮލަރުގެ ބަދަލެއް އަންހެނަކަށް ހޯދައިދިން ކަމަށާއި އެއީ އެ އަންހެންމީހާ 33 އަހަރު ވަންދެން އިނދެގެން އުޅުނު މީހާ އެހެން ލޯބިވެރިޔަކު ހޯދާ އެ މީހާ ވަރިކުރީމަ ކަމަށް ވެސް ވަކީލު ބުންޏެވެ.


1988ވަނަ އަހަރުގެ ނޮވެމްބަރ މަހުގެ3ވަނަދުވަހެވެ. ފަތިހުގެހާގޮވާލުމާއެކު ދިވެހިން ކުރިމަތިލީ ހަޔާތުން އައު ދުވަހަކާއެވެ. އެހެންނަމަވެސް އެދުވަސް ވެގެންދިޔައީ ބިރުވެރިކަމުން ފުރިގެންވި ނާމާން ދުވަހަކަށެވެ. “ބަޑި ބުރާސްފަތީގެ” ނަމުން ދިވެހިން ސިފަކުރާ އެދުވަހުގެ ހަނދާންތައް ކޮންމެ ދިވެއްސެއްމެ އާކުރާނެކަމީ ޝައްކެއް އޮތް ކަމެއްނޫނެވެ. ދިވެހީންގެ ބަޔަކު އަޑީގައިތިބެ ބޭރުގެބަޔަކާ ގުޅިގެން ދިވެހިންގެ މިނިވަންކަމާއި އިސްތިޤްލާލާ ތޮޅެން މަސައްކަތް ކޮށް 19 ދިވެއްސަކު ޝަހީދު ކޮށްލާފައިވަނީ އެދުވަހެވެ. އޭގެ ފަހުން ކޮންމެ އަހަރެއްގެވެސް ނޮވެމްބަރ މަހުގެ 3ވަނަ ދުވަސްް ފާހަގަ ކުރަމުންމިދަނީ ނަސްރުގެ ދުވަހުގެ ގޮތުގައެވެ. ބާޣީންގެ އަތްދަށުން ދިވެހި ޤައުމު ސަލާމަތްވުމުގެ އުފާ ފާހަގަކުރަމުންނެވެ.\nމިދުވަސް އެބަތަލުންތަކަކަށްޓަކައި ފާހަގަ ކުރެވެމުންދާ ޝަހީދުންގެ ޒިކުރާ މިފަދަ ދުވަހެއްގައި އާކުރުމީ އަޅުގަނޑުމެންގެ މައްޗަށް ލާޒިމްކަމެކެވެ. ވަކިން ޚާއްސަކޮށް ކުޅުދުއްފުށީގެ ކޮންމެ ދަރިއަކު އޭގެ ތެރެއިން އެއް ބަތަލަކަށްޓަކައި ފަޚުރުވެރިވުން ހައްޤެވެ. އެއްވެސް ބޭފުޅަކު ސުވާލު ނުކުރައްވާނޭ ފަދަައިން އެއީ ކުޅުދުއްފުށީގެ ދަރިއަކަށްވީތީއެވެ. ހދ ކުޅުދުއްފުށީ މާވާގެއަށް އުފަން ޝަހީދު ހުސައިން އާދަމަކީ ދިވެހި ޤައުމަށްޓަކައި އުމުރުން އެންމެ 19 އަހަރުގައި ޝަހީދުވެވަޑައިގެން ޒުވާންބަތަލެވެ. ހިތްވަރުގަދަ ދިވެހި އަބްތާލެވެ. ދިވެހި ކޮންމެ ދަރިއަކަށްވާ އަގުހުރި ނަމޫނާއެވެ. ފަސްޖެހުމެއްނެތި ކުރިއަށްވަޑައިގެންނެވި އާރުކާޓީއެވެ. އިސްލާމްދީނާއި ދިވެހި ވަތަނުގެ ހައްޤުގައި ގުރުބާންވެ ވަޑައިގެންނެވި މުޖާހިދެވެ. ނަފުސު އައްޑަނައަކަށް ހެއްދެވި ފަހުލަވާނެވެ.\nއެދުވަހު ސިފައިންގެ ގޭޓްކައިރީގައި ފޯރިއަށް ޑިއުޓީގައި ހުންނެވި ހުސައިން އާދަމް ޝަހީދުވެގެން ވެއްޓިވަޑައިގެންނެވީ ބާޣީން ރާވައިގެން އައި ރޭވުން ނާކާމިޔާބުކޮށްލުމަށްފަހުގައެވެ. ކުލީ ސިފައިންގެ ގޮތުގައި އައިސްތިބި ތަމަޅަ ޓައިގަރުންގެ އިސްކޮށްހުރި މީހާ މަރާލާފައެވެ. މިއީ މިފަހުގެ ތާރީޚެއްގައި ޒުވާން ދިވެހި ދަރިއެއް ދިވެހި ޤައުމަށްޓަކައި ވީ އެންމެ ބޮޑު ޤުރުބާނީއެވެ. އެދުވަހުގެ ފަހުން 30 އަހަރު ފާއިތުވެގެންދިޔައިރުވެސް ހުސައިންއާދަމްގެ މަތިވެރި ޖިހާދުގެ ވާހަކައިން އަޅުގަނޑުމެންގެ ލޯތައް ރޮއްވާލައެވެ.\nއަޅުގަނޑުމެން މުޅިޤައުމު ހުސައިން އާދަމަށް މިވަނީ ދަރަނިވެރިވެފައެވެ. ޤައުމީ ފެންވަރެއްގައި މިދުވަސް ފާހަގަކުރަމުން ދާއިރު ޝަހީދުގެ އަގު އެންމެ ފުރިހަމައަށް ވަޒަންކުރަންޖެހެއެވެ. އެބަތަލްގެ ހިތްވަރުން ހިތްވަރު ލިބިގަނެ އެހަނދާންތަކުން ހިތްތަކުގައި ޤައުމީ ޖޯޝާއި ފޯރި އިތުރުކުރަންޖެހެއެވެ. ކިޔަވާކުދިންނާއި ޒުވާނުންގެ ހިތްތަކުގައި ވަތަނަށް ތެދުވެރި އިޚްލާސްތެރި ލޯތްބެއް އުފައްދަން ޖެހެއެވެ. އެބަތަލުގެ ކިބައިން ނަމޫނާ ލިބިގަނެ އެފަދަ އިތުރު ދަރިންތަކެއް އުފައްދަން ޖެހެއެވެ. އެހެނީ ދިވެހި ޤައުމު އެދި ގޮވަނީ ހުސައިން އާދަމްފަދަ ދަރިންތަކަކަށެވެ. އެދަރިންތަކެއްގެ ސަބަބުން ދިވެހި ޤައުމު އަމާންކަންމަތީ ދެމިގެންދާނެ ބަތަލުންތަކަށެވެ. އެބަތަލުންތަކެއްގެ ހިތްވަރުން މުޅި ޤައުމު ފަޚުރުވެރި ކުރުވާފަދަ ފަހުލަވާނުންތަކަކަށެވެ. އެފަހްލަވާނުންގެ މިންނެތް މަސައްކަތުން އިސްލާމްދީނާއި ދިވެހިންގެ އާދަކާދަ އަންނަން އޮތް ޖީލުތަކަށް ފޯރުކޮށްދޭނެ ވަސީލަތެއްގެ ގޮތުގައެވެ.\nނަސްރުގެ ދުވަހުގެ ޒިކްރާ މިއަދު އަޅުގަނޑުމެން އެންމެން އާކުރަމުންދާއިރު ޤައުމުއޮތްހާލަތަށް ވިސްނާލަންޖެހެއެވެ. ހުސައިން އާދަމްފަދަ ދަރިންތަކަކަށް ދިވެހި މިޤައުމު ބޭނުންވެފައި މިވާ ދަނޑިވަޅުގައި ދިވެހިން މިވަޅުގަނޑުން ނަގަންތިބި ފަރާތްތައްވަނީ ޣަރަގްވަމުންދާ ސިޔާސީ މައިދާނުގައިކަމީ ހިތާމަކުރަންޖެހޭ ކަމެކެވެ. އެއްވެސް ހައްޤަކާނުލާ ނަފްސު ތަކުން ލޭ އޮހޮރުވަމުންދާ އިރުވެސް އެކަމެއް ކުއްވެރިކޮށް ބަޔާންނެރުން ފިޔަވާ އިތުރު ހަރުދަނާ ފިޔަވަޅެއް އެޅެމަކުން ނުދެއެވެ. ހަމަމިބީދައިން ޝަހީދުންގެ ޒިކްރާ އާކުރުން ވެސް ވެފައި މިވަނީ ހަމައެކަނި ވަކި ދުވަހަކަށް ޚާއްޞަ ކަމަކަށެވެ. އަޅުގަނޑުމެން ބޭނުންވަނީ މި ވިސްނުން ދޫކޮށްލާ ކޮންމެ ދުވަހަކީ ވެސް މިފަދަ ކަންކަމާ މެދު ވާހަކަ ދައްކާ އެ ބަޠަލުންގެ އަގުހުރި ޚިދްމަތުން ހިތްވަރު ލިބިގަންނަ ދުވަހަކަށް ވުމެވެ. މި ކަމުގައި ކޮންމެ މީހަކީ ވެސް ބޮޑު ޒިންމާ އެއް ކޮނޑުގައި އެޅިފައިވާ މީހެއްކަން ދަތުމެވެ.\nކޮންމެ ޙައްޤަކާއެކު ޒިންމާއެއް ވާފަދައިން އަޅުގަނޑުމެންގެ ތެރެއިން އެއްވެސް މީހަކީ މިމަސްއޫލިއްޔަތުން ރެކެވޭނެ މީހެއްނޫނެވެ. ކޮންމެ މަންމައެއްގެ ޒިންމާއަކަށް ވާންވާނީ ތިމާގެ ދަރިފުޅަކީ ހުއްބުލްވަތަންގެ ލޯބި އަށަގެންފައިވާ ދަރިއަކަށް ހެދުމަށެވެ. ކޮންމެ އަންބަކު ވާންވާނީ ޤައުމު ބޭނުންވެއްޖެ ކޮންމެ ހާލަތެއްގައި ތިމާގެ ފިރިމީހާ އަކީ ކެރޭ މީހަކަށް ހަދާދޭނެ ނަސޭހަތްތެރިއަކަށެވެ. ކޮންމެ މުދައްރިސަކު ވާންވާނީ ތިމާގެ ދަރިވަރުންނަށް ޤައުމުގެ ގޮވުންތަކާއި ބޭނުންތަކަށް މަގުދައްކަދޭނެ މުރުޝިދުން ތަކަކަށެވެ. ޤައުމުގެ ހުންގާނުގައި ތިއްބަވާ ހަމަ ކޮންމެ ބޭފުޅަކުވެސް ވާންވާނީ ޤައުމަށް ވަފާތެރި ލީޑަރަކަށެވެ. އިޚްލާސްތެރި ވެރިއަކަށެވެ.\nހުސައިން އާދަމްގެ ޖިހާދަކީ މަތިވެރި ޖިހާދެކެވެ. އަގުބޮޑު ޤުރުބާނީ އެކެވެ. އެހެންކަމުން ނަސްރުގެ ދުވަސް ފާހަގަކުރަމުންދާ މިދަނޑިވަޅުގައި އަޅުގަނޑުމެން ކޮންމެ ދިވެހި ދަރިއަކީ ޝާއިރު ވިދާޅުވާފަދަ\n” އަހަރެންގެ މޭ ޤައުމަށްޓަކައި، އައްޑަނައަކަށް ދިއްކޮށްލުމީ\nފަހުނޭވަޔަށް ދަންދެން މޮޓޯކަމުގައި ޚިޔާރުކުރާނަމޭ..”\nބުނާފަދަ ދަރިއަކަށް ވަމާތޯއެވެ. ބޭނުންވަނީ ހިތްވަރާއި ފަންވަރެވެ


SunOnline: Ithuru 58 meehaku covid ah positive ve jumla 1274 akah\nއިތުރު 58 މީހަކު ކޮވިޑަށް ޕޮސިޓިވްވެއްޖެ، ޖުމްލަ 1274 އަކަށް\nއައިޝަތު ފަރީޙާ 22 May 2020, 19:01\nމޭ 12، 2020: މާލޭމަގުމަތީ ބިދޭސީއަކު ބައިސްކަލަކު ދަނީ -- ސަން ފޮޓޯ/ ފަޔާޒު މޫސާ\nމިއަދު 58 މީހަކު ކޮވިޑް ރޯގާއަށް ޕޮސިޓިވްވެއްޖެ އެވެ. އެއާއެކު ކޮވިޑަށް ޕޮސިޓިވްވީ މީހުންގެ ޖުމްލަ އަދަދު ވަނީ 1274 އަށް އަރާފަ އެވެ.\nހެލެތް ޕްރޮޓެކްޝަން އެޖެންސީ (އެޗްޕީއޭ) އިން ބުނީ މިއަދު ކޮވިޑް ރޯގާއަށް ޕޮސިޓިވްވީ މީހުންގެ ތެރޭގައި ހިމެނެނީ 18 ދިވެހިންނާއި 39 ބަންގަލަދޭޝް މީހުން އަދި އެއް އިންޑިއާ މީހެއް ކަމަށެވެ.\nރާއްޖެއިން ވައިރަހަށް ޕޮޒިޓިވްވި މީހުންގެ ތެރޭގައި 452 ދިވެހީންނާއި، ބަންގްލަދޭޝްގެ 661 މީހުންނާއި، އިންޑިއާގެ 119 މީހަކާއި، ނޭޕާލް 16 މީހުންގެ އިިތުރުން، ލަންކާގެ ހަ މީހަކާއި ޕާކިސްތާންގެ ތިން މީހުން ހިމެނެއެވެ.\nމިއަދު ކޮވިޑްގެ 58 ކޭސް ފެނުނުއިރު އިއްޔެ ފެނިފައިވަނީ 30 ކޭހެވެ. މިއަދު ފެނުނު ކޭސްތަކުގެ އަދަދަކީ އިއްޔެ އާއި އަޅާ ބަލާއިރު 31 ޕަސެންޓް އިތުރު އަދަދެކެވެ.\nރާއްޖެއިން ކޮވިޑް19 އަށް ޕޮޒިޓިވް މީހުންގެ އަދަދު 1،274 އަށް އަރާފައިވާއިރު، 104 މީހަކު ވަނީ ބަލިން މުޅިން ރަނގަޅުވެފައެވެ. އަދި ހަތަރު މީހަކު ވަނީ ބަލީގައިި މަރުވެފައެވެ.\nރާއްޖޭގައި ނޭނގި، ކޮވިޑް19 ޖެހުމަށްފަހު ރަނގަޅުވި މީހުންގެ އަދަދު ބެލުމަށްޓަކައި މިހާރު އަންނަނީ ޓެސްޓުކުރަމުންނެވެ. އެ މަސައްކަތުގެ ދަށުން އެންމެ ފުރަތަމަ ސާމްޕަލް ނަގަމުންދަނީ ބިދޭސީން ތޮއްޖެހިފައި ތިބި ތަންތަނުންނެވެ.\nނަމަވެސް އާންމުންގެ އެއްބާރުލުން ލިބި، ފުރަބަންދުގެ ކަންތައްތައް ރަނގަޅަށް ތަންފީޒުވަމުން ދާނަމަ، މާލެ ސަރަހައްދުގައި މިހާރު އޮތް ފުރަބަންދުގެ މުއްދަތު ހަމަވުމުން، ލުއިތަކެއް ދިނުމަށް ވިސްނަވާ ކަމަށް ރައީސް އިބްރާހިމް މުހައްމަދު ސޯލިހު އިއްޔެ ވަނީ ވިދާޅުވެފައެވެ.\nމީގެ އިތުރުން މޮނީޓަރިންގެ ހާލަތުގައި މިހާރު ނެތް ރަސްރަށުގެ ތެރެއިން މާލެ އާއި އަތޮޅުތެރޭގެ 25 ރަށެއް ފިޔަވާ އެހެން ހުރިހާ ރަށެއްގައި މިއަދުގެ ހުކުރު ނަމާދަށްފަހު ޖަމާއަތުގައި ނަމާދު ކުރަން ވަނީ ފަށައިފައެވެ.\nމާލެ ސަރަހައްދުގައި މިހާރު އިއުލާންކޮށްފައިވާ 14 ދުވަހުގެ ފުރަބަންދުގެ މުއްދަތު ހަމަވަނީ މި މަހުގެ 28 ވަނަ ދުވަހަށެވެ.\nގައިޑްލައިނާ އެއްގޮތްކަމަށް ބުނެ އަމިއްލައަށް ސްޓިކާ ޖަހަނީ


ދަރިންތަރުބިއްޔަތު ކުރުމަކީ ޤުރުބާނީއެއް އަދި ދަރުމަ ހުރި ޖިހާދެއް – ޚުތުބާ – Ilm\nދަރިންތަރުބިއްޔަތު ކުރުމަކީ ޤުރުބާނީއެއް އަދި ދަރުމަ ހުރި ޖިހާދެއް – ޚުތުބާ\nދަރިންތަރުބިއްޔަތު ކުރުމަކީ ޤުރުބާނީއެއް އަދި ދަރުމަ ހުރި ޖިހާދެއްކަމުގައި މިއަދު ހުކުރު ޚުތުބާގައި ވިދާޅުވެއްޖެއެވެ.\nޚުތުބާގައި ވިދާޅުވީ “ ލޮބުވެތި މައިންބަފައިންނޭވެ! ދަރިން ތަރުބިޔަތު ކުރުމުގައި ތިޔަ ވަނީ ވަރަށް ބޮޑު ޤުރުބާނީއެކެވެ. ދަރުމަ ހުރި ޖިހާދެކެވެ. މަދަރުސާތަކުގެ ޗުއްޓީ ދުވަސްވަރުގައި ވެސް އެކަމަށް ފުރިހަމައަށް ސަމާލުކަން ދޭށެވެ! ޗުއްޓީ ހެޔޮ ގޮތުގައި ހޭދަކުރުމުގެ ގޮތުން ތަފާތު ހެއު ޢަމަލުތައް އެ ކުދިން ލައްވައި ކުރުވުމަށް ބާރު އަޅާށެވެ! ފަސްވަގުތުގެ ނަމާދަށް އެކުދިން ސަމާލު ކުރުވައި، އެކަމުގެ މައްޗަށް އެ ކުދިން ހާނުވާށެވެ! ޗުއްޓީގެ އުފާ ޙާޞިލު ކުރުމުގެ އިތުރުން މިދުވަސްވަރު ވެސް ކީރިތި ޤުރްއާން ކިޔެވުމާއި، ރިވެތި އަޚްލާޤުގެ މަތީގައި ދަރިން ތަރުބިޔަތު ކުރާށެވެ! ތިޔަ ލޮބުވެތި ބެލެނިވެރިންނަކީ އަބަދުވެސް އެކުދިންނަށް ހެޔޮމަގު ދައްކާ ނަމޫނާ ބަޔަކަށް ވާށެވެ!”\nޗުއްޓީ ހޭދަކުރުމުގައި ސަމާލުކަންދޭންވީ ކަންކަން ބަޔާންކޮށް ޚުތުބާގައި ވިދާޅުވީ ” ދަރިންނަކީ، އެކުދިން އުޅޭ ނޫޅޭ ގޮތާއި، ކުރާކަންތަކާ މެދު ކޮންމެ މަޔަކާއި ބަފަޔަކު، އާޚިރަތް ދުވަހު މަސްއޫލުވާން ޖެހޭނެ މީހަކު ކަން ދަންނާށެވެ! ވުމާއެކު މަދަރުސާތައް ބަންދުވި ނަމަވެސް އެ ބަންދުގައި އެކުދިން ޗުއްޓީ ހޭދަކުރުމުގައި ކަންކަން ކުރަންވާ ރިވެތިގޮތް ބުނެދޭށެވެ! ކުދިން އުޅެނީ ކޮންކަހަލަ އެކުވެރިންނާ އެކުގައިކަން ތިޔަ ބެލެނިވެރިން ބަލާށެވެ! އެ ކުދިންނަށް ދުނިޔެވީ ގޮތުން ދޭންޖެހޭ ތަމްރީނުތަކަށް ސަމާލުކަންދީ، އެފަދަ ކަންކަން ދަސްކޮށްދީ، އޮޅުން ފިލުވައިދޭށެވެ!”\nޒުވާން ކަމުގެ ބޭނުން ހެޔޮ ގޮތުގައި ހިފުމަށް ގޮވާލައްވާ ޚުތުބާގައި ވިދާޅުވީ ” ލޮބުވެތި ޒުވާނުންނޭވެ! ޒުވާން ކަމުގެ ބޭނުން ހެޔޮ ގޮތުގައި ހިފާށެވެ! ނުރަނގަޅު އެކުވެރިން އިޚްތިޔާރު ނުކުރާށެވެ! އެހެނީ އެފަދަ އެކުވެރިން މަސައްކަތް ކުރާނީ މުންކަރާތްތަކަކީ، ރަނގަޅު ކަންތައް ކަމުގައި ދައްކައިގެން ތިޔަ ކުދިންގެ ސިކުޑިތަކާއި ކުޅެލުމެވެ. ލޮބުވެތި ޒުވާނުންނޭވެ! ތިޔައީ އުއްމަތުގެ އެންމެ އަގުބޮޑު ރައުސުލްމާލެވެ. މި އުއްމަތް ކުރިއަރައި ދިއުމަށް ބޭނުންވާ އެންމެ ބޭނުންތެރި އެއް ބަހާއެވެ. އުއްމަތް ހެޔޮގޮތުގައި ދެމިއޮތުމަށް އެންމެ ބޮޑު ޒިއްމާއެއް އެބަޔެއްގެ ކޮނޑުގައި އެޅުވިފައިވާ ބަޔަކީ ތިޔައީއެވެ. ތިޔަ ޒުވާނުންގެ ވަގުތުތައް ހެޔޮގޮތުގައި ބޭނުން ހިފާށެވެ! ބޭކާރު ގޮތުގައި ވަގުތުތައް ނަގައިނުލާށެވެ! ޒިއްމާތައް ފުރިހަމައަށް އަދާކުރާށެވެ!”


Insaafu libeykan emmenah ihusaas kurevey: Riffathu\nއިންސާފު ލިބޭކަން އެންމެނަށް އިހުސާސް ކުރެވޭ: ރިފްއަތު\nބަންޑާރަ ނާއިބު އިބްރާހިމް ރިފްއަތު: އިންސާފު ލިބޭކަން އިހުސާސް ކުރެވޭ ކަމަށް ވިދާޅުވި --\nހާމަކަމާއި ހަމަހަމަކަމާއެކު އިންސާފު ލިބޭ ކަމުގެ އިހުސާސް ކޮންމެ މީހަކަށްވެސް މިހާރު ކުރެވޭ ކަމަށް ބަންޑާރަ ނާއިބު އިބްރާހިމް ރިފްއަތު ވިދާޅުވެއްޖެ އެވެ.\nރިފްއަތު މިހެން ވިދާޅުވީ ޓެރަރިޒަމްގެ ކުށް ސާބިތުވެ ކުރީގެ ރައީސް މުހައްމަދު ނަޝީދު 13 އަހަރަށް ޖަލަށްލުމަށް ހުކުމްކުރިތާ ފަސް އަހަރު ފުރުމާއި ގުޅިގެން މިއަދު ކުރެއްވި ޓްވީޓެއްގައެވެ. ރައީސް ނަޝީދު 13 އަހަރަށް ޖަލަށްލުމަށް ހުކުމް ކުރީ މާޗް 13، 2016 ގައެވެ.\nނަޝީދުގެ ގާނޫނީ ވަކީލެއްގެ ގޮތުގައިވެސް މަސައްކަތް ކުރެއްވި މިހާރުގެ ބަންޑާރަނާއިބު ރިފްއަތު ވިދާޅުވީ އެ ދުވަހަކީ ކޯޓްތަކުގެ އަމަލުތައް ހުރި ގޮތުން ވަކީލެއްގެ ހައިސިއްޔަތުން ލަދުވެތިވާން ޖެހުނު ދުވަހެއް ކަމަށެވެ. އެ ދުވަސް މިހާރު މާޒީވެ ގޮސްފައިވާ ކަމަށާ ގާނޫނު އަސާސީން ކަށަވަރުކޮށްދީފައިވާ ހައްގުތައް މިހާރު ވަނީ އިއާދަކޮށްދީފައި ކަމަށެވެ.\n"އެ ދުވަހަކީ ކޯޓްތަކުގެ އަމަލުތައް ހުރި ގޮތުން ވަކީލެއްގެ ހައިސިއްޔަތުން ލަދުވެތިވާން ޖެހުނު ދުވަހެއް. އެ ދުވަސް މިއަދު މާޒީވެއްޖެ. ގާނޫނު އަސާސީން ކަށަވަރުކޮށްދީފައިވާ އެކަށީގެންވާ ވަގުތާއި ވަސީލަތްތަކުގެ ހައްގު ނިޒާމީ ސިފައެއްގައި ނިގުޅައިގަތަސް އެ ހައްގު މިހާރު އޮތީ އިއާދަކޮށްފައި،" ރިއްފަތު ވިދާޅުވިއެވެ.\nއޭނާ ވިދާޅުވީ ހަމަހަމަކަމާއެކު އިންސާފު ލިބޭ ކަމުގެ އިހުސާސް ކޮންމެ މީހަކަށްމެ ކުރެވޭ ކަމަށެވެ. އެއީ ޝަރުއީ ނިޒާމާމެދު ގެއްލުނު އިތުބާރު މިހާރު އިއާދަވެފައިވާ ކަމުގެ ހެއްކެއް ކަމަށް ވިދާޅުވިއެވެ.\n"ހާމަކަމާއި ހަމަހަމަކަމާއެކު އިންސާފު ލިބިދިނުމުގެ އިތުރަށް އެމޭރުމުން އެކަން ހިނގާކަން ކޮންމެ މީހަކަށްމެ އިހުސާސް ކުރެވުމަކީ ގެއްލިފައިވާ އިތުބާރު އިއާދަވެގެން ދިއުން،" ރިއްފަތު ވިދާޅުވިއެވެ.\nކްރިމިނަލް ކޯޓްގެ ކުރީގެ އިސްގާޒީ އަބްދުﷲ މުހައްމަދު ހައްޔަރުކޮށް އެކަހެރިކުރި މައްސަލާގައި ރައީސް ނަޝީދުގެ މައްޗަށް ތޭރަ އަހަރުގެ ޖަލު ހުކުމެއް އިއްވި ނަމަވެސް އެމަނިކުފާނު ޖަލުގައި ހުންނެވީ 8 މަހާއި 15 ދުވަހެވެ. އޭގެ ފަހުން ފަރުވާއަށް ކަމަަށް ވިދާޅުވެ އިނގިރޭސިވިލާތަށް ވަޑައިގެން ފިއްލެވިއެވެ. އެމަނިކުފާނު ރާއްޖެ ވަޑައިގެންނެވީ ރައީސް ސޯލިހް އިންތިހާބުވެ ހުވާ ކުރެއްވުމަށް ތައްޔާރުވެވަޑައިގަންނަވަމުން ގެންދަވަނިކޮށެވެ. އޭގެ ފަހުން އާ ސަރުކާރު ފެށުނު ފަހުން ރައީސް ނަޝީދުގެ މައްޗަށް އިއްވި 13 އަހަރުގެ ހުކުމް ވަނީ ބާތިލުކޮށްފައެވެ.\nރައީސް މުހައްމަދު ނަޝީދު ސުޕްރީމް ކޯޓް އެޓާނީ ޖެނެރަލް + ޝަރުއީ ދާއިރާ އިބްރާހިމް ރިއްފަތު ޝަރުއީ ދާއިރާ ރިފޯމް ކުރުން


ބަންގާޅު - ވިކިޕީޑިއާ\n(މިސްރާބުކުރެވުނީ Bangladesh އިން)\n- 2009 estimate 162,221,000 (7th)\n- Density 1,099.3/km2 (5th)\n- Total $226.205 billion (48th)\n- Per capita $1,398 (153rd)\n- Total $84.196 billion (58th)\n- Per capita $520 (157th)\nGini (2000) 33.4\nHDI (2007) 0.543\n- Summer (DST) BDST (UTC+7)\n1. Adjusted population, p.4,\nބަންގްލާދޭޝް މިނަމަކީ ބެންގާލީ ނުވަތަ ބަންގްލާ ބަހުގެ ނަމެކެވެ. މި ނަމުގެ މާނައަކީ “ބަންގާޅީންގެ ޤައުމު” މިއެވެ.\nބަންގާޅުގެ ކުޑަތަންކޮޅެއް ފިޔަވައި ހުރިހާ ފަރާތަކުން ސީމާވެފައިވަނީ އިންޑިޔާއާއެވެ. ބަންގާޅުގެ ދެކުނުގައި އޮތީ ޚަލީޖު ބަންގާޅެވެ. އިންޑިޔާގެ ވެސްޓް ބެންގާލް ސްޓޭޓާއެކު ބަންގްލާދޭޝަކީ ތާރީޚީ ބަންގާޅެވެ.\nބަންގާޅު އޮތް ސަރަޙައްދަކީ މީގެ 4000 އެއްހައި އަހަރު ކުރީއްސުރެ ވެސް ތާރީޚީ ގޮތުން މުހިއްމު ހާދިސާތަކެއް ހިނގާފައިވާ ސަރަޙައްދެކެވެ. މި ސަރަޙައްދުގައި ދިރާވަރުންނާއި ޓިބެޓޯބަރުމާ މީހުންނާއި އޮސްޓްރޯއޭޝިއެޓިކް މީހުން ވަޒަންވެރިވެފައިވެއެވެ. މީގެ އިތުރުން އިންޑޯ-އާރިޔަން ނަސްލުގެ މީހުން ވެސް މި ސަރަޙައްދުގައި ވަޒަންވެރިވެފައިވެއެވެ. ބަންގްލާ ނުވަތަ ބެންގާލް މި ބަހުގެ އަޞްލަކީ ކޮބައިކަމެއް އަދި މިހާތަނަށް ހޯދިފައެއް ނުވެއެވެ. އެހެން ނަމަވެސް މިއީ ޢީސާއީ މީލާދުގެ 1000 އަހަރު ކުރީން މި ސަރަޙައްދުގައި ވަޒަންވެރިވި ދިރާވަރީ ޤަބީލާއެއް ކަމުގައިވާ “ބަންގް” އަށް ނިސްބަތްކޮށް ކިޔާފައިވާ ނަމެއް ކަމަށް ވަނީ ޤަބޫލުކުރެވިފައެވެ. ބަންގާޅުގައި ގަންގާރިދާއީ ރަސްކަން ފެށިފައިވަނީ ޢީސާއީ މީލާދުގެ ހަތް ޤަރުނު ކުރީންނެވެ. އޭގެ ފަހުން ބިހާރާއެކު އެއް ވެރިކަމެއްގެ ދަށުގައި ވެސް ބަންގާޅު ސަރަޙައްދު އޮތެވެ. އެއީ މަގާދާހ އާއި ނަންދާ އާއި މައުރިޔަން އަދި ސުންގާ ރަސްކަމުގެ ދުވަސްވަރުގައެވެ. އޭގެ ފަހުން ބަންގާޅު އޮތީ ގުޕްތާއިންގެ ވެރިކަމުގެ ދަށުގައެވެ. ދެން ހަރްޝާއިންގެ ވެރިކަމުގެ ދަށުގައެވެ. މީގެ ފަހުން ކުޑަ ދުވަސްކޮޅަކަށް ވެރިކަން ކޮށްފައިވަނީ ނަން މަޝްހޫރު ބަންގާޅީއެއް ކަމުގައިވާ ޝަޝަންކާއެވެ. ޝަޝަންކާއަކީ މުޅި ބަންގާޅުގެ ތާރީޚުގައި ވެސް ފާހަގަކުރެވޭ ފުރަތަމަ އަމިއްލަ ރަސްގެފާނެވެ. މީގެ ފަހުން ޕާލާ އިންނާއި ސޭނާއިން ބަންގާޅުގެ މައްޗަށް ވެރިކަން ހިންގާފައިވެއެވެ. ބަންގާޅަށް އިސްލާމްދީން ފޯރާފައިވަނީ މީލާދީން 12 ވަނަ ޤަރުނުގެ ތެރޭގައެވެ. 16 ވަނަ ޤަރުނާ ހިސާބުން ބަންގާޅު އޮތީ މުޣޫލުންގެ ވެރިކަމުގެ ދަށުގައެވެ. އަދި މިއަދު ބަންގާޅުގެ ވެރި ރަށުގެ ގޮތުގައި އޮތް ދާހކާ ވެފައިވަނީ އިދާރީ ގޮތުން މުހިއްމު ރަށަކަށެވެ. ޔޫރަޕުގެ ވިޔަފާރިވެރިން މި ސަރަޙައްދަށް އައިސްފައިވަނީ މީލާދީން 15 ވަނަ ޤަރުނުގެ ތެރޭގައެވެ. ފަހުން ބަންގާޅު އޮތީ ބްރިޓިޝް އިންޑިޔާގެ ބައެއްގެ ގޮތުގައެވެ. 1947 ވަނަ އަހަރު އިނގިރޭސީންގެ އަތް ދަށުން އިންޑިޔާ އާއި ޕާކިސްތާނަށް މިނިވަންކަން ލިބިގެން ދިޔައިރު ބަންގްލާދޭޝް އޮޮތީ ޕާކިސްތާނުގެ ބައެއްގެ ގޮތުގައެވެ. “އިރުމަތީ ޕާކިސްތާން” ގެ ނަމުގައެވެ. ޕާކިސްތާނުގެ ވެރިކަމުގެ ދަށުގައި ބަންގްލާދޭޝް ހޭދަކުރީ މުސްލިމުވެރިކަމެއްގެ ދަށުގައި މުސްލިމުން ކީއްކުރަންތޯއެވެ ޣައިރު މުސްލިމުން ވެސް ނޫޅޭނެ ފަދަ ޙާލަތެއްގައެވެ. ބަންގާޅު މީހުންގެ އަމިއްލަ ބަސްކަމުގައިވާ ބަންގާޅީ ބަސް ނައްތާލުމުގެ ޙަރަކާތެއް ވެސް ޕާކިސްތާނުން ވަނީ ހިންގާފައެވެ. މިކަމާ ގުޅިގެން ބަންގާޅުގެ މީހުން “ބަންގްލާ ބަހުގެ ޙަރަކާތާ”އިގެން 1952 ވަނަ އަހަރު ތެދުވިއެވެ. މި ޙަރަކާތް ވެގެން ދިޔައީ ޕާކިސްތާނާއި ބަންގްލާދޭޝާ ދެމެދު މައްސަލަތައް އިތުރުވެގެން ދިޔަ ކަމަކަށެވެ. “ބާހޝާ އަންދޮލޮން” ގެ ނަމުގައި ކުރިޔަށް ގެންދިޔަ ޙަރަކާތަކީ ޕާކިސްތާނުގެ ރަސްމީ ބަހެއްގެ ގޮތުގައި “ބެންގާލީ ބަސް” އެކަށައެޅުވުމަށްޓަކައި ހިންގުނު ސިޔާސީ ޙަރަކާތެކެވެ. ރަސްމީ ބަހެއްގެ ގޮތުގައި އެ ބަސް ހަމަޖެހިގެން ދިއުމުން، އިސްކޫލުތަކުގައި ބެންގާލީ ބަސް ކިޔަވައި ދިނުމުގެ ފުރުޞަތު ހުޅުވިގެންދާނެތީއެވެ. އަދި ސަރުކާރުގެ އިދާރާތަކުގައި ވެސް އެ ބަސް ބޭނުންކުރެވޭނެތީއެވެ. ޕާކިސްތާނުގެ ސަރުކާރުން ރަސްމީ ބަހެއްގެ ގޮތުގައި ކަނޑައަޅާފައި އޮތީ އުރުދޫ ބަހެވެ. މާދަރީ ބަސް ރަސްމީ ބަހެެއްގެ ގޮތުގައި ހަމަޖެއްސުމަށް ޓަކައި ކުރެވެމުންދިޔަ މުޒާހަރާތަކާ ގުޅިގެން ޢާއްމު ތަންތަނުގައި އެއްވެ އުޅުމަކީ މަނާކަމެއް ކަމުގައި ޕާކިސްތާނުގެ ސަރުކާރުން ކަނޑައެޅިއެވެ. މިހިސާބުން ޔުނިވަރސިޓީ އޮފް ދާހކާގެ ޠާލިބުންނާއި ސިޔާސީ ޙަރަކާތްތެރިން ބައިވެގެން، ސަރުކާރުގެ އެންގުންތަކަށް ބެލުމެއް ނެތި 21 ފެބްރުއަރީ 1952 ގައި މުޒާހަރާކުރަން ފެށިއެވެ. މި ދުވަހުގެ މުޒާހަރާގައި ބައިވެރިވި ބައެއް ކިޔަވާކުދީން ވަނީ ފުލުހުން ދިން ޙަމަލާތަކުގެ ޝިކާރައަކަށްވެގެން ގޮސްފައެވެ. ކިޔަވާކުދީންގެ ތެރެއިން ކުދިބަޔަކު މަރުވެގެން ދިއުމުން މަދަނީ ބޭސްނޭހުމުގެ ޙަރަކާތް މުޅި ބަންގާޅުގައި ފެތުރިގެން ދިޔައެވެ. އެތައް ދުވަހެއްގެ ކުރިމަތިލުންތަކަކަށް ފަހު 1956 ވަނަ އަހަރުގައި މަރުކަޒީ ސަރުކާރުން ބެންގާލީ ބަހަކީ ރަސްމީ ބަހެެއްކަމަށް ހަމަޖެއްސިއެވެ. އަދި އަމިއްލަ މާދަރީ ބަހަށްޓަކައި، ތިމާމެންގެ ފުރާނައިން ޤުރުބާންވެ، ޝަހީދުވި ބަޠަލުންގެ ހަނދާނުގައި 2000 ވަނަ އަހަރު އ.ދ ގެ ތަޢުލީމާއި ސައިންސާއި ސަގާފަތާ ބެހޭ ޖަމްޢިއްޔާ (ޔުނެސްކޯ) އިން 21 ފެބްރުއަރީ އަކީ ބައިނަލްއަޤްވާމީ މާދަރީ ބަހުގެ ދުވަސް ކަމުގައި ކަނޑައެޅިއެވެ. މާދަރީ ބަހަށް ޓަކައި ޝަހީދުވި ބަޠަލުންގެ ހަނދާނުގައި 21 ފެބްރުއަރީއަކީ ބަންގާޅުގައި ބަންދު ދުވަހެކެވެ. އަދި މި ދުވަހުގައި ޝަހީދުވި ބަޠަލުންގެ ހަނދާނުގައި “ޝަހީދު މިނާރު” ބަންގާޅުގައި ބިނާކޮށްފައިވެއެވެ. “މާދަރީ ބަހަށް ޤަދަރު ނުކުރާ މީހަކީ ތިމާގެ މަންމަގެ ދޫ ބުރިކޮށްލާނޭ މީހެކެވެ. މާދަރީ ބަހަށް މޮޅު ނޫން މީހާ އެއްވެސް ބަހަކަށް މޮޅެއް ނުވާނެއެވެ.”\n"Bangladesh". International Monetary Fund. Retrieved 2009-10-01.


Billiard ranking ge ehvanaagai adhives Shaaz\nބިލިޔާޑްގައި ރާއްޖޭގެ ގައުމީ ރޭންކިންގެ 1 ވަނަ މަގާމު ހަސަން ޝާޒު މުހައްމަދު ދަމަހައްޓާތާ މިއީ ތިންވަނ ފަހަރު --\nބިލިޔާޑްގައި ރާއްޖޭގެ ގައުމީ ރޭންކިންގެ 1 ވަނަ ޖައްސަޖައްސައިގެން ތިން ވަނަ ފަަރަށް ހަސަން ޝާޒު މުހައްމަދު ހޯދައިފި އެވެ.\nބިލިޔާޑް ގައުމީ ރޭންކިންގެ 1 ވަނަ ޝާޒުއަށް ލިބިފައި ވަނީ މޯލްޑިވްސް ޕޫލް ބިލިއާޑް އެސޯސިއޭޝަން (އެމްޕީބީއޭ) އިން އިންތިޒާމުކޮށްގެން ނެޝަނަލް ބިލިއާޑް ސެންޓަރުގައި ބޭއްވި 8 ބޯލް، 10 ބޯލް އަދި9ބޯލް ކަޕުތަކުން ލިބުނު ޕޮއިންޓުންނެވެ.\nމި އަހަރުގެ އޮކްޓޫބަރު މަހު ބޭއްވި 8 ބޯލް ޗެމްޕިއަންޝިޕްގައި ޝާޒައަށް ވަނީ 120 ޕޮއިންޓް އަދި 27 އެފްޑީ ލިބިފައެވެ.\nބިލިއާޑް ސެންޓަރުގައި އޮކްޓޫބަރު މަހުގެ 20 ވަނަ ދުވަހު ބޭއްވި 10 ބޯލް ޗެމްޕިއަންޝިޕްގެ ޗެމްޕިއަންކަން ހަސަން ޝާޒު ހޯދާފައި ވަނީ ކުޅުނު ފައިނަލް މެޗުތަކުން މޮޅުވެގެންނެވެ.\nއެ މެޗުގެ ފިރިހެން ޑިވިޝަނުގެ ފައިނަލުގައި ޝާޒު ވަނީ މުހައްމަދު ޝަރީފްއާ ވާދަކޮށް 9-5 ފްރޭމުން މެޗު ކާމިޔާބުކޮށްފައެވެ. އެއާއެކު ޤައުމީ ރޭންކިންގެ 1 ވަނަ އާއި ގާތަށް ދިއުމަށް އެ މެޗުން 150 ޕޮއިންޓް އަދި 29 އެފްޑީ ޝާޒައަށް ލިބިގެން ދިޔައެވެ.\nނަމަވެސް9ބޯލް އެސޯސިއޭޝަން ކަޕުން ޝާޒައަށް ލިބުނު ޕޮއިންޓް ވަނީ އެހެން ފަހަރުތަކަށް ވުރެ ދަށްވެފައެވެ.9ބޯލް ކަޕުން 100 ޕޮއިންޓް އަދި 19 އެފްޑީ ލިބުން ކަމުގައި ވިޔަސް ކުރިން ހޯދަފައިވާ ޕޮއިންޓްގެ މުޅި ޖުމްލަ 370 ޕޮއިންޓް ލިބުމާއެކު ރާއްޖޭގެ ބިލިޔާޑް ޤައުމީ ރޭންކިންގެ 1 ވަނަ ހަސަން ޝާޒު މުހައްމަދު ވަނީ ލިބިފައެވެ.\nޝާޒްއަށް ބިލިޔާޑް ގައުމީ ރޭންކިންގެ 1 ވަނަ ލިބިގެން ދިޔަ އިރު ދެ ވަނަ ލިބިފައި ވަނީ ހުސައިން ފަޔާޒުއަށެވެ. ފަޔާޒަށް ލިބިފައި ވަނީ 350 ޕޮއިންޓެވެ.\nމިހާރު ޝާޒް ތައްޔާރުވަމުން ދަނީ ކުރިއަށް އޮތް ޑިސެންބަރު މަހުގެ 1 އިން 15ގެ ނިޔަލަށް ކުރިއަށްގެންދާ ގައުމީ ބިލިއާޑް މުބާރާތަށް ތައްޔާރުވަމުންނެވެ. ގައުމީ ބިލިޔާޑް މުބާރާތް އެންމެ ފަހުން ބޭއްވީ 2019 ވަަނަ އަހަރުގައެވެ. ކޮވިޑް-19ގެ ސަބަބުން މިދިޔަ އަހަރު ގައުމީ މުބާރާތް ބާއްވާފައި ނުވެއެވެ.


Schengen visa jeheyne dhaaimee office eh raahjey gai hadhan mashvaraa kohfi\nޝެންގެން ވިސާގެ ދާއިމީ އޮފީހެއް ހަދަން މަޝްވަރާކޮށްފި\nޖަރުމަނުގެ ފޮރިން މިނިސްޓަރު ހެއިކޯ މާސް އާއި މިނިސްޓަރު ޝާހިދު ބައްދަލުކުރައްވަނީ-- ފޮޓޯ: ފޮރިން މިނިސްޓްރީ\nޝެންގެން ވިސާ ރާއްޖެއިން ޖެހޭނެ ގޮތް ދާއިމީކޮށް ހަދަން އޮފީހެއް ގާއިމް ކުރަން ޖަރުމަނުގެ ފޮރިން މިނިސްޓްރީ އާއި ރާއްޖޭގެ ފޮރިން މިނިސްޓްރީން މަޝްވަރާ ކޮށްފި އެވެ.\nޝެންގެން ވިސާ އަކީ ޔޫރަޕިއަން ޔޫނިއަން ގައުމުތަކަށް ދަތުރު ކުރެއްވުމަށް ބޭނުންވާ ވިސާ އެކެވެ.\nފޮރިން މިނިސްޓްރީން ބުނީ، އެކަމާ ގުޅޭ ގޮތުން މަޝްވަރާ ކޮށްފައިވަނީ ފޮރިން މިނިސްޓަރު އަބްދުﷲ ޝާހިދު ޖަރުމަނުގެ ބާލިންގައި މިހާރު ކުރިއަށްދާ "ފިފްތު ބާލިން އެނާޖީ ޓްރާންސިޝަން ޑަޔަލޮގް" ބައިވެރިވުމަށް ކުރެއްވި ދަތުރުފުޅުގައި އެ ގައުމުގެ ފޮރިން މިނިސްޓަރު ހެއިކޯ މާސްއާ ބައްދަލުކުރެއްވުމަށްފަހު ކަމަށެވެ.\nއެބައްދަލުވުމުގައި ދެގައުމުގެ ގުޅުން އިތުރަށް ބަދަހި ކުރުމާއި ގުޅޭ ގޮތުންވެސް މަޝްވަރާ ކުރައްވާފައިވާ ކަމަށް ފޮރިން މިނިސްޓްރީން ބުންޏެވެ.\nއެބައްދަަލުވުމުގައި މާސް ވަނީ މަޖިލިސް އިންތިހާބުގައި ސަރުކާރަށް ލިބުނު ބޮޑު އަގުލަބިއްތަށް މަރުހަބާ ދަންނަވާފަ އެވެ. އަދި މިނިސްޓަރު ޝާހިދު ވަނީ ރާއްޖޭގެ ސަރުކާރު ބަދަލުވުމުގައި ޔޫރޮޕިއަން ޔޫނިއަނާއި ޖަރުމަނުގެ ފަރާތުން ލިބިގެންދިޔަ އެހީތެރިކަމަށް ޝުކުރު އަދާކުރައްވާފަ އެވެ.\nއެބައްދަލުވުމުުގައި ޖަރުމަނުގައި ހުންނަވާ ރާއްޖޭގެ ސަފީރު އަހުމަދު ލަތީފާއި ސަފީރުގެ ނައިބު މުހައްމަދު ޖިނާހާއި މިނިސްޓަރުގެ ކައުންސެލާ ޝިރުޒިމަތު ސަމީރު ވެސް ބައިވެރިވެވަޑައިގެންނެވި އެވެ.\nޝެންގެން ވިސާ ޖެހޭނެ ދާއިމީ އޮފީހެއް ގާއިމް ކުރަން މަޝްވަރާ ކޮށްފައިވާއިރު، މިދިޔަ ޖެނުއަރީ މަހު ވަނީ ރާއްޖޭގައި މުޅިން އަލަށް ޝެންގެން ވިސާ ޖެހޭނެ އިންތިޒާމް ހަމަޖައްސައިދީފަ އެވެ.\nޝެންގެން ވިސާ ދިވެހިން މިހާރު ނަގަން ޖެހެނީ ސްރިލަންކާގެ ކޮލަންބޯއިންނެވެ. ނަމަވެސް ބައެއް ފަހަރަށް އީޔޫގެ އޮފިޝަލުން ރާއްޖެ ގެނެސް ވިސާ ޖެހުމުގެ މަސައްކަތް ރާއްޖޭގައި ވެސް ކުރެ އެވެ. އީޔޫގެ ގައުމުތަކުގައި ތައުލީމް ހާސިލުކުރުމަށް ވެސް ގިނަ ދިވެހިން ދިރިއުޅެ އެވެ. އަދި މިހާރު ޗުއްޓީއަށް ވެސް ގިނަ ބަޔަކު އެ ގައުމުތަކަށްދެ އެވެ.\nފޮރިން މިނިސްޓްރީ އީޔޫ އަބްދުﷲ ޝާހިދު + ޖަރުމަން\nމާޗު މަހުން ފެށިގެން ރާއްޖޭން ޖަރުމަނު ޝެންގެން ވިސާ ނެގޭނެ


ހިތި ހަނދާން 8 – Esfiya – Dhivehi Vaahaka Site\n- by ishaadam - 29- May 2, 2019\nކުއްލިޔަކަށް ނަތާ އަށް ހޭލެވުނީ ނަތާގެ ނަމުން ގޮވާ އަޑުއިވިގެންނެވެ. ހޭލެވުމާއި އެއްކޮށް ނަތާ ފުންމައިގެން ތެދުވިއެވެ. ގައިގައި އަޅާ ވޭނަކަށް މާބޮޑު ފަރުވާލެއް ނުބަހައްޓާ ތެދުވީ ބޭރުން އިވުނީ މަންމަގެ އަޑުވީމައެވެ. ނަތާ ހުރީ އާމިރުގެ ޓީޝާޓެއްލައިގެންނެވެ. ހެދުން ބަދަލުކުރަން އުޅެފަވެސް މަންމައަށް ލަސްވެދާނެތީ އަވަހަށް ބުރުގާ އަޅާލައިގެން ދޮރު ހުޅުވާލިއެވެ.\nމަންމަ ހުރީ ދޮރުމަތީ ދެކޮޅަށް ހިނގާލަ ހިނގާލައެވެ. ނަތާ ވަރަށް ކަންތަށް ބޮޑުވެފަހުރެ މަންމައަށް ގޮވާލިއެވެ.\n“ މަންމާ ކިހިނެއްވީ؟“ ނަތާ މަޑުމަޑުން ގޮވާލިއެވެ. އައިމިނަ ހިނިތުންވެލަުން ނަތާ އާއި ދިމާލަށް އެނބުރިލިއެވެ. އަދި ވަރަށް ލޯބިން ބުނެލިއެވެ.\n“ ނަސީބެއް ނަތާއަށް ހޭލުވުންކަން. މަންމަ މި އުޅެނީ ގައިގަ ރިއްސާތީ ނުނިދިގެން. ކާންގެންގުޅޭ ބޭސްފުޅި ވެއްޖެ މަންމަ ކޮޓަރި އެނދު ތަންދޮށައް ވެެއްޓިފަ. އެނދު ދަށައްގުދުވެވޭ ވަރެއްނޫން ފަލަކަމުން. ހާނިމް ނިދާފަ އޮއްވާ އެނަގާނީ ކިހިނެއް؟ މަންމަމެންގެ ކޮޓަރި ހާނިމް އަށްދީފަ މަންމަ މި އޮތީ ކުޑަ ކޮޓަރީގަ. ދޭބަލަ އެ ބޭސްފުޅި ނަގައިގެން ގެންނަން“ ވަރަށް ލޯބިން ނަތާގެ ކޮނޑުގައި ހިފާލަމުން އައިމިނަ ބުނެލިއެވެ. މަންމަ މިހާލޯބިން ނަތާ އާއި ވާހަކަ ދައްކާފައި ނުވުމުން ލިބުނު އުފަލުގައި ބޯ ޖަހާލަމުން ނަތާ ބާރަށް ހިނގާފައި ދިޔައީ މަންމަގެ ކޮޓަރިއަށެވެ. ނަތާގެ ފަހަތުން އައިމިނަ ގެ އަޑުއިވުނެވެ\nބޮކި ނުދިއްލާތި މަޑުމަޑުން އުޅޭތި! ދަތުރު ވަރުބަލީގަ ނިފިފަ އެސޮރު އޮތީ” އައިމިނަ ހުރީ ވަރަށް ހިނި އައިއްސައެވެ.\nއެކަމަކު މިހާ ލަސް ގަޑިއެއްގައި ހާނިމް ނިދާފައި އޮއްވާ އެތަނައް ވަނުމަކީ ނަތާ ބޭނުން ގޮތެއްނޫނެވެ. މަންމަ ނުރުހުން ވެދާނެތީ މިކަމާ ނޫނެކޭ ބުނާކަށް ނަތާ އަކަށް ނުކެރުނުވެ.\nއަވަހަށް އެބޭސް ފުޅި ހޯދައިގެން ނުކުނަން ނަތާގެ ހިތަށް އެރިއެވެ. މަންމަ ކޮޓަރި ދޮރު ހުޅުވާލުމުން ނަތާގެ ގައިން ހީބިހި ނެގިއެވެ. އެ ކޮޓަރި ވަރަށް އަނދިރިއެވެ. ނަތާ ވަރަށް ބިރުންހުރެ ކޮޓަރިއަށް ވަނެވެ. ދޮރު ނުލައްޕާ ބެހެއްޓީ ބޭރުން އެޅިފައިހުރި ފަނޑު އަލިން ތަންކޮޅެއް ހިތްހަމަ ޖެހޭތޯއެވެ. އެނދު ކައިރިއަށް ނަތާ ކައިރިވި ތަނާ ފަހަތުން ވަރަށް ބަރަށް ނަތާ ކޮއްޕާލިއެވެ. ބަނޑު ވަތަށް ނަތާ ވެއްޓުމާއި އެކު ނަތާގެ ބުރުގާގައި ހިފާ ވަރަށް ބާރަށް ދަމާ ބޮލުން ނައަޓާލިއެވެ. ނަތާ ލައިގެންހުރި ޓީޝާޓުގެ މޭމަތިން ވީދާލީ ނަތާ ރޮމުން ތެދުވަން މަސައްކަތް ކުރަނިކޮށެވެ. ނަމަވެސް ނަތާގެ ގައިގައި ހިފާއިގެން ހުރި މީހަކު ނަތާ ދުލެއްނުކުރިއެވެ.\nކުއްލިއަކަށް ކޮޓަރި އަލިވެގެންދިއުމާއި އެކު އައިމިނަ ގެ ބާރު ހަޅޭކުގެ އަޑު އިވުނެވެ. ނަތާގެ ހިތްހަމަޖެހުނީ މަންމަ ދޮރުމަތިން ފެނުމުންނެވެ. އެކަމަކު އެ ހަމަޖެހުން ގެއްލިގެންދިޔައީ ނުލަފާ ފާޑަކަށް ނަތާ އަށް ބަލާފައި އައިމިނަ ހޭތަން ފެނުމުންނެވެ. ނަތާގެ ގައިމަތީ އޮތީ ކާކުތޯ ބަލާލެވުނީ އެވަގުތުއެވެ. ހާނިމް އޮތީ ނަތާ އަށް ބަލާށެވެ. މަދު ސިކުންތު ކޮޅެއްގެ ތެރޭގައި ހާނިމް ނަތާގެ ގައިގައި ހިފާ ފޮރޮޅިގަތެވެ. މިހާރު ނަތާ އިނީ ހާނިމްގެ މޭމަތީއެވެ. ނަތާގެ ގައިގައި ހިފަހަށްޓާފައި ހުރި ހާނިމް ނަތާގެ ގައިން ދޫކޮއްލައިފިއެވެ. އައިމިނަގެ ބާރު ހަޅޭކުގެ އަޑަށް އެތަނައް ގޭ އެންމެންހެން އައިއްސިއެވެ. އެމީހުނަށް ފެނުނީ ނަތާ ހާނިމްގެ ގައިމަތީ އަރާ އިނދައެވެ. ނަތާގެ ބުރުގާ އޮތީ ބިންމަތީއެވެ. މި ކުޑަ ވަގުތު ކޮޅުތެރޭ ވީ ކަންތަށް ނިތާ އަށް ނަގައި ގަނެވުމާއިއެކީ ފުންމައިގެން ބިންމައްޗަށް ފޭބިއެވެ. އޭރު އަޑުން އަޑުނަގައި ނަތާ އަށް ރޮވެނީއެވެ. މަންމަ ހާނިމް ދުރުނުކޮއް ބަލަން ހުރުމުންނާއި ހިނިއައިއްސާ ހުރުމުން ދޭހަވަނީ މީ މަންމަ ރާވައިގެން ކުރިކަމެއްކަމެވެ.\nސައިކަލުގައި އާމިރު ދުއްވަމުން ދިޔައީ ވަކި މިސްރާބެއްނެތިއެވެ. އާމިރުގެ ހިތުގައި ޖަވާބު ނުލިބޭ އެތަށް ސުވާލެއްވެއެވެ. ނަތާ އެކަންކުރީ ގަސްތުގަބާއެވެ؟ ނޫނީ ހާނިމް ނަތާ އާއި ބެހެން އުޅުނީބާއެވެ؟ ނަތާ އެހާ ރޭގަނޑު އެ ކޮޓަރި އަށް ވަނީ ކީއްކުރަންބާއެވެ؟ނަތާ އަކީ ހިލޭ ފިރިހެނުންނާއި ގުޅުންބާއްވާ ކަހަލަ އަންހެނެއްނޫނެވެ. ނަތާ އަކީ ވަފާތެރި އަނބެކެވެ. އިސްލާމް ދީން ހުއްދަނުކުރާ ކަމެއް ނަތާ ނުކުރާނެއެވެ. ނަތާ އަކީ ފައިސާގެ ބޭނުމުގައި އުޅޭ މީހެއްނޫނެވެ. ނޫންނަމަ ނަތާ ބޭނުންނޫން އެއްޗެހި ގަނެ ބޭކާރު ގޮތުގައި ރުފިޔާ ޙަރަދު ކުރީހެވެ. ނަތާ ބުނެފި ނަމަ އާމިރުގެ ހުރިހާ ފައިސާ އެއްވެސް ނަތާގެ ނަމަށް ބަދަލު ކުރުމަކީ އާމިރު އަށް އުނދަގޫ ކަމެއްނޫނެވެ. ވިސްނާ ވިސްނާ އާމިރުގެ ބޯ ގޮވަންކައިރި ވެއްޖެއެވެ. މި ހުރިހާ ސުވާލެއް ގޮސް ނަތާ އާއި ކުރުމުން ޖަވާބު ލިބޭނެއެވެ. ވަގުތުން އާމިރު ސައިކަލް ބާރަށް ދުއްވާލިއެވެ. ގެޔަށް ދިއުމަށްޓަކާ އެވެ.\nއާމިރު ގޮސްގެޔަށް ވަތްއިރު އެންމެން ތިބީ ފެންޑާގެ ގޮނޑި ސެޓުގައެވެ. އާމިރު ފެނުމުން އައިމިނަ ވާހަކަ ފެށިއެވެ. “ ހަމަ މިހާރު އެ މުޑުދާރު އަންހެނާ މިގެއިންނެރޭ. އަހަރެން ލަދުން ހަލާކުވެއްޖެ. އެކަހަލަ މީހަކާ ދަރިފުޅުގެ ކައިވެނި ކޮއްދެވިނީތީ މަންމަ ވަރަށް ދެރަވެއްޖެ“ އައިމިނަ އިނީ ދެރަވާ ކަމަށް ހަދައިގެންނެވެ.\n“ނަތާ ކޮބާ؟“ އާމިރު ސުވާލު ކުރިއެވެ.\n“އެކަމަނާ އެބައޮތް ކޮޓަރި ކޮޅުގައި”އައިމިނަ ޖަވާބު ދިނީ މޫނަށް ކުނި ވައްތަރު ތަކެއް ޖައްސަމުންނެވެ. އާމިރު ކޮޓަރީގެ ދޮރު ވަރަށް ބާރަށް ހުޅުވާލިއެވެ. އެތެރެއަށް ވަނުމަށްފަހު އެޔަށް ވުރެން ބާރަށް ދޮރުލެއްޕިއެވެ. ނަތާ އޮތީ އެނދުގައި ގިސްލާފައި ރޯށެވެ. އާމިރު ފެނުމުން ނަތާ އާމިރުގެ ގައިގައި ބައްދާލީ ބާރަށެވެ.\n“އާމިރު އަހަރެން އެއްވެސް ކަމެއްނުކުރަން. އެއީ މަންމަ އާއި ހާނިމް ކުރި ކަމެއް. ޤަބޫލްކުރޭ އާމިރު އަހަރެން މި ހަދާނީ ތެދު“ ނަތާ ވާހަކަ ދެއްކީ ރޮމުންނެވެ.\n“ނަތާ ހުހްޓާލާފައި ހަމަޖެހިގެން ވެގެން އުޅޭ ގޮތް ކިޔާ ދީބަލަ“ އާމިރު ވެސް ވާހަކަ ދެއްކީ މަޑުމަޑުން ހަމަޖެހިގެންނެވެ.\nނަތާ އަކީ މީހުންގެ ނުބައިކަމާ ނުބައި ކަންތަކަށް ލޯ ހުޅުވިފައިވާ އަންހެން ކުއްޖެއްނޫނަސް ކަންތައް ވެގެން މި ދާ ގޮތްދެނެ ގަނެވެއެވެ. ފުރަތަމަ ކަމަކަށް އެ ގަނޑު ކޮޅު ގެއްލުން ކަމުގައި ބެލިޔަސް ކޮންމެސްމީހަކު އެ ފޮރުވިކަން ނަތާ އަށް ޔަޤީނެވެ. އެހެންނޫން ނަމަ ނަތާ އެ ބޭއްވިތާ ނެތީ ކީއްވެގެންހެއްޔެވެ.\nއަނެއްކަމަކީ އައިމިނަ ނަތާ އެ ކޮޓަރިއަށް ފޮނުވުމެވެ. އައިމިނަ ބުނިކަމިގައި ވިޔަސް ނަތާ އެ ކޮޓަރި އަށް އަލިވާހެން ދޮރު ހުޅުވާފައި ބެހެއްޓިއެވެ. ދެންއޮތް ކަމަކީ ނަތާ އެވަރަށް ސަލާމަތްވާން މަސައްކަތް ކުރިއިރުވެސް އައިމިނަ އެހީ ނުވިކަމެވެ. ހާނިމް އާއި ދިމާލަށް އައިމިނަ ހީލިތަން ނަތާ އަށް ވަނީ ފެނިފައެވެ.\nމި ހުރިހާ ކަމަކުން ނަތާ އަށް ހަމަ އެކަނި ވިސްނެނީ ނަތާ ދެކެ އައިމިނަ ލޯބި ނުވާކަމެވެ. އެކަމަކު އަމެއްލަ ދަރިފުޅުގެ ދިރިއުޅުން މަންމަ އަކު ހަލާކު ކޮއްފާނެ ކަމައް ނަތާ އަށް ވިސްނިފައެއް ނެތެވެ.\nނަތާ ވަރަށް ހިތްވަރުކޮއްފައި ވާހަކަ ދައްކަންފެށިއެވެ. އެކަމަކު ގިނައިރު ތަކަކު ރުއިމުގެ ސަބަބުން ނަތާ އަށް ވާހަކަ ދައްކަން ވަނީ ވަރަށް އުނދަގޫ ވެފައެވެ.\n“އަހަންނަށް ހޭ ލެވުނީ މަންމަ ގޮވާ އަޑަށް. ނުކުތީމަ މަންމަ ބުނީ ބޭސްފުޅި އެނދު ތަނދޮށަށް ދިޔަވާހަކަ. މަންމަ ޔަށް އެ ނަގާދިނުމަށް މަންމަ ބުނީމަ އަހަރެން ދިޔައީ އެކޮޓަރިއަށް. ކޮޓަރި ތެރެއިން ހާނިމް އަހަރެން ވައްޓާލީ އެނދު މައްޗަށް އަދި ބުރުގާ ބާލުވައި ހެދުން ވީދާލީ. މަންމަ އައިސް ހުރީ ބަލަން ހާނިމް އަހަރެންގެ ގައިގައި ހިފާ އަހަރެން މައްޗަށް ވާހެން ބޭންދީ. މި ކަންތަށް ވީ އިރު މަންމަ ހުރީ ހާނިމް އަށް ބަލަން ހެވިފަ. މީ އެމީހުން ރާވައިގެން އަހަރެން ކުއްވެރިކުރަން ކުރިކަމެއް“ ނަތާ ވީ ގޮތް ކިޔާދިނެވެ. އާމިރު އިނީ ރުޅި އައިސް ދަތް ވިކިފައެވެ. މަންމަޔާ ބެހޭ ގޮތުން މިފަދަ ވާހަކަ ތަކެއް ނަތާ ދެއްކުމުން އާމިރު ހިތް ހަމަ އެެއް ނުޖެހުނެވެ. އަނެއްކޮޅުން ހާނިމް އާމިރުގެ އަނބި މީހާގެ ގައިގައި އަތް ލުމުން އާމިރު ހުރީ ހާނިމްގެ އަތެއް ފައެއް ބިންދާލާ ވަރުވެފައެވެ. ކޮންމެ ގޮތެއްވިޔަސް މި ކަމުގައި ނުބައެއް އެބަ އުޅޭއެވެ.\nއާމިރު ނަތާގެ އަތުގައި ހިފައިގެން ފެންޑާ އަށް ނުކުތެވެ. އާމިރުގެ އާއިލާ އެތަނުގައި ތިބުމުންނެވެ. ނަތާ އާއި އާމިރު ސޯފާގައި އިށީނުމަށްފަހު އަލީ ކައިރީ ހާނިމް އަށް ގޮވުމަށް ބުންޏެވެ. އަލީ ގޮސްއައީ ހާނިމް ގޮވައިގެންނެވެ. ސޯފާ ގައި އިށީނުމުގެ ކުރިން ނަތާ އާއި ދިމާލަށް އަލީ ނުރުހުމާއި އެކު ބަލާފައި “ ހަށި ވިއްކާ އަންހެނާ“ އޭ ބުނެލިއެވެ. ނަތާ އިނީ ދެ ލޯ ބޮޑުވެފައެވެ. ބުނާނެ އެއްޗެއް ނޭންގި އިންދާ ލޮލުން ކަރުނަތަށް ފައިބައި ގަތެވެ. ހާނިމް ނަތާ އަށް ބަލަންއިނދެ ބުނެލިއެވެ. “ އާން އަހަރެންގެ ގައި މަތިން ފައިބަންވެސް ނޭންގުނު ވިއްޔާ“ އެވަގުތު އާމިރު އެންމެ އަނގަ މަޑުންލުމަށް އިންޒާރު ދިނެވެ.\nއާމިރު ތެދުވެގެން ގޮސް ކޮޓަރިއަށް ވަނުމަށް ފަހު އައީ ޙަތިމް އެއް ހިފައިގެންނެވެ. އެންމެންގެ ލޯތަށް ބޮޑުވިއެވެ. ޙާއްސަކޮށް އައިމިނަ އާއި ހާނިމްއެވެ. ދެ މީހުން އެކަކު އަނެކަކަށް ބަލާލީ ބިރުވެރި ކަމާއި ހާސްކަމާއެކީއެވެ.\nއާމިރު އައިސް ސޯފާ ކުރިމަތީ ހުރި ކުޑަ މޭޒު މަތީ ޙަތިމް ބޭއްވިއެވެ. ފުންނޭވާއެއް ލުމަށް ފަހު އައިމިނަ އާއި ސުވާލު ކޮއްލިއެވެ.\n“މަންމަ ކީއްވެ ހާނިމް ނިދާފަ އޮއްވާ ނަތާ އެތަނަށް ފޮނުވީ؟ ނަތާ ބުނި މަންމަ އަށް ހުރިހާ ކަމެއް މަންމަ އަށް ފެނުނު ވާހަކަ. އެކަމާ މަންމަ ކަމެއްނުކޮއް ބަލަން ހުރީ ކީއްވެ؟\nއައިމިނަގެ ގާތަށް އައީ އަމަށަކު ރުޅިއެއްނޫނެވެ. “ އާމިރު އަހަންނާ ސުވާލު ތި ކުރަނީ ކޮންތަހުޤީގެއް ހިންގަން؟ މަށާ ސުވާލު ތި ކުރަނީ މީންދަ ނުލަފާ އަންހެނާ ދިފާއު ކޮއްފަތަ؟\nއޭނަ އެކަން ކުރަން ހުއްޓާ ފެނުމުން ވެސް މަގޭ ބޮލުގަތަ އަޅުވަނީ؟”އައިމިނަ ކޮޅަށް ތެދުވީ އެތަނުން ދިއުމަށެވެ. “\nމަންމާ އިށީންދޭ. އަހަރެން މި އުޅެނީ މި ކަންތަށް ސާފުކުރަން” އާމިރު މަންމަ އަށް ބަލާލީ ހިތާމަޔާ އެކުއެވެ.\n“ބޮޑު ދައިތައާއި ސުވާލު“ހާނިމް އަށް ބުނެވުނީ މިހިސާބަށެވެ. އާމިރުގެ ބާރު އަޑު ގުގުމާލިއެވެ. “ ކަލޭ ކޮންވާހަކަ އެއްދައްކާކަށް؟ އަނގަ މަޑުން ލައިގެން އިނދޭ! މިކަމިގަ ކަލޭ ކުއްވެރި ވާނަމަ6ފޫޓް އަޑީގަ ކަލޭ ވަޅުލާނަން“\nއާމިރު ޙަތިމް ނަގާ ނަތާ އަށް ދިއްކޮއްލިއެވެ. “ ނަތާ ހުވާކޮއްފަ ބުނެބަލަ ނަތާ ތި ބުނަނީ ތެދެކޭ“ އާމިރު އަށް ހުރީ ހަދާާނެ ގޮތް ހުސްވެފައެވެ. އެއްކޮޅުން އާމިރު އަށް ދީނުގެ ކަންތައް އޮޅުން ފިލުވާދީ ލޯތްބަކީ ކޮންކަހަލަ އިޙްސާސް އެއްކަން ބުނެދިން އަނބި މީހާއެވެ. އަނެއްކޮޅުން އާމިރު ގެންގުޅެ ބޮޑު ކުރި މައިމީހާއެވެ.\nނަތާ ޙަތިމް އަށް ބަލާލުމަށް ފަހު ބުންޏެވެ. “ ފުރަތަމަ މަންމަ އާއި އޭނަ ލައްވާ ހުވާ ކުރުވާށެވެ.” ނަތާ މިހެންބުނީ ޙަތިމް އަކީ ކުޅޭ ކުޅޭ އެއްޗަކަށް ހަދަން ބޭނުން ނުވާތީ އެވެ. ޙަތިމް ގައި އަތްލާ ހުވާ ކުރުން އެއިީ ކުއްވެރިން ކުރަން ބިރުގަންނަ ކަމެއްކަން ނަތާ އަށް އިންގެްެވެ.\nލޯ މެރޭ ހިނދު ހީވޭ ގާތުގާ ވާހެން (36)\n❤Wow varah reethi varah varah reethi ❤\nSalhi inge mi part vec 💜Amazing🎀👕🎁🍺🌊💎pleezu upload next part soon inge..can’t wait😊😊😊😁😁


Foshunu Firihenakah Anhenaku Ge Hihvaraai Kerun Dhahkaalaifi - Vaguthu\nފޮށުނު ފިރިހެނަކަށް އަންހެނަކުގެ ހިތްވަރާއި، ކެރުން ދައްކާލައިފި\nމަގުމަތިން ހިނގާފައިދާ އަންހެނުންނާއި ފޮށުމަކީ ދުނިޔޭގެ ހުރިހާ ހިސާބެއްގައި ވެސް ވަރަށް ބޮޑު މައްސަލައެކެވެ. މިމައްސަލަ ވަކިން ބޮޑެތި ގައުމުތަކުގައި މިމައްސަލަ ބޮޑުވާ އެއް ސަބަބަކީ މިފަދަ ކަންކަން ކުރާ މީހުންނަށް އަދަބު ނުލިބުމެވެ. އަންހެނުންނާއި ފޮށޭ ފިރިހެނުންނަށް އަދަބެއް ނުލިބޭ އެއް ގައުމަކީ މިސްރެވެ. ނަމަވެސް އެތާރީޚް މިދިޔަ ހަފްތާގައި މިވަނީ ބަދަލު ވެފައެވެ.\nމިސްރުގެ 20 އަހަރުގެ އަންހެނެއް ކަމަށްވާ ރާނިއާ ލޯކަލް މާރޭކޭޓަކަށް ދަނިކޮށް އޭނާ އާއި ފޮށުނު 25 އަހަރުގެ ފިރިހެނަކާއި ދެކޮޅަށް ރާނިއާ މައްސަލަ ހުށަހަޅާ އެންމެ ފަހުން ކާމިޔާބު ވެސް ކޮށްފިއެވެ.\nރާނިއާ އާއި ފިރިހެނަކު ފޮށުމުން ފުރަތަމަ ވެސް ރާނިއާ ވަނީ އޭނާ އަަށް ހަމަލާ ދީފައެވެ. އަތް ދަބަހުން ފިރިހެން މީހާ އަށް އޭނާ ހަމަލާ ދިން މަންޒަރު ފެންނަ ވީޑިއޯއެއް މީސް މީޑިއާގައި ދަނީ ދައުވަމުންނެވެ. ރައްދުގައި ފިރިހެން މީހާ ވެސް ވަނީ ރާނިއާ އަށް ހަމަލާ ދީފައެވެ. އެންމެ ފަހުން ދެމީހުން ދުރުކުރަން ޖެހުނީ މީހުން އެއްވެގެންނެވެ.\nފިރިހެން މީހާ ވަނީ ފޮށުމުގެ އިތުރުން ރާނިއާ އަށް ހަމަލާ ވެސް ދީފައިކަމަށް ނިންމާ އޭނާ ތިން އަހަރަށް ޖަލަށް ލުމަށް ކޯޓުން ވަނީ ޙުކުމް ކޮށްފައެވެ. އަދި 175 އެމެރިކާ ޑޮލަރުން އޭނާ ޖޫރިމަނާ ކުރަން ވެސް ކޯޓުން ވަނީ ޙުކުމް ކޮށްފައެވެ.\nމިއީ އަންހެނަކާއި ފޮށުނު ފިރިހެނެއްގެ މައްޗަށް މިސްރުގެ ކޯޓަކުން ކުށް ސާބިތުވި ފުރަތަމަ ފަހަރެވެ.\nފެބުރުއަރީ 26, 2018 13:39\nދެން ސާބިތުނުވާ ގައުމަކައް އޮންނަނީ ދިވެހި ރާއްޖެ އެވާހަކަވެސް ޖަހާލިނަމަ\nފެބުރުއަރީ 26, 2018 15:14\nސާބަހޭ ކަމަނާ! ފެންނަ ގޮތުން މިއަހަރަކީ ހަމަ ކަމަނައިންގެ އަހަރު\nފެބުރުއަރީ 26, 2018 22:54\nކެކެކެކެކ އަސްލުވެސް ދޯ ރާއްޖޭގެ ނަމަ އަންހެނުން ބޭނުންވާނެ ބެހޭތޯ ބެލުން\nހަމަނެތީތަށް މިކަމަށް ހައްލެ\nފެބުރުއަރީ 26, 2018 15:18\nމި ރާއްޖޭގަވެސް ތީ އާއްމު ކަމެއް، ދިވެހިންނަށް ވުރެން ވެސް މިތާ އުޅޭ ބިދޭސީން. ޙާސަކޮށްް ބަނަގްލަދޭޝީން، އެމީހުން ފޮޝުމާއި އެއްވަރަށް އެމީހުންގެ ބަހުން ހަޑި ހުތުރު އެއްޗެއްހިވެސް ކިޔާ. މަގުމަތީގަ އަންހެނަކު އެކަނި ހިގާފަ ދަންޔާ ގައިގަޖެހިލާފަ ނޫނީ ނުދެވޭ. ދެރައީ އެމަންޒަރު ފެންނަށް ދިވެހިންވެސް އަޅާ ނުލާތީ.\nފެބުރުއަރީ 26, 2018 17:56\nހައްހައްހާ....މިވީޑިޔޯ ބަލާފަ މަ ހީހީ ހަލާކު.މަށަށް ސިފަވީ ފިޔޮށް ކުކުޅަކާ ބެހުނީމަ އޭތި ފުންމައިގެން އަންނަ ގޮތް.....މިފަހަރު މިއޮތީ ކުޅަނދުރު ހަތަޔަށް އޮށްގާ އުކިފަ.އަސްލު މިހެން އުޅޭ މީހުންނަށް ހަދަންވީ މިކަހަލަ ގޮތެއް.ވ.ގިނައިން މިކަހަލަ ހާދިސާތައް ދިމާވޭ އެކަނި މަގުމަތިން ހިނގާފަ ދާއިރު.ނުވެސް ދަންނަ މީސްމީހުންގެ ފަރާތުން ފެންނަ މިކަހަލަ ނޭދެވޭ އަމަލުތަކުގެ ސަބަބުން މައިންބަފައިންގެ ހާޒިރުގަ ވެސް އެބަހުރި މިކަހަލަ ލަދުވެތި ހާދިސާތަކާއި ކުރިމަތި ލާންޖެހިފަ.މަގޭގެ އަސްލު މައްސަލައަކީ ރައްދުގައި މިކަހަލަ ހަމަލާއެއް ދޭންނުކެރުން އަދި އަނގައިންވެސް އެއްޗެއް ބުނަން ނުކެރުން.ނުވިސްނާ ހުއްޓަ މިކަހަލަ ކަމެއް ދިމާވީމަ ހުންނަނީ ޝޮކެއް ޖެހިފަ.އެތައް އިރެއްވާފަހުން ނަފްސު ހަމައަކަށް މިއެޅެނީ.ގިނަފަހަރަށް މިކަހަލަ ކަންކަމާ ދިމާވަނީ ތަނަކަށް ދާން ލަސްވެގެން އުޅޭ ގަޑިގަޑީގަ ބޫންކަނޑާލާފަ ދާއިރު.އެންމެ ރުޅިއަންނަނީ ގައިގަ އަތްލާތީ.އެކަހަލަ ގަޑިގަޑީގަ ހިތަށް އަރާ މަމީ މިނިކާ ފުރޭތައެއް ނަމައޭ.\nފެބުރުއަރީ 26, 2018 20:00\nފޮށުނޭކިޔާފަ ނުޖެހޭ ދަބަހުން ޖަހާކަށް. ރާނިޔާ އަށްވެސް ދައުވާކުރަން ޖެހޭނެ\nފެބުރުއަރީ 27, 2018 08:52\nފެބުރުއަރީ 27, 2018 10:57\nތިވަރުވެސް ކުަަޑަ ގަދަ


Mi dharivarunge vaahakathah kiyaala! | Mihaaru\nއޭ ލެވެލްގެ އިމްތިހާނުގައި އެއްވަނަ ލިބުނު ދަރިވަރު، ޒައިން އަށް ރައީސް އިނާމު ހަވާލުކޮށްދެއްވަނީ.--ފޮޓޯ:އެޑިއުކޭޝަން މިނިސްޓްރީ\n06 ޖޫން 2016 - 10:36\nކޮންމެ ދަރިވަރަކު ވެސް ބޭނުންވާނެ ކަމެއް އެބައޮތެވެ. ދިހަ އަހަރުގެ ކިޔެވުން ނިންމައިލާ އިރު ރަން ވަނައެއް އަދި މަައިންބަފައިން ފަހުރުވެރިވާނެ ފަދަ ނަތީޖާއެއް ހޯދުމެވެ. އެ އަށް ފަހު ފަށާ އޭ ލެވެލް އިމްތިހާނުން ވެސް ފާހަގަކޮށްލެވޭ ކާމިޔާބީއެއް ހޯދުމަކީ ތައުލީމީ ހަޔާތުގައި އެންމެ އުހުގައި އުޅޭ ދަރިވަރުން އެންމެ ބޭނުންވާނެ އެއް ކަންތަކެވެ. މިވާހަކަތައް ކިޔާލައިފިނަމަ މާ އުނދަގުލެއްނުވާނެ އެވެ.\nމި ދަރިވަރުން ދޭ ނަސޭހަތަކީ މިއީ އެވެ. ތައުލީމީ ދައުރުގައި ކާމިޔާބުވާން ބޭނުންނަމަ ބަރާބަރަށް ނަމާދު ކޮށް ސްކޫލުގައި ޓީޗަރުން ކިޔަވައިދޭ ފިލާވަޅުތަކަށް ސަމާލުކަން ދީގެން އަޑުއެހުމެވެ. އެވަރުން ވެސް ނުވާނަމަ އިންޓަނެޓާއި އެހެން ފޮތްތަކުން މައުލޫމާތު ހޯދައިގެން އެ އެއްޗެއްގައި ވާ ގޮތެއް ފީނައިގެން އެންމެ އަޑި އަށް ހޯދައި ބެލުމެވެ. އެއީ އޭލެވެލް އިން ރަންވަނަތަކެއް ހޯދި ދަރިވަރުން އެންމެ ސަމާލުކަން ދޭ ކަންކަމެވެ.\nއޭ ލެެވެލް އިމްތިހާނުން އެއްވަނަ ހޯދި އަލްތާފަށް ރައީސް އިނާމު ދެއްވަނީ--ފޮޓޯ:ރައީސް އޮފީސް\nތިރީގައި މިވަނީ މިދިޔަ އަހަރު ބޭއްވި އޭލެވެލް އިމްތިހާނުން އެއް ވަނަ ހޯދި ބައެއް ދަރިވަރުން، ނަތީޖާ ރަނގަޅު ކުރުމަށާއި ކާމިޔާބުވާން ކުރި ބައެއް ކަންކަމެވެ.\nއަހުމަދު ޒައިން ޒަރީރް\nޒައިން ބުނަނީ މިހެންނެވެ. ބަރާބަރަށް ނަމާދުކޮށް ދީނީ ކަންތައްތަކަށް އިސްކަންދިނުމަކީ ކިޔަވާ ދަރިވަރަކު އެންމެ އިސްކަންދޭންޖެހޭ އެއް ކަންތަކެވެ. އަދި 24 ގަޑިއިރު ކިޔެވުމާއިގެން ކުރިއަށް ދިއުމަކީ ވެސް އެންމެ ރަނގަޅުގޮތް ނޫން ކަމަށް ޒައިން ބުންޏެވެ. ކޮންމެ ދުވަހެއްގެ ވެސް އެއް ގަޑިއިރު އޭނަ ހޭދަކުރަނީ ފެތުން ފަދަ ސިކުނޑި އަށް ލުއިކަމެއް ލިބޭ ކަމެއް ކުރުމަށެވެ.\nއިސްކަންދަރު ސްކޫލުން ތައުލީމީ ހަޔާތް ފެށި އިރު ވެސް އިތުރު ހަރަކާތްތަކުގެ އިތުރުން ކިޔެވުމުގެ ކަންކަމުގައި ބެލެންސްކޮށް ބައިވެރިވުމަކީ ޒައިން ވަރަށް އިސްކަންދިން ކަމެކެވެ. އަދި ނަމަކަށް ކަމެއް ކުރުމަކީ އޭނާ ބޭނުންވާ ކަމެއް ނޫނެވެ. ކުރާ ހުރިހާ ކަމަކަށް ވެސް އެކަށީގެންވާ ވަގުތު ދީ އެންމެ ރަނގަޅަށް ކުރުމަކީ ޒައިން، ޒައިން އަށް ވީ ސަބަބެެވެ.\nދަރުމަވަންތަ ސްކޫލުން ސީއެޗްއެސްއީ އަށް ބަދަލުވުމަށް ފަހު އިސްލާމް ފިލާވަޅުތައް ދަސް ކުރަން އޭނާ ދަނީ ގޭދޮށު މިސްކިތަށެވެ. ނަމާދު ކޮށްލައިގެން މިސްކިތުގައި ފޮތް ކިޔަން އިންނަނީ އޯ ލެވެލް އިމްތިހާންގެ އިސްލާމް ޓެސްޓުން އޭނާ އެންމެ ބޭނުންވި ނަތީޖާ ނުލިބުމުންނެވެ. މިސްކިތުގައި އިނދެ ކިޔަވަން ވަރަށް ފަސޭހަ ކަމަށާއި އޭގެ ސަބަބުން ބަދަލުތަކެއް އަންނަ ކަން ފާހަގަކުރެވޭ ކަމަށް ޒައިން ބުންޏެވެ. އަދި އިމްތިހާނެއް އޮތަސް އޭގެ ކުރިން ތައްޔާރު ވެވިފައި އޮތުމަކީ ހިތްހަމަޖެހިލައިގެން ޓެސްޓެއް ހަދައިލެވޭ އެއް ސަބަބު ކަން ޒައިން ވަނީ ދައްކައިދީފަ އެވެ.\n"ބައެއް ކުދިން ކުރާ ކަމެއް މާދަމާ ޓެސްޓް އޮންނަންޏާ މިރޭ ފޮތް ކިޔަން އުޅުމަކީ. އެއްކޮށް ހޭލާ ހުރެގެން ފޮތް ކިޔައި ފަހު ވަގުތު ރަނގަޅަށް ދަސްނުކުރެވި ހުންނާނީ. ދެން ލަހުން ނިދާފައި ހެނދުނު ސައި ނުބޮއެ ދާނީ. އަޅުގަނޑު ގަބޫލުކުރާ ގޮތުގައި އެގޮތަކަށް ރަނގަޅަށް ޓެސްޓެއް ނުހެދޭނެ. އެހެންވެ ޒައިން ހަދާ ގޮތަކީ މާދަމާ ޓެސްޓް އޮންނަންޏާ މިރޭ ފޮތް ބަލާލާފައި އަވަހަށް ނިދަނީ. ދެން ޓެސްޓް ފެށުމުގެ ދެ ގަޑިއިރު ކުރިން ހޭލައިގެން ސައި ބޮއެލައިގެން ދެން ނޯޓްސްތައް ބަލާލަނީ،" ސ. މަރަދު އަށް އުފަން ޒައިން ބުންޏެވެ.\nބަޔޮލޮޖީ އާއި ކެމިސްޓްރީން ރާއްޖެ އިން އެއް ވަނަ ހޯދާފައިވާ ޒައިން މިހާރު މަސައްކަތް ކުރަމުން އަންނަނީ ކުޑަ ބަނޑޮސް މާލެ ޕްރޮޖެކްޓް އެސިސްޓެންޓެއްގެ ގޮތުގަ އެވެ. އަދި އޭނާ އަންނަނީ އޭރޯނޮޓިކް އިންޖީނިއަރިން ކިޔަވަން މި އަހަރުގެ ސެޕްޓެމްބަރު ލަންޑަނަށް ދިއުމަށް ތައްޔާރު ވަމުންނެވެ.\nމިދިޔަ އަހަރު ސީއެޗްއެސްސީގެ ގޭމްސް ކެޕްޓަންކަން ވެސް ކުރި ޒައިން ވަނީ އެ ސްކޫލުގެ އެންމެ މޮޅު ދަރިވަރުގެ މަގާމު ވެސް ހޯދާފައި ވެ އެވެ.\nއޭ ލެވެލްއިން އެއްވަނަ ލިބުނު ޝާން އަށް ރައީސް ޔާމީން އެވޯޑު ހަވާލުކޮށްދެއްވަނީ.--ފޮޓޯ؛ ރައީސް އޮފީސް\nއެންމެ ހިތްދަތިކަމަކަށް ދިމާވީ ލޯބިވާ އާއިލާ އާއި އެކުގައި އުޅެ ބޮޑުވި ރައްޓެހިން ދޫކޮށް މާލެ އަށް ކިޔަވަން އަންނަން ޖެހުމެވެ. އަހުމަދު ޝާން، 19، ބުނަނީ ބޭނުންވީ އާއިލާއާ ދުރުގައި ހުރެ ކިޔަވައިގެން ވެސް މަންމަމެން ފަހުރުވެރިވާ ފަދަ ނަތީޖާއެއް ހޯދުމަށެވެ. އޯ ލެވެލްގެ ނަތީޖާ އިން ޝާން ވަނީ ރާއްޖޭގެ ގަދަ ދިހަކުން ފަސް ވަނަ ހޯދައިފަ އެވެ. އަދި އިތުރު ހިތްވަރެއް ލައިގެން އޭނާ ވަނީ ފަސް މާއްދާ އިން އޭ ހޯދައިގެން އޭލެވެލް އިން އެއް ވަނަ ހޯދައިގެން ރައީސްގެ ސްކޮލަޝިޕް ވެސް ހޯދައިފަ އެވެ.\nޝާން ބުނީ އޭނާ އެންމެ އިސްކަމެއް ދިނީ އެ ދުވަހަކު ދޭ ފިލާވަޅުތައް ބަރާބަރަށް ހެދުމަށެވެ. އެއީ ފަހަށް ކަމެއް ކުރަން ބަހައްޓައިފި ނަމަ އެކަމަކީ އޭނާ އަށް ކުރަން އުނދަގޫވާނެ ކަމެއް ކަމަށް ވާތީ އެވެ.\n"ކަމެއް ކުރަން ފަހަށް ބަހައްޓައިފިއްޔާ ސިކުނޑި ތެރޭގައި އޮންނާނީ، ދެން އޮތީ ފިލާވަޅޭ. އެކަމަކު ފުރަތަމަ އެކަން ކޮށްފިއްޔާ ސިކުނޑި އަށް އެ ލުއި ލިބޭނެ. އަދި ފިލާވަޅުތައް ދަސްކުރަން ވަގުތު ވެސް ލިބޭނެ. ދެން ކިޔަވަން ހުންނަ އެހެން އެއްޗެހި ދަސްކޮށްލެވޭނެ،" ރ. އިންނަމާދު އަށް އުފަން ޝާން ބުންޏެވެ.\nއޭނާ ބުނީ ހަޔާތުގައި ވެސް އިމްތިހާނަކުން ފެއިލްވީ، ގްރޭޑް 11ގައި ހެދި އިކޮނޮމިކްސްގެ އެޑެކްސެލްގެ ޕޭޕަރަކުން ކަމަށެވެ. އެ ފަހަރު ދަސްވީ ބޮޑު ފިލާވަޅެއް ކަމަށް ގަބޫލުކޮށް ގަދަ އަޅައި ކުރި މަސައްކަތުން ގްރޭޑް 12ގައި އެ އިމްތިހާނުން އޭނާ ވަނީ ފުލް މާކްސް ހޯދައިފަ އެވެ.\n"ގްރޭޑް 11 އަށް ކިޔަވަން ފަށާފައި ހިތަށް އެރި މިކަން ވާނެ ހެއްޔޭ. ދެން ހިތަށް އެރި އެހެން ކުދިންނަށް ވެސް މިކަން ވަންޏާ އަޅުގަނޑަށް ވެސް ވާނެއޭ. އެ ގޮތަށް އެ އަޒުމުގައި މަސައްކަތް ކޮށްފިއްޔާ ކޮންމެ ކަމެއް ވެސް ކާމިޔާބުވާނެ،" ސީއެޗްއެސްސީން އޭ ލެވެލް ނިންމި ޝާން ބުންޏެވެ.\nއެކައުންޓްސް އަދި ހިސާބުން ދުނިޔެއިން އެއްވަނަ ހޯދައިގެން ރާއްޖެއަށް ރީތި ނަން ހޯދައިދިން ނަޒާލް އަށް، މިދިޔަ އަހަރު ބޭއްވި ޖުމްހޫރި ދުވަހުގެ ޖަލްސާގައި ރައީސް އިނާމު ހަވާލުކޮށްދެއްވަނީ،--ފޮޓޯ:ރައީސް އޮފީސް\nމުހައްމަދު ނަޒާލް އިބްރާހިމް\nއޭލެވެލް އިމްތިހާނުން އެކައުންޓް އަދި ހިސާބުން ދުނިޔެ އިން އެއް ވަނަ ހޯދައިގެން ރައީސްގެ ހާއްސަ އިނާމު ހޯދާފައިވާ ނަޒާލް ބުނީ އޭނާ ވެސް ކިޔެވުމުގައި އެންމެ ހާއްސަކަމެއް ދިނީ ސްކޫލުގައި ކިޔަވައިދޭ އެއްޗެއް ރަނގަޅަށް އޮޅުން ފިލުވުމަށް ކަމަށެވެ.\n"ރަނގަޅު ނަތީޖާއެއް ހޯދަންޏާ އެންމެ ރަނގަޅުވާނީ ބަރާބަރަށް ފިލާވަޅު ހެދުމާއި އޮޅުން އަރާ އެއްޗެހި އަމިއްލަ އަށް ނަމަވެސް ދަސްކޮށްލުން،" ކޮމްޕިއުޓާ ސައިންސްގެ ދާއިރާ އިން ކުރި އަށް ދާން ނިންމާފައިވާ ނަޒާލް ބުންޏެވެ.\nއޯ ލެވެލްގެ އިމްތިހާނުން ވެސް ރާއްޖެ އިން އެއް ވަނަ ހޯދާފައިވާ ނަޒާލް އެންމެ އުއްމީދުކުރީ ސްކޮލަޝިޕަކަށެވެ. އަދި އެ ކަންތައްތައް ހާސިލްކުރަން ވެސް އެންމެ އުނދަގޫ ކަމަކަށް ދިމާވީ ވަގުތު މެނޭޖްކުރުން ކަމަށް ނަޒާލް ބުންޏެވެ. އެއީ ގްރޭޑް 11ގައި އުޅެމުން ޕާޓްޓައިމް ވަޒީފާއަކަށް ވެސް ދަމުންނެވެ.\n"ސްކޫލަށާއި އެކްސްޓްރާ ކްލާސްތަކަށް ދަމުން އަދި ޖޮބަކަށް ވެސް ދަމުން ޓައިމް މެނޭޖްކުރަން އެންމެ އުނދަގޫވީ. އެންމެ ބޮޑު ޗެލެންޖަކީ ލިބޭ ވަގުތު ބޭނުން ކުރުން،" ސީއެޗްއެސްއީން އޭ ލެވެލް ނިންމާލުމަށް ފަހު ދިރާގާއި އުރީދޫގައި ވެސް މަސައްކަތްކުރި ނަޒާލް ބުންޏެވެ.\nރަނގަޅު ނަތީޖާއެއް ހޯދަން ބޭނުންވާނަމަ ކޮންމެހެން ވެސް ކުރަން ޖެހޭ ކަމެއް ކަމަށް ނަޒާލް ބުނަނީ ދަސްކުރާ އެއްޗަކީ އެނގިގެން ދަސްކުރާ އެއްޗަކަށް ވުމާއި ޝައުގުވެރިވާ ފަދަ ގޮތަކަށް ދަސްކުރުމެވެ.\n"ހަމައެކަނި ދަސްކުރުމުގެ ބަދަލުގައި ވާނުވާ އެނގިގެން ދަސް ކުރިއްޔާ ދަސްކުރި ކަމަށް އަސްލުވާނީ. ކޮންމެހެން ރަނގަޅު ނަތީޖާ ހޯދަން ބޭނުންވަންޏާ ހިތުދަސް ކުރުމުގެ ބަދަލުގައި އެ ބުނާ އެއްޗެއް އަންޑަސްޓޭންޑް ވާ ވަރަށް ދަސްކުރުމަކީ ވަރަށް މުހިއްމު ކަމެއް. އޭރުން ޝައުގުވެރިކަން ވެސް އުފެދޭނެ ކިޔެވުމާމެދު" ނަޒާލް ބުންޏެވެ.\nސްކޫލް ތައުލީމް އެޑިއުކޭޝަން މިނިސްޓްރީ އޭލެވެލް ގަދަ ދިހައެއް ކިޔަވާކުދިން ސީއެޗްއެސްއީ\nދިވެހިރާއްޖޭގެ ތައުލީމީ ހާލަތު ދަނީ ދަށަށް. ޕާސްޓް ޕޭޕަރ ގަ ހުންނަ ސުވާލު ހިތު ދަސްކޮއްގެން ގޮސް ދުނިޔޭގެ 1 ވަނަ ހޯދިޔަސް އެ ސުވާލުން ވާއެއްނުވާއެއް ނޭނގޭ. ދިރިއުޅުމުގެ މައިދާނަށް ނިކުތުމުން ކިޔެވި އެއްޗެއްގެ ބޭނުމެއް ހިފާކަށް ނޭނގޭ. ޢަނެއްކާ މިހާރު ހަދާ ކެމްބްރިޖް ޓެސްޓަކީ ކުރީގަ ހެދި ޖީ ސީ އާ ބަލާފަ ވަރަށް ދަށްފެންވަރުގެ އަދީ ވަރަށް ފަސޭހަ ޓެސްޓެއް\nމިފަދަ ޚަބަރު ރިޕޯޓުތައް ގެނެސްދޭނަމަ އެހެންކުދިންނަށްވެސް ޢިބުރަތަކަށްވާނެ. ވަރަށް ރަނގަޅު. ކުރިމަގަށްޓަކައި ކުދިންނަށްލިބޭނެ އިތުރު ހިތްވަރަކަށްވާނެ. އަދިވެސް އެހެންކުދިންގެ މަސައްކަތާއި ޚިޔާލު ގެނެސްދިނުން އެދެން.\nރާއްޖޭން ބޭރުގަ ވެސް ހަމ ދިވެހި ދަރިން ވަރައް ފަޙުރު ވެރި ވަނަ ތައް އޯ ލެވަލް ގަޔާ އޭ ލެވަލް ގަ ހޯދަމުންދޭ، އެއީ ހަންދާން ނައްތާލާފަ ތިބި ކުދިން\nމިފަދަ މޮޅު ކުދިން ބޮޑު ޓީމެއް ހަދައިގެން މި އުޅޭ ވިޔާނުދާ ޒުވާނުން ހަމަމަގަށް އަޅުވަބަލަ\nކިތަންމެވަރަކަށް ބައަކުމަސައްކަތްކުރިކަމުގައި ވިޔަސް ފައިސާވެރިން ޒުވާނުން މަގުފުރެއްދުމަށް މަސައްކަތްކުރާކަމުގައިވާނަމަ ތިކަންކުރެވޭނެހެން ހިއެއްނުވޭ!


REPORT: Henveiru bodu alifaanugai meehun salaamai kurumuge eh hero aki Hussein! | ThePress\nހެންވޭރު ބޮޑު އަލިފާނުގައި މީހުން ސަލާމަތް ކުރުމުގެ އެއް ހީރޯ އަކީ ހުސެން!\n26 September 2019, 09:50\n"އެތައް ބައިވަރު ކުޑަކުދިންތަކެއް ތިބީ ރޯން، ދެން ހަދާނެ ގޮތް ހުސްވި"\nހ. ރަދުވާނިއާގޭގައި ތާށިވެފައި ތިބި ގިނަ ބަޔަކު ސަލާމަތް ކުރުމުގައި އެންމެ އިސް ދައުރެއް އަދާ ކުރި ހުސެން ؛ދަޕްރެސް' އަށް އިންޓަވިއު ދެނީ\nނިދިފައި އޮތް ހުސެން ރަޝީދު އިބްރާހިމް، 45، ހޭލައިގެން ފާހާނާއަށް ވަނީ ވަގުތު ފާއިތުވާތީ ނަމާދަށް ތައްޔާރު ވުމަށެވެ. އޭރު ގަޑިން ވީ 7:05 އެވެ. ފާހާނާގައި ހުއްޓާ ހުސެންއަށް ސިހުން ގެނުވީ އިވުނު ބާރު އަޑުފައްގަނޑުންނެވެ. ހުސެން ހީކުރީ "ލޮޅުމަކާއެކު ގެ ފައިބައިގެން ދަނީ" ކަމަށެވެ.\nހަމަ އެވަގުތު އޭނާގެ އަންހެނުން، "އަލިފާނޭ، އަލިފާނޭ..." ކިޔާ ގޮވަން ފެށި އަޑަށް އަވަހަށް ނުކުތް އިރު ގޭގެ މަގަށް ވާގޮތަށް ހުރި ކުޑަދޮރުގެ ބިއްލޫރިތައް ފަޅާލާފައި އަލިފާންގަނޑު ވަދެއްޖެ އެވެ.\n"ފުރަތަމަ ހީކުރީ ގެއަށް ގުޑުމެއް އައީ ކަމަށް، ނުކުތް އިރު އަލިފާން ވަދެއްޖެ، ދުންގަނޑުވެސް ވަދެ ގޭތެރެ ފުރާލައިފި، ތަނެއް ދޮރެއް ފެންނަވަރެއް ނޫން" ހ. ތިލަފުށި ގޭގައި ހުންނަ ކެމިކަލް ގޯޑައުންގައި ރޯވި އަލިފާންގަނޑު ފެތުރިގެން ގޮސް ހ. ރަދުވާނިއާގެ ދެވަނަ ފަންގެފިލާ އަށް ވަން ގޮތް ސިފަކޮށްދެމުން ހުސެން ކިޔައިދިނެވެ. ހުސެން ބުނީ އެވަގުތު ގޭތެރޭގައި އޭނާގެ ދެމަފިރިންގެ އިތުރުން އަންހެން ދަރިފުޅުވެސް ހުރި ކަމަށެވެ. އަދި ދޮށީ ދަރިފުޅާއި ހުސެންގެ މަންމަ އެވަގުތު ވީ އެހެން ގެއަކަށް ގޮސްފައި ކަމަށްވެސް އޭނާ ބުންޏެވެ.\n"ދެން ހަމަ ވަގުތުން އަންހެނުން ކައިރީ ބުނެފިން އެތާ ތިބެން ނުވާނެ ކަމަށާ އަވަހަށް ނުކުމެވޭތޯ ބަލަން ވީ ކަމަށް" އެ ހާލަތުގައި ނުކުންނަށް މަސައްކަތް ކުރި ގޮތް ކިޔައިދެމުން ހުސެން ބުންޏެވެ.\nހ. ރަދުވާނިއާގޭގެ ހުސެން ދިރިއުޅުނު ބައި ހުންނަ ގޮތާއި އަދި ހުސެން ފުންމާލި ވައި ގޮޅިއާއި، ނުކުންނަން ބޭނުން ކުރި ސިޑިގޮޅި ފެންނަ ކުރެހުމެއް\nހުސެން ބުނީ އޭނާ އުޅުނު އިމާރާތުގެ އެންމެ އެތެރެއަށް ހުންނަ ކޮޓަރިއާ ދިމާގައި ވައިގޮޅިއެއް ހުންނަ ކަމަށާ، އަވަސްވެ ގަތީ ވައިގޮޅި ހުޅުވައިގެން ސަލާމަތް ވެވޭނެ ގޮތެއް އޮތްތޯ ބެލުމަށް ކަމަށެވެ. ބޯ ދުމާއެކު އަލިފާންގަނޑު ވަދެފައި ހުރީ މަގުމަތިން ސިޓިންރޫމަށް ކަމުން އާންމުކޮށް އަރާފައިބަން ހުންނަ ދޮރުން ނުކުމެވެން ނެތުމުން ދެން އޮތް ގޮތަކީ ވައިގޮޅި ކަމަށް ހުސެންގެ ވިސްނުމަށް އައީއެވެ.\n"ވައިގޮޅި ހުޅުވާލި އިރު،7ބުރިއަށް ހުންނަ ގޭގެ3ވަނަ ބުރީގެ ވައިގޮޅި ނޫނިއްޔާ ހުރިހާ ވައިގޮޅިއެއް ހުޅުވައިގެން މީހުން ތިބި، އެންމެން ރޮނީ، އަަހަރެން ފުންމާލީ ވައިގޮޅިއާ ދިމާގައި އޮންނަ ޝީޓްކޮޅު މައްޗަށް، އޭރު ބޭބެ ބުނެފި އެބަޔަށް ގެންނާށޭ. ބޭބެއާ ބޭބެ އަންހެނުން އުޅޭނީ ތިރީ ފްލޯގައިި، ބޭބެ ގެންނާށޭ ބުނި އިރު އެ ފްލޯއަށް މީހުން ގެންދަން ހުންނަ ޖާލީގަނޑުގެ ބޮޑު މިނަކީ3ފޫޓު 1 ފޫޓު" ހުސެން އިޝާރާތް ކުރި ބޭބެއަކީ އެއިމާރާތުގެ 1 ވަނަ ފަންގިފިލާގައި އުޅުނު ގާރީ ރަޝީދަށެވެ. އެގޭގެ3ވަނަ ފަންގި ފިލާއަކީ، އެހާދިސާގައި ނިޔާވި ޝައުނާ އުޅުނު ފަންގިފިލައެވެ.\nހުސެން ބުނީ އެ ފެންލައިޓުން ފުރަތަމަ ކޮއްޕާލީ އޭނާގެ ދަރިފުޅު ކަމަށެވެ. ބޭބެ ދަރިފުޅާ ހަވާލުވީމައި ދެން އެ ގޮޅިތެރެއިން ވަރަށް ހާލުން އަންހެނުން ކޮށްޕާލުމަށް ފަހު އޭނާވެސް އެގޮޅިތެރެއިން ފޭބިއެވެ.\n"އެ ގޮޅިން ތިރިއަށް ދެވުނު އިރު އަންހެނުން އެބައިގެ ފާހާނާއަށް ވަދެ ބަލައިފަ ބުނެފި ފާހާނަތެރެ ރަނގަޅޭ، އެތާކު ނެތޭ ދުމެއް، ދެން ނޭނގެ ހެދިގޮތެއް، އަންހެނުން ތުވާލިތަކާ އެއްޗެހި ފޯކޮށްލާފަ ޖަހާލައިފި ދުން ވަންނަން ހުރި ދިމަދިމާގައި، އަޅުގަނޑުމެނަށް ވުރެ މާ ވަރުގަދަ އަސްލު އޭނާ" ގާރީގެ ފްލޯއަށް ގޮސް ކަންތައް ކުރިގޮށް ކިޔައިދެމުން ހުސެން ބުންޏެވެ. އޭނާ އިތުރަށް ބުނީ، އެ ގޮޅިތެރެއިން އަންހެނުން ފޭބުމުން މުޅިގައިގެ އެތަން މިތަންވެސް މެށިފައި ހުރި ކަމަށެވެ.\n"އެކަމަކަށް އޭރު ނެތް ސަމާލުކަމެއް، އެންމެން ފާހާނާއަށް ވަދެ، އިސްކުރުތަކާ އެއްޗެހި ދޫކޮށްލާފައި، ފާހާނާ ދޮރުކައިރީގައި ވެސް އެއްޗެހި ޖައްސައިފި، އެހެން ހެދީމައި ފެނާއެކު ކޮންމެވެސް ވަރަކަށް ވައި އަންނާނެނުން، އޭރުން އެތެރޭގެ ޕްރެޝާ ހިފާ ދުން ވަނުން ކުޑަވާނެ" ގާރީ ދިރިއުޅުނު ފްލޯގައި ކަން ހިނގަމުން ދިޔަ ގޮތް ހުސެން ކިޔައިދިނެވެ.\nހ. ތިލަފުށިގޭ ގުދަނުގައި ރޯވި އަލިފާނުގެ ސަބަބުން، ހުސެން ދިރިއުޅުނު ހ ރަދުވާނިއާގެއަށް ލިބިފައި ހުރި ގެއްލުން އަދި ހުސެންއާއި ގާރީ އާއި ނިޔާވި ޝައުނާ އުޅުނު ބައި ފާހަގަ ކޮށްފައި\n"ބޭބެމެން ބައިން މަގުމައްޗަށް ނެތް ނުކުމެވޭކަށް، އެއީ ހަމަ ސީދާ އަލިފާންގަނޑުގެ މެދު، އެގޭގެ ފަސްޓްފްލޯއަށް ކަމެއް ނުވީ، މަގުމަތީ ފާރު ރާނާފައި ހުރީމައި، އެހެން ނޫންނަމަ...ނޭނގެ ދެން، މީހަކު ސަލާމަތް ވާނެ ކަމަކަށް ބުނާކަށް ނޭނގެ، ބޭބެ ކައިރީ ބުނަންވެސް ބުނިން، ބޭބޭ އެއްވެސް އުންމީދެއް ނެތޭ، ދުއާ ކުރާށޭ" ގާރީމެން ބައި ހުރި ގޮތާ ލިބެމުން ދިޔަ ހާސްކަމާ ނުތަނަވަސް ކަމުގައި ކަން ކުރަމުން ދިޔަ ގޮތް ކިޔައި ދެމުން އޭނާ ބުންޏެވެ.\nދެން ހުސެން ގަސްދު ކުރީ މީހަކަށް ހަބަރު ކުރަން ވިޔަސް ކުރެވޭނީ ނުކުމެގެން ކަމަށް ވާތީ ގާރީމެން ބަޔަށް ފޭބި ވައިގޮޅިން އަނެއްކާވެސް މައްޗައް އަރާށެވެ. ގައިގެ އެތަން މިތަން ހަން މަށާލައިގެން އޭނާ އަނެއްކާވެސް އެ ޝީޓްކޮޅު މައްޗައް އަރާ ޖެހިގެން ހުރި،5ބުރިއަށް ހަދަމުންދާ އިމާރާތުގެ ޝީޓު މައްޗައް ދެމިގަތެވެ.\n"ދެން ވައިގޮޅިން މައްޗަށް އެރީ، އަރަމުން ދިޔަ އިރު ޖެހިގެން ހުރި ފްލޯ (3 ވަނަ ފްލޯ) ނޫން ހުރިހާ ފްލޯއެއްގެ ވައިގޮޅިއަށް ހުންނަ ދޮރު ހުރީ ހުޅުވާފައި، މީހުންތައް ތިބީ އެތާ، އެންމެން ސަލާމަތް ކޮށްދިނުމަށް އެދި ރޮނީ، ދެން އަހަރެން ބުނީ، މަޑުކޮށްލާށޭ، މިދަނީ ރިޕޯޓު ކުރާށޭ، ދެން ހަމަ އެވަގުތު ހިތަށް އައީ ޖެހިގެން ހުރި ބޭބެމެންގެ ބައިން ހުންނާނޭ ތިރިއަށް ފޭބެން، އެއީ ހަދާ ނުނިމޭ ގެއެއް ވީމައި ސިޑިގޮޅި ހުންނާނެތާ، ދެން ސިޑިގޮޅިއަށް އެރި އިރު ޖެހިގެން ހުރި ތަނުގައި އެތައް ބައިވަރު ކުޑަކުދިންތަކެއް ތިބީ ރޯން، ވަރަށް ބައިވަރު ކުދިން އުޅޭތަނެއް އެއީ، ދެން ހަދާނެ ގޮތް ހުސްވެއްޖެ، ހިތައް އެރި ކޮން ކޮޅަކަށް ބާއޭ ދާނީ، ދެން ހަމަ ހިތައް އަރާ އެކަނި އެންމެން ސަލާމާތް ކުރަން އުޅެގެންނެއްވެސް ނުވާނޭ، ހަމަ އެވަގުތު ހިތައް އަރާ ތިރީގައި ތިބީ އަންހެނުންނާ، ދަރިފުޅާއި ބޭބެމެންނޭ، އެމީހުންނަށް ކިހިނެއްބާއޭ ވާނީ" އެންމެ ހައްސާސް ވަގުތުކޮޅުގެ ނުތަނަވަސްކަން ސިފަކޮށްދެމުން ހުސެން އަސަރާއެކު ކިޔައިދިނެވެ.\n"ދެން ވަރަށް އަނދިރި، ތަނެއް ދޮރެއް ނުފެނޭ، ކަރަންޓެއް ނެތް، ފައިބަން މަގެއް ފެންނަނީވެސް ޖެހިގެން ހުރި އިރާނު ގޭގައި (ރަދުވާނިއާ އާ ޖެހިގެން އުތުރަށް ހުންނަ ބައި) ރޯވެ އަނދަމުން ދިޔަ އަލިފާންގަނޑުގެ އަލިން، ދެން ސިޑިގޮޅީގައި ހުރި ފިލާ ދޮރު ފަޅާލާފައި ތިރިއަށް ފައިބަން ބެލި އިރު އެތަންވެސް އަނދިރިކަމުން ތަނެއް ދޮރެއް ނޭނގެ، ދޮރު ހުންނަކަން އެނގޭ، ދެން ފަހަރަކު ދޮރެއް ފަޅަމުން ހަޅޭލަވަމުން އެންމެ ތިރިއަށް ދިޔައިރު ބޭރުގައި ފުލުހުން ތިބިކަން އެނގުނު" ހުސެންއާއި އޭނާގެ އާއިލާ އަދި އެ އިމާރާތުގައި އެވަގުތު ބޭރަށް ނުކުމެ ތިބި އެންމެން ސަލާމަތް ވުމުގެ މަގު ފަހިވެގެން ދިޔަ ވަގުތުކޮޅު ސިފަކޮށްދެމުން ކިޔައިދިނެވެ.\nމީހުން ސަލާމަތް ކުރުމަށް އުޅުމުގެ ތެރޭގައި ހުސެންއަށް ލިބިފައި ހުރި އަނިޔާތަކުގެ ފޮޓޯ 'ދަޕްރެސް' އާ އޭނާ ހިއްސާ ކުރި\n"އެއީ ފުލުހުން، އެމީހުން ބޭރުން ތެޅީ، އަޅުގަނޑު އެތެރެއިން ތަޅާ ދޮރު ހުޅުވުނީމައި، ފުލުހުންނާއެކީ އަޅުގަނޑު އެރީ އަނެއްކާ މައްޗަށް، އޭރު އަޅުގަނޑަށް ހުރެވުނީ ހަމަ އެކަނި ބޮކްސާ ކޮޅުގައި، އެވެސް ފޫކޮޅުމަތިން އޮތީ ވީދިފައި، ދެން އެތަނަށް އަރާފައި އެމީހުންނަށް ކިޔައިދީފައި ބުނިން، ފަސްޓް ފްލޯގައި ތިބޭނޭ ފާހާނާއެއްގެ ތެރޭގައި އަޅުގަނޑުގެ އަންހެނުންނާ އެންމެން، އެތަނުން މައްޗަށް އެރިއިރު އެމީހުންގެ ހާލު ރަނގަޅޭ، އެކަމަކު މިހާރަކު ނޭނގެޔޭ، ދެން އެތަނުން ފުލުހުން އަޅުގަނޑު އަތަށް ދިއްކޮށްލި ކުއްޖެއް، އެކުއްޖާ ގޮވައިގެން ތިރިއަށް ދިޔަ ގޮތަށް ދެން ނާރަން މައްޗަކަށް" ހުސެން ބޭރަށް ނުކުތް ގޮތް ކިޔައިދިނެވެ.\nބޭރަށް ނުކުމެވުމާއެކު މަގުމަތީގައި ތިބި މީހުނަށް އެތެރޭގެ ހަބަރުތައް ދިނީ ހުސެންއެވެ. އަދި ފުލުހުން މީހުން ސަލާމަތް ކުރުމުގައި އުޅޭ ކަމަށާ، އޭނާގެ އާއިލާގެ މީހުން ފަސްޓް ފްލޯގައި ތިބިކަމަށް ބުންޏެވެ.\n"އަހަރެން ބުނެފިން، މަގޭ އަނބިމީހާހާއި ދަރިފުޅު އަދި ބޭބެއާއި ބޭބެ އަންހެނުން ވެއްޖޭ އެއްވަނަ ބުރީގައި، އެވަގުތު އެތާ ހުރި މީހަކު ބުނި އަދި ހަމަ ނެތޭ އެއްގޮތަކަށްވެސް ވަދެވޭކަށް މަގުމަތިން" އޭރުވެސް ގުދަނުގައި ރޯވި އަލިފާންގަނޑު މަގުމައްޗަށް ފެތުރި ރަދުވާނިއާގެއާ އެއްކޮށް އަނދަމުން ދެއެވެ. ހޮޅިލަމުން ޕްރެޝަރުގައި އަލިފާންގަނޑު އަރަމުން ދެއެވެ.\nމީހުން ސަލާމަތް ކުރުމަށް އުޅުމުގެ ތެރޭގައި ހުސެންއަށް ލިބިފައި ހުރި އަނިޔާތަކުގެ ފޮޓޯ އަދި ވީދުނުގެ ބޮކްސާގެ ފޮޓޯ 'ދަޕްރެސް' އާ އޭނާ ހިއްސާ ކުރި\n"ދެން ރޮވިއްޖެ، ރޮމުން ރޮމުން ދެކޮޅަށް ދުވެދުވެ ހުއްޓާ އަޅުގަނޑުގެ ތިމާގެ ކުއްޖަކު ޓިޝާޓަކާ އެއްޗެހި ދިނީ، ދެން ހުރީ އެމީހުން ނެރެވޭ ންދެން، އެހެން ހުއްޓާ ޕޮލިހުން އައިމަ އަނެއްކާވެސް ބުނެފިން އެތާ ވެއްޖޭ އަންހެނުންނާ އެންމެން، ބުނީމައި އަނެއްކާވެސް ބުނެފި، ނެތޭ އެތަނަށް ކައިރި ވެވޭކަށް، ދެން އެހެން ހުންނަތާ 1:10 މިނެޓް ފަހުން އެމްއެންޑީއެފް ބޭފުޅުން ހަމަ އަލިފާންގަނޑުގެ ތެރެއިން ވަދެ އަޅުގަނޑުގެ އަންހެނުންނާއި ދަރިފުޅާއި ބޭބެއާއި ބޭބެ އަންހެނުން ސަލާމަތް ކުރީ" ހުސެންގެ އާއިލާގެ މީހުން ސަލާމަތްވި ގޮތް ކިޔައިދެމުން ބުންޏެވެ.\n"ގިނަ ބަޔަކު ވަންހެން ހީވަނީ، ނޭނގެ ހެދިގޮތެއް، އެމީހުން އަންހެނުންނާ ދަރިފުޅާ ބޭބެމެން ނެރުނީ" ހުސެން ބުންޏެވެ.\nހުސެން ބުނީ އަނބި މީހާއާއި ދަރިފުޅު އަދި ބޭބެއާއި ބޭބެގެ އަންހެނުން ނެރުނުތަން ފެނުނީމައި ކުޑަކޮށް ހިތްހަމަ ޖެހުމެއް ލިބުނު ކަމަށެވެ.\nހުސެންއަށް ލިބުނު އަންނައުނު ލައިގެން އޭޑީކޭގައި، ހާސްކަމުގެ ތެރޭގައި ޓީޝާޓުވެސް ލެވިފައި ހުރީ ފުރަގަސް ކުރިމައްޗަށް\n"އެ އެންމެންވެސް ގެންދިޔައީ އޭޑީކޭއަށް، އަދި އެވަގުތު އަޅުގަނޑުގެ އެހެން ބޭބެއެއްވެސް ގެންދިޔަ އަނބުރައިގަނެގެން، އެއީ އެ ދުންގަނޑުގެ ތެރޭގައި އެތަނަށް ވަންނަން އުޅެނިކޮށް އަނބުރައިގަތީ" ރަދުވާނިއާގެއިން މީހުން ނެރެ ސަލާމަތް ކުރަމުން ގެންދިޔަ ގޮތް ހުސެން ކިޔައި ދިނެވެ. ހުސެންވެސް އެހިސާބުން އެމީހުންނާއެކު ދިޔައީ އޭޑީކޭއަށެވެ. އެ ދިޔަގޮތަށް ހުސެން ރަދުވާނިއާގެ ދޮށަށް ދެން ނުދެއެވެ.\nހުސެން އިތުރަށް ބުނީ، ރަދުވާނިއާގޭގެ އިތުރުން އެވަގުތު މީހުން ތިބީ އެ ބްލޮކުގެ ކަންމައްޗަށް ހުންނަ އިރާއު ގޭގައި އެކަނި ކަމަށެވެ. އެގޭގައި ތިބި މީހުން ސަލާމަތުން ފޭބި އިރު، ރަދުވާނިއާގެ އުތުރުން ހުރި އިރާނު ގޭގައި އެވަގުތު އެއްވެސް މީހަކު ނެތެވެ. އިއްތިފާގުން އެންމެނަށްވެސް ތިބެވުނީ ބޭރުގައި (އެކި މީހުން އެކިތަނުގައި އެކި ކަންކަމުގައި) ކަމަށް ހުސެން ބުންޏެވެ.\nއައިޝަތު ޝައުނާ، 46 ނިޔާވުން\nހުސެންގެ ވާހަކައިން އެނގުނު ގޮތުގައި އެގޭގައި ހިމެނޭ7ފަންގިފިލާގެ ތެރެއިން ވައި ގޮޅީގެ ކުޑަދޮރު ނުހުޅުވާ ހުރީ ހަމަ އެކަނި އައިޝަތު ޝައުނާ، 46، އުޅުނު3ވަނަ ފަންގިފިލާއެވެ. ހުސެން ގަބޫލު ކުރާ ގޮތުގައި ޝައުނާއަށް އެތަން ނުހުޅުވުނީ، ވައިގޮޅި ހުންނަ ކޮޓަރި ކުއްޔަށް ދީފައި ހުރުމުން އެ ކޮޓަރިއަށް ވަދެވޭގޮތް ނުވުމުގެ ސަބަބުންނެވެ.\n"އެހެން ނޫން ނަމަ އަހަރެން ބުނާނީ ސަލާމަތް ވާނެ ކަމަށް" ރަދުވާނިއާގެ ހުންނަ ގޮތާއި، އެ ވައިގޮޅީގެ ތެރެއިން ޖެހިގެން ހުރި ގެއަށް ދެވެން އޮންނަ ގޮތް އިނގޭތީ، ތަޖުރިބާގެ އަލީގައި ހުސެން ބުންޏެވެ.\nހ. ތިލަފުށި ގޭގައި ރޯވި އަލިފާންގަނޑު ހ. ރަދުވާނިއާގެ އަށް ފެތުރި އެގޭ3ވަނަ ފްލޯގައި ތާށިވެ ނިޔާވި އައިޝަތު ޝައުނާ\nހުސެން ބުނި ގޮތުން، ޝައުނާ3ވަނަ ފަންގިފިލާގައި ވީ ކަން އެނގުނީ، އޭނާގެ ބޭބެ ސިރާޖުގެ ފަރާތުންނެވެ.\n"ސިރާޖު އާ ދިމާވި އޭޑީކޭ ތެރެއިން، ބުނި ކޮއްކޮ ވީ އެތާއޭ، އަޅުގަނޑު ބުނިން، އެބައި ނޫން ހުރިހާ ބައެއްގައި ކުޑަދޮރު ހުރީ ހުޅުވާފައޭ، ހުޅުވާފައި ހުރި ހުރިހާ ތަނަކުން ފުލުހުން އަރާ މީހުން ސަލާމަތް ކުރިއޭ" ޝައުނާއާ ގުޅޭގޮތުން ހުސެންއަށް އެނގޭ މިންވަރު ބުނެދިނެވެ.\nހުސެންގެ ފަރާތުން އެނގުނު ގޮތުގައި ޝައުނާގެ ބޭބެ ސިރާޖަކީވެސް އެ ބައިގައި ދިރިއުޅޭ މީހެކެވެ. ނަމަވެސް އެ ހާދިސާ ހިނގި އިރު ސިރާޖު ގޭގައި ނޫޅެއެވެ. ބައެއް ފަރާތްތަކުން "ދަޕްރެސް" އަށް ކުރިން ކިޔައިދީފައި ވާ ގޮތުގައި، ޝައުނާ ނިޔާވީ، ހޮޅިލަމުން ވަންނަމުން ދިޔަ ބާރު އަލިފާންގަނޑުގައި ނުކުމެވޭނެ ގޮތެއް ނުވެގެންނެވެ. ޝައުނާއާ ހަވާލާދީ ބައެއް ފަރާތްތަކުން ބުނެފައިވަނީ ޝައުނާ އެފަރާތްތަކަށް ގުޅާ ސަލާމަތްކޮށްދޭން އެދުނު ކަމަށާއި، ނަމަވެސް އެ އަލިފާންގަނޑުގައި ސަލާމަތް ނުވާނެކަން އެނގުމުން 'ހިތްހެޔޮ ކުރުމަށް' ވެސް އެދުނު ކަމަށެވެ.\nޝައުނާ ފެނުނީ އަލިފާންގަނޑު ކޮންޓްރޯލް ވި ތާ އެތައް އިރެއްގެ ފަހުން، ރަދުވާނިއާގޭގެ3ވަނަ ފަންގިފިލާގައި މަރިވެފައި އިންދައެވެ. އޭނާ އިނީ ސަލާމަތްވާން ބަދިގޭ ކަނަކަށް ވަން ގޮތަށް ކަމަށް ބައެއް ފަރާތްތަކުން ކިޔައިދީފައިވެއެވެ.\nމާލޭގައި ހިނގި އެންމެ ބޮޑު އެންމެ ނުރައްވާ އަލިފާނުގެ ހާދިސާގެ ގޮތުގައުި ތާރީހުގައި ލިވެވޭ އެ ހާދިސާއަކީ ގިނަ އިބްރަތްތަކަކާއި ފިލާވަޅުތަކެއް ލިއްބައިދޭ ހާދިސާއެކެވެ. މީހުން ދިރިއުޅޭ ސަރަހައްދުތަކުގައި ހުޅު ހިފާ ޒާތުގެ ކެމިކަލް ފަދަ އެއްޗެހި ނުގެންގުޅުމާއި، އަލިފާން ނިއްވޭނެ ފަސޭހަ އާލާތްތަކާއި ވަސީލަތްތައް ގާއިމު ކުރުމާއި އެފަދަ ހާދިސާއެއް ހިނގައިފިނަމަ، އިންތިޒާމް ކުރަން ޖެހޭ އެހެނިހެން ކަންކަން އިންތިޒާމު ކުރުމެވެ.\nރިޕޯޓް އަލިފާނުގެ ހާދިސާ އެމްއެންޑީއެފް އޭޑީކޭ ޕޮލިސް\nކީ ދާނެ ކޮންމެ އެއްޗެކޭވެސް އެނެގޭކަމަކީ އޭނާ ގޭގަވެސްނެތް އެވަގުތު ތި އާއިލާއަކީވެސް ފޮނުއެރުވުމުގެ ނަމްބަރ ވަން\nބަލަ އިންވެސްޓިގޭޓަރު ކީކޭ މިކިޔަނީ، އަބަދުވެސް ކޮންމެ ކަމެއްގައި އެންމެ ނުބައިކޮށް ތިޔަ ވިސްނަނީ، ތިޔަ ބުނާ ސަވާދަކީ ބްރޯގެ ޓަގު ބޯޓާ ގުޅުމެއް އޮތް މީހެއް ނޫން. މަ އޭނާ ދަންނަން. ތަންދޮރު ބަލައިގެން ވާހަކަ ދައްކަބަލަ.\nތިޔަ ގުދަނުގައި ރޯވުމުގައި ވަރަށް ގިނަ ކަންތައްތައް ހުރިކަމަށް ފާހަގަ ކުރެވޭ. މާލެ ތެރެއިން ބަޑިބޭސް ފެނުމާއި، ތިޔަ ގުދަނުގައި ރޯވަނިކޮށް ހުރި ފޮޓޯ ސުމްބާގަށް ލިބުމާއި އެ ގުދަން ހުރި ބިން ބްރޯ ބޭރުކުރި ޓަގްބޯޓާ ގުޅުން ހުރި ލިއޯ ކުންފުނީގެ އެމްޑީ ސަވާދު އެ ބިން ގަނެފައި އޮތުމާ، މިހެންގޮސް ދެން ވަރަށް ކަންކަން އެބަހުރި ތިޔަ ހާދިސާއާ ގުޅުވިދާނެ. އެތަން ހުސްކުރަން އާމިރުމެނަށް އަންގާފަ އޮތުމާ، މަސްދުވަސް ތެރޭ އެތަން ހުސްކުރާނެ ކަމަށް އެކުންފުނީގެ އެޗްއާރުން ބުނެފައި އޮތް ކަމަށް މީޑިއާތަކުގައި ކޮށްފައި އޮތް ރިޕޯޓާ، މިހިރަ މިހިރަ ކަންކަމަކީ ވިސްނާލުން ރަނގަޅު ކަންކަން.\nޝައުނާ އެކެނިވީމާ ހަދާނެގޮތް ހުސްވީކަންނޭގެ.\nވަރަށްވެސް ހިތާމަވެރި ހާދިސާއެއް އެހަނަސް ވަރަށް ހިތްވަރުގަދަ މީހެއް. ހުސެންގެ މަސައްކަތަސް ސާބަސް، އަދި ފުލުހުންނާ ސިފައިންނަށްވެސް، ހަމަ އެއާއެކު މި ހާދިސާގައި މީހުން ސަލާމަތް ކުރަން އުޅުނު އެހެން މީހުންގެ ވާހަކަވެސް ގެނެސްލަ ދިން ނަމަ ފުރިހަމަ ވީސް. ވަރަށް ސަޅި ރިޕޯޓް\nތަފާތު ރިޕޯޓެއް. އަދި މިހާ ޑީޓެއިލް ކޮށް އޮތް ރިޕޯޓެއް ކިޔާލާކަށް ނުލިބޭ. ނޫސްވެރިން ކުރާ މަސައްކަތަށް ޝުކުރިއްޔާ! ހުސެން އަށްވެސް ޝުކުރިއްޔާ! ހުސެން ނުވީނަމަ މަށެއް ނުވީހޭ ބުނާހެން ހުސެންއާ ހެދި ގިނަ ބަޔަކު ސަލާމަތް ވާން މަގު ފަހިވުމަކީ ނިއުމަތެއް، އަދިވެސް އެއް ފަހަރު ޝުކުރިއްޔާ!\nހެޓްސް އޮފް ހުސެން! ޔޫ ޑިޑް ގްރޭޓް!\nހުސެންއަށް މެޑަލްއެއް ދޭން ޖެހޭ. ސިފައިންނާ ފުލުހުން ކޮށްދިން މަސައްކަތަށް ވުރެ ތިޔަ މަސައްކަތްވެސް ކުޑައެއް ނޫން. ތީ ހަމަ ހީރޯ އެއް. ހުސެން ގަދަ!\nޝައުނާއަށް ސުވަރުގޭގެ މަތިވެރި ނިއުމަތް މިންވަރު ކުރައްވާށި! އާމީން\nޝައުނާ ކީއްވެބާ ނުނުކުތީ، އޭނާއަށް ނޭނގުނީ ކަންނޭނގެ ދޯ؟\nވަރަށް ހިތާމަވެރި ހާދިސާއެއް. ކޮންމެ މީހަކަށްވެސް އެފަހަ ކަމެއް ދިމާވިމައި އެނގޭނީ. އެފަދަ ހާލަތެއްގައި އެތައް ކަމެއް ކުރެވޭނެ. އަމިއްލަ އިހުތިޔާރުން ބޭރުންވެސް. ހުސެންއަށް ހަމަ ސާބަސް!\nތިޔަ ކޮށްދެއްވި ހިތްވަރަށް ސާބަސް!. ތިޔައީ ހަމަ ހީރޯއެއް!


Jalugai anhen meehaa maruvi massala HRCM in balanee | Mihaaru\n15 ޖެނުއަރީ 2019 - 22:417comments\nއެޗްއާރުސީއެމުން މިރޭ ކުރި ޓްވީޓެއްގައި ބުނީ ދައުލަތުގެ ބެލުމުގެ ދަށުގައި ހުރި އަންހެން މީހާ މަރުވި މައްސަލަ ބަލަން ފަށާފައިވާ ކަމަށެވެ. މިއީ މިފަދަ މައްސަލައެއްގައި މި ފަހުން އެޗްއާރުސީއެމުން މިހާ އަވަހަށް އުޅެ އަދި އެކަން އާންމުންނަށް އެންގި ފުރަތަމަ ފަހަރެވެ.\nފުލުހުން ބުނީ ވައްކަމުގެ މައްސަލައެއްގައި އެ އަންހެން މީހާ ހައްޔަރުކުރި ދުވަހުން ފެށިގެން ހުރިހާ ހައްގުތަކެއް ދީފައިވާނެ ކަމަށެވެ. އަދި އެ މުއްދަތުގައި ދެ ފަހަރެއްގެ މަތިން ޑޮކްޓަރަށް ދައްކާފައިވާނެ ކަމަށް ވެސް ފުލުހުން ބުނެ އެވެ.\nއެ މައްސަލަ ބަލައި ދިނުމަށް އިންޓަގްރިޓީ ކޮމިޝަނާއި އެޗްއާރުސީއެމްގައި ފުލުހުން ވަނީ އެދިފަ އެވެ. އަދި ތަހުގީގަށް އޮޓަޕްސީ ހެދުމުގެ ހުއްދަ އާއިލާގެ ފަރާތުން ހޯދަން ވެސް ފުލުހުން އެދިފައިވާ ކަމަށް އެތަނުން ބުންޏެވެ.\nރާއްޖޭގެ ޖަލުތަކުގައި މަރުވާ ބައެއް ގައިދީންގެ މަރާ މެދު ބޮޑެތި ސުވާލުތަކެއް އުފެދެ އެވެ. އެގޮތުން އެކަށީގެންވާ އެހީތެރިކަމެއް ނުލިބުމުގެ ސަބަބުން ބައެއް މީހުން މަރުވެފައިވާ ކަމަށް، އާއިލާތަކުން ބުނެ އެވެ.\nއިތުރު ލިޔުންތައް ޕޮލިސް ދޫނިދޫ މަރު އެޗްއާރުސީއެމް ހިއުމަން ރައިޓްސް ކޮމިޝަން ހިއުމަން ރައިޓްސް


NCIT ge corruption ACC in dhiraasaa kuranee | Mihaaru\nއޭސީސީގެ މެމްބަރުކަމަށް އަލަށް އައްޔަންކުރެއްވި ބޭފުޅުންނާ، ރައީސް އިބްރާހިމް މުހައްމަދު ސޯލިހު ބައްދަލުކުރައްވަނީ. އެންސީއައިޓީއާ ގުޅޭ ހާއްސަ އޮޑިޓެއް ވަނީ އާއްމުކޮށްފައި. --ފޮޓޯ: ރައީސް އޮފީސް\n17 ސެޕްޓެމްބަރ 2019 - 17:156comments\nނެޝަނަލް ސެންޓަ ފޮ އިންފޮމޭޝަން ޓެކްނޮލޮޖީ (އެންސީއައިޓީ)ން 2017 ގައި 4.4 މިލިއަން ރުފިޔާގެ ކޮރަޕްޝަނެއް ހިންގި ކަމަށް ތުހުމަތު ކުރެވޭ ޚާއްސަ އޮޑިޓް ރިޕޯޓް، އެންޓި ކޮރަޕްޝަން ކޮމިޝަން (އޭސީސީ) އިން މިއަދު ދިރާސާކުރަން ފަށައިފި އެވެ.\nއެ ރިޕޯޓް ދިރާސާކުރަން ފެށީ އޭސީސީގެ އަމިއްލަ އިސް ނެގުމަށެވެ. ދިރާސާ އަށް ފަހު، މައްސަލަ ތަހުގީގު ކުރުމާ މެދު ކޮމިޝަނުން ގޮތެއް ނިންމާނެ ކަމަށް އެތަނުގެ މީޑިއާ އޮފިޝަލް ވިދާޅުވި އެވެ.\nއޮޑިޓަ ޖެނެރަލްގެ އޮފީހުން އެންސީއައިޓީގެ އޮޑިޓެއް ކުރީ، މި ސަރުކާރުގެ ސައިންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހް ޖަމާލްގެ އެދިވަޑައިގަތުމަކަށެވެ.\nNCIT ge4million rufiyaa ge corruption eh, thuhumathu Ashmalee ah!\nއެ މިނިސްޓްރީގެ ސްޓޭޓް މިނިސްޓަރު އަލީ ސޯލިހް ވިދާޅުވީ އޮޑިޓުން ފާހަގަވި ކަންތައްތަކަކީ، ސަރުކާރުގެ އިދާރާތަކުން މާލީ ކަންކަން ކުރަން އޮންނަ ނިޒާމުން ބޭރުވެ، އަމިއްލަ މަންފާ އަށް އިސްކަންދީގެން ހިންގާފައިވާ ކަންތައްތަކެއް ކަން އޮޑިޓުން ފާހަގަވެފައިވާ ކަމަށެވެ. ފިނޭންސް މިނިސްޓްރީގެ ބެލުމުގެ ދަށުން ހިންގި އެންސީއައިޓީ މެދުވެރިކޮށް ޚިޔާނާތުގެ ބޮޑެތި އަމަލުތަކެއް ހިންގާފައިވާތީ ހިތާމަކުރައްވާ ކަމަށް އޭނާ ވިދާޅުވި އެވެ.\n"މިނިސްޓަރު މަލީހްގެ ވިސްނުންފުޅަކީ އޮޑިޓް އޮފީހުން ފާހަގަވެފައި ހުރި ކޮރަޕްޝަންގެ ކަންކަން ބަލައިދޭން ކަމާގުޅުން ހުރި ތަހުގީގީ އިދާރާތަކަށް ހުށަހެޅުން،" އަލީ ސޯލިހް ވިދާޅުވި އެވެ.\nއޭނާ ވިދާޅުވި ގޮތުގައި ސައިންސް އެންޑް ޓެކްނޮލޮޖީ މިނިސްޓްރީގެ ދަށަށް އެންސީއައިޓީ ބަދަލުކުރުމާ އެކު ކޮރަޕްޝަނަށް މަގުފަހިނުވާނެ ގޮތަކަށް ހަރުދަނާ އުސޫލެއްގެ ތެރެއިން ކަންކަން ކުރަން ވަނީ ފަށާފަ އެވެ. އޭގެއިތުރުން އޮޑިޓަ ޖެނެރަލް ހަސަން ޒިޔަތުގެ ރިޕޯޓުގައި އިސްލާހު ކުރަން ލަފާ ދެއްވި ކަންކަން ވެސް އެންސީއައިޓީން ކުރިއަށް ގެންދާނެ ކަމަށް އަލީ ސޯލިހް ވިދާޅުވި އެވެ.\nއެންސީއައިޓީގެ އޮޑިޓް ރިޕޯޓުގައިވާ ގޮތުން އެ މަޝްރޫއުގައި މާލިއްޔަތު ގަވާއިދާ ޚިލާފަށް ގިނަ ކަންކަން ކޮށްފައިވެ އެވެ. އޭގައިވާ ގޮތުން 4.4 މިލިއަން ރުފިޔާގެ މަޝްރޫއު ބީލަމަށް ލުމުގެ ކުރިން ވެސް ވަކި ކުންފުންޏަކާ ހަވާލުކުރުމުގެ ނިޔަތުގައި ކަންކަން ކުރިއަށް ގެންގޮސްފައިވެ އެވެ. މަޝްރޫއު ބީލަމަށް ލުމުގެ ކުރިން ވެސް މަސައްކަތް ހަވާލުކުރި ކުންފުންޏާ އެކު އެންސީއައިޓީން މަޝްވަރާކުރި އެވެ.\nއެނގިފައިވާ ގޮތުގައި، އެ މަޝްރޫއު ހަވާލުކުރީ މެކްސް ކޮމްއާ އެވެ.\nޚިޔާނާތަށް ތުހުމަތު ކުރެވޭ މި މައްސަލައިގައި، މާލިއްޔަތު ގަވާއިދާ ޚިލާފަށް ބައެއް ކަންކަން ކުރެއްވި ކަމަށް ތުހުމަތުކޮށްފައި ވަނީ އޭރު އެތަން ހިންގެވުމާ ހަވާލުވެ ހުންނެވި ފިނޭންސް މިނިސްޓްރީގެ ސްޓޭޓް މިނިސްޓަރު މުހައްމަދު އަޝްމަލީ އަށެވެ. ރިޕޯޓުގައި ނަން ހިމަނާފައި ނެތަސް އޭރު އެ މަގާމުގައި ހުންނެވީ އޭނާ އެވެ.\nއޮޑިޓުގައިވާ ގޮތުން މި މަޝްރޫއު ހަވާލުކޮށް އެޑްވާންސް ފައިސާގެ ގޮތުގައި މި މަސައްކަތުގެ ޖުމްލަ އަގު ކަމަށްވާ ތިން މިލިއަން ރުފިޔާގެ 50 ޕަސެންޓް ދިނީ ދައުލަތުގެ މާލިއްޔަތު ގަވާއިދާ ޚިލާފަށެވެ. އަދި ބާކީ ހުރި ހުރިހާ ފައިސާއެއް ވެސް އެއްބަސްވުމާ އެއްގޮތަށް މަސައްކަތް ނުނިމެނީސް ދޫކޮށްފައިވާ ކަމަށް އެ ރިޕޯޓުގައިވެ އެވެ.\nއެންސީއައިޓީން ކުރިއަށް ގެންދިޔަ ނެޝަނަލް ޑޭޓާ ސެންޓަރަށް ބޭނުންވާ ޔޫޕީއެސް ސިސްޓަމް ހޯދުމުގެ މަސައްކަތުގައި އެންސީއައިޓީގެ ޕްރޮކިއުމަންޓް ޑިޕާޓްމަންޓުގެ މުވައްޒަފުން ބައިވެރިނުކޮށް އެ މަސައްކަތް ކުރިއަށް ގެންގޮސްފައި ވަނީ ހަމައެކަނި އޭރު އެންސީއައިޓީ ހިންގެވުމާ ހަވާލުވެ ހުންނެވި ސްޓޭޓް މިނިސްޓަރު އަމިއްލަފުޅަށް ކަން ވެސް ރިޕޯޓުގައި ފާހަގަކޮށްފައިވެ އެވެ.\nމި މަޝްރޫއު ހަވާލުކުރި ކުންފުންޏަށް ފައިސާ ދޫކުރަން ތައްޔާރުކޮށްފައިވާ ޕޭމަންޓު ވައުޗަރުުގައި އަޝްމަލީ ސޮއި ކުރައްވާފައިވާ އިރު އޭނާ އަކީ އެ ހުއްދަ އޮންނަ ބޭފުޅެއް ނޫން ކަން ވެސް އޮޑިޓްގައި ފާހަގަކޮށްފައިވެ އެވެ.\nއިތުރު ލިޔުންތައް ފިނޭންސް މިނިސްޓްރީ އެންޓި ކޮރަޕްޝަން ކޮމިޝަން އެންސީއައިޓީ ކޮރަޕްޝަން ކޮމިއުނިކޭޝަން މިނިސްޓްރީ\n22 hours ago 55


(11 އޮކްޓޯބަރ 2020 އާ ގުޅޭ)\nކައިފްގެ މަސްގަނޑާ ހަވާލުވާން މިންނާ އައީ ކެންޒާގެ އަތުގައި ހިފާލައިގެން ހުރެއެވެ. އެ ދެމައިންގެ ފަހަތުގައި ލައިތު ހުއްޓެވެ. ހޮސްޕިޓަލުގެ ބިލުތަކުގައި ލައިތު ހިފީ، ކުންފިނުން ކައިފްއަށް ދީފައިވާ އެހީގެ ފައިސާއިން ކަމަށް ހަދާފައެވެ. އޭނާގެ އަމިއްލަ ޖީބުން ޚަރަދުކުރަން އޭނާއަކީ އެ ޢާއިލާގެ ކާކުކަން މިންނާއަށް ނޭނގޭތީއެވެ. މުސްތަޤުބަލުގައި ކެންޒާ ވާނީ އޭނާގެ އަނބިމީހާއަށްކަން ލަސްނުކޮށް މިންނާއަށް އެންގުމަށް ލައިތު ގަސްދުކުރިއެވެ. އެ ދެމައިންނާ ހަވާލުވާން އޭނާ ބޭނުންވާތީއެވެ. މިންނާގެ ފިރިއަކު ހުއްޓެއްކަމަކު އެއީ ކޮންކަހަލަ މީހެއްކަން ލައިތަށް އެނގޭތީއެވެ. މަންމައާމެދު ކެންޒާ ފިކުރުކުރާނޭވަރު އޭނާއަށް ވިސްނެއެވެ.\nފަތިސް ނަމާދުގެ ފަހުން ކައިފްގެ ހަށިގަނޑު ވަޅުލެވުނެވެ. މިންނާ ހައިރާންކުރުވި ކަމަށްވީ ކަށުނަމާދުގައި ބައިވެރިވި މީހުންގެ ތެރޭގައި ލައިތުގެ ޢާއިލާގެ ބައެއް މެންބަރުން ތިބީމައެވެ. ރޫމާން އަސަދާއި ކަސްތޫރީއާއެކު ސަރަފީނާއާއި ފަރުޒީން ތިއްބެވެ. ލައިތުއާއެކު ސެހްރާނު ހުއްޓެވެ. އެ ޢާއިލާއާ ކެންޒާގެ ގުޅުން މިންނާ ހީކުރި ވަރަށްވުރެ ވެސް ގާތްކަމަށް އޭނާއަށް ފެންނަމުންދިޔައެވެ. ހައިރާންވާން ޖެހުނީ އެހެންވެއެވެ. ހަޤީޤަތަށް ވެސް ފެންނަމުންދިޔައީ އެމީހުންގެ ހެޔޮކަންބާއޭ މިންނާ ސުވާލު އުފެދެއެވެ. ދެބައި މީހުންގެ މެދުގައިވި ފަރަޤު ބޮޑުވީމައެވެ. އެހިނދު މިންނާގެ ޟަމީރު އޭނާއަށް ދުނިޔޭގެ ހަޤީޤަތް ދެއްކުމުގައި އަވަސްވިއެވެ. ޤަދަރު އުފުލިގެންވާ އިއްޒަތްތެރިޔާއާއި ނިކަމެތި މީހާއަށް ވެސް އޮތީ އެއް ހުކުމެއްކަމެވެ. މިއަދު އޭނާއާ ދަރިފުޅު ވަކިވެގެން ދިޔަފަދައިން، ކޮންމެ އިންސާނަކާ ވެސް މަރު ބައްދަލުކުރާނެއެވެ. އޭނާއަށް ފުންކޮށް ވިސްނާލެވުނެވެ. ދުނިޔޭގެ ދިރިއުޅުން ހޭދަވެގެން ދިޔަ ގޮތާމެދުއެވެ. ޢަމަލުތައް ސީދާކުރި މީހަކަށް ނޫނީ ކާމިޔާބު ލިބުމެއްނުވާކަން ހިތަށް އިލްހާމްވިއެވެ. ދެ ދަރީން އެގޮތް މިގޮތަށް ބަލައި ބޮޑުކުރެވިއްޖެއެވެ. ނަމަވެސް އެ ދަރީންގެ މައްޗަށް އޭނާ އިހުމާލުވެވިއްޖެކަން އިޙްސާސް ކުރެވުނެވެ. އެ ދަރީންނަށް ބާރުއަޅަންވީ ކަންކަމުގައި މިންނާއަށް ވަނީ ދޫދެވިފައެވެ. ކަރުނުން ފުރިފައިވި ދެ ލޯ ބަންޑުންވީ ހިތަށް ވެރިވި ބިރުވެރިކަމުންނެވެ.\n"މަންމާ، ގެއަށް ދަމާ..." މިންނާގެ އަތުގައި ދެއަތުން ހިފާލަމުން ކެންޒާ ބުންޏެވެ. ސަހަރާއިން މީހުންތައް ނުކުމެ ހުސްވެއްޖެއެވެ. މަޑުކުރި ބަޔަކަށް ތިބީ ލައިތުގެ ޢާއިލާގެ މެންބަރުން އެކަންޏެވެ. ކަސްތޫރީ ގޮވާލީ ލައިތުއަށެވެ. މާމަދަރިފުޅު ގާތަށް އައުމާއެކު، އިރުޝާދު ދިނީ ކެންޒާއާއި މިންނާ ގެންގޮސް ގެއަށް ލައިދިނުމަށެވެ. ކަސްތޫރީ ނުބުނި ނަމަވެސް ލައިތު ހުރީ އެފަދައިން ކަންތައްކުރަން ނިންމައިގެންނެވެ.\nމިންނާއާ ސަލާމްކޮށްލުމަށް ލައިތުއާއި ސެހްރާނު ނޫން ދެންތިބި މެންބަރުން ޕާކުކޮށްފައި އޮތް ކާރާ ދިމާއަށް ހިނގައިގަތެވެ. މަންމަގެ އަތުގައި ހިފަހައްޓާލައިގެން ހުރެ ކެންޒާ އައިސް ލައިތު ހުޅުވި ދޮރުން ކާރަށް އަރައިފިއެވެ. ސެހްރާނު އިނީ ލައިތުއާއެކު ކުރީގައެވެ. ގެއާ ހަމައަށް އާދެވެންދެން ކާރުގެ ތެރޭގައިވީ ހަމަހިމޭންކަމެވެ. އެ ދެމައިން ގޭ ދޮށަށް ބޭލުމަށްފަހު ލައިތު މަޑެއްނުކުރެއެވެ.\nގޭތެރެއަށް ވަދެވުނު ގޮތަށް މިންނާ ހަރުކޮށް އައިސް ހަމީމު ނިދާ ކޮޓަރީގެ ދޮރުހުޅުވާލިއެވެ. ހަމީމު ކަންތައްކުރި ގޮތުން އޭނާގެ މައި ލަނގޮޑިއަށް ކެތްކުރަން ދަތިވެފައިވިއެވެ. ކޮޓަރިތެރެއިން މިންނާއާ ބައްދަލުކުރީ އަނދިރިކަމެވެ. ގޭގައި ވެސް ހަމީމު ނެތީއެވެ.\n"މަންމާ..." ކަންބޮޑުވެފައި ކެންޒާ ގޮވާލިއެވެ.\nމިންނާ ދަރިފުޅަށް ބަލާލިއެވެ. ވަގުތުކޮޅަކަށް އޭނާގެ ހަރަކާތް ހުއްޓިފައި ވިއެވެ. ދެން ހިއްލާލި ކަނާއަތުން ލޮލާއި ކޯތާފަތް ފުހެލުމާއެކު އެތެރެއަށް ހިނގައިގަތެވެ. އެ ތުންފަތް ބައްދާލައިގެން ހުރެއެވެ. ޝަކުވާއާއި ރުޅިވެރިކަން އޭނާގެ ހިތަށް ދަތިކުރަމުންދިޔައެވެ. ހަމީމު ކަންތައް އެކުރީ ދުވަހަކުވެސް ބަފަޔަކު ކަންތައްނުކުރާނޭ ފަދައިންނެވެ. މިންނާ އައިސް ވަނީ ބިއްދޮށުގައި ހުރި ކޮޓަރިއަށެވެ. ކައިފްއާއެކު އޭނާ ނިދުމަށް ބޭނުންކުރި ކޮޓަރި ގަޑަށެވެ. މަންމަގެ ފަހަތުން އައި ކެންޒާ ދޮރު ކައިރީ މަޑުކޮށްލީ، އެނދުގައި އިށީން ގޮތަށް މަންމަ ރޯންފެށުމުންނެވެ. މިވަގުތު މަންމަ ގާތު ނުރޯށޭ ބުނާނޭ ގޮތެއް ކެންޒާއަކަށް ނޭނގުނެވެ. ޒުވާން އުމުރަށް އެޅީއްސުރެ ކައިފްއާއެކު އެންމެ ގިނަ ވަގުތު ހޭދަކުރީ މަންމައެވެ. ކުއްލިއަކަށް ވަކިވެގެން ދިއުމުން މަންމަ ހިތްދަތިވާނޭވަރު ކެންޒާއަށް އެނގެއެވެ. އެއްފަރާތަށް ޖެހިލައި ދޮރުކައިރީ ފާރުގައި ލެނގިލައިގެން ކެންޒާ މަޑުކޮށްލިއެވެ. މަންމަ ހަމައަކަށް އެޅޭނޭ އިރަކަށެވެ.\nނިދިން ހޭލެވުމާއެކު ފޯނު ބަލަން އާދަވެފައި ހުރި މިފްރާހު އެނދުމަތިން ފޯނިނެގިއެވެ. ނިވިފައި އޮތް ތަން ފެނުމުން ޗާޖަރު މަތީ މިފްރާހު ފޯނު ބާއްވާލިއެވެ. އެނދުން ތެދުވި ގޮތަށް އޭނާ ވަނީ ފާޚާނާއަށެވެ. ކޮޓަރިން ނުކުތީ އޭގެ ފަހުގައެވެ. ސިޓިންރޫމު ސޯފާގައި ވިޔާމް އިންކަން އެނގުނީ މިފްރާހަށް ގޮވާލީމައެވެ.\n"ކޮންއިރަކު އައިސް؟" ހޭވިފައި ހުރި އިސްތަށިގަނޑުގައި އަތްފުނާ އަޅަމުން ވިޔާމަށް މިފްރާހު ބަލާލިއެވެ.\n"ކެންޒާ ބޭބެ މަރުވެގެން އެބައުޅޭ." ކޮޅަށް ތެދުވުމާއެކު އޭނާ ދޭން އައި ޚަބަރު އިއްވާލިއެވެ.\n"ސީރިއަސްކޮށްތަ؟" މިފްރާހަށް ހުއްޓުން އަރާ ގޮތްވިއެވެ. ވިޔާމް ބޯޖަހާލީ އާނއެކޭ ބުނާ ފަދައިންނެވެ.\n"ކޮންއިރަކު؟" މިފްރާހު އަނެއްކާ ވެސް ސުވާލުކުރިއެވެ. އެހެންނަމަވެސް ޖަވާބު އަޑުއެހުމެއްނެތި އޭނާ އެނބުރިލުމާއެކު ހަލުވިކޮށް ގޮސް ކޮޓަރިއަށް ވަދެއްޖެއެވެ.\nފަސް ޕަސަންޓް ޗާޖުވެފައި އޮތް ފޯނު މިފްރާހު ވަގުތުން ހުޅުވާލިއެވެ. ފޯނު ބޭނުންކުރަމުންދަނިކޮށް ނިވިދާނޭތީ އަލުން ޗާޖަރުމަތީ ބޭއްވިއެވެ. އޭގެ މަތީ ބާއްވައިގެން ފޯނުގެ ބޭނުން ކުރަން ފެށިއެވެ. ހުޅުވުނު ފޯނުން ހަމީމުގެ ނަންބަރަށް އޭނާ ގުޅިއެވެ. ފޯނުކޯލެއް ނުނަގައެވެ. ދެން މިންނާގެ ނަންބަރު ހޯދާލިއެވެ. އެހެންނަމަވެސް އެފަދަ ވާހަކައެއް ފޯނުން ގުޅާފައި އަހާލުން ރަނގަޅެއްނުވާނޭ މިފްރާހު ހިތަށް އެރީއެވެ. އަލުން ކޮޓަރިން މިފްރާހު ނުކުތީ ވިޔާމްއާ ބައްދަލުކުރާށެވެ.\n"ހަމްބެ ގޭގަ އެބައުޅޭތަ؟" މިފްރާހު ސުވާލުކުރިއެވެ.\n"ނޭނގެ، އެގޭ ދޮށަކަށް ނުދަން... ހެނދުނު އެފްބީއަށް ވަންތަނާ މަށަށް ވެސް ފެނުނީ، ކަށުނަމާދު ޕޭޖުގަ އޮތީ." ވިޔާމަށް އެނގުނު ގޮތް ބުންޏެވެ.\n"ޝިޓް... ވިޔާމް ސައިކުގަތަ؟" ނިތްކުރީގައި އަތްތިލަ ހިންގާލާފައި ވިޔާމަށް މިފްރާހު ބަލާލިއެވެ.\n"އާން، އެގެއަށް ވައްޓާލަ ދޭންވީ." ވިޔާމް ބުންޏެވެ.\n"އާން، އެކަމް ފެންވަރާލައިގެން ދެވޭނީ." މިފްރާހު މިހެން ބުނުމުން ވިޔާމް މަޑުކޮށްލާނޭ ކަމުގައި ބުންޏެވެ.\nދޮރޯށި ހުޅުވާލައި އެތެރެއަށް ވަންއިރު މީހަކު ފެންނާކަށް ނެތެވެ. ކެންޒާގެ ކޮޓަރި ލައްޕާފައި ހުއްޓެއްކަމަކު ދޮރުގެ ތަޅުގައި މިފްރާހު ހިފާލިއެވެ. ތަޅުލާފައި ހުރުމުން މަޑުމަޑުން އެތެރެއަށް ވަދެގެން އައީ ބަދިގެއާ ދިމާއަށެވެ. ހެނދުނު ދިހައެއް ޖަހައި ހިނގައްޖެއެވެ. އެވަގުތު ގޭތެރެއިން ނުފެންނަނަމަ މިންނާ އުޅޭނީ ބަދިގޭގައެވެ. އެކަމަކު މިއަދު އެހެން ލަފާކުރަން ދައްޗެވެ. ބިއްދޮށް ފަރާތަށް އާދެވުނުއިރު މިފްރާހަށް ފެނުނީ ކައިފްގެ ކޮޓަރި ދޮރު ހުޅުވާފައި ހުރިއިރު ފާރުކައިރީ ދެއަތް ފުރަގަހަށް ލައިގެން ފާރުގައި ލެނގިލައިގެން ކެންޒާ ހުރި ތަނެވެ. އެ މޫނު މިލާފައިވާކަން މިފްރާހަށް ފާހަގަވިއެވެ.\n"ކޮބާ މަންމަ؟" މިފްރާހު އަހާލިއެވެ. ޚިޔާލުތަކަށް ގެއްލިފައި ހުރި ކެންޒާ އިސްއުފުލާލީ އެވަގުތެވެ.\n"ކީއްކުރަން މިގެއަށް ވަނީ؟" އާދައިގެ ގޮތަކަށް ކެންޒާ ބުނެލިއެވެ. ޖަދުލުކުރުމުގެ ރޫހު ވެސް ނެތިފައިވާ ކަހަލައެވެ.\n"ކައިފް..." މިފްރާހު ބުނަން އުޅުނު އެއްޗެއް ނުބުނެ ހުއްޓާލީ ކޮޓަރިތެރެއިން މިންނާ ދޮރުމައްޗަށް އެރިތަން ފެނިފައެވެ. ރޮއެރޮއެ އެ ދެ ލޯ ހުރީ ދުޅަވެފައެވެ. މޫނު ރަތްވެފައެވެ.\n"ކޮބާ އެ ހަމީމު؟" މިންނާގެ ކުރެހިފައިވާ އަޑުން ބުނެވުނީ މީގެކުރިން ނުބުނާހާ ބާރަށެވެ.\n"ގެއަކުނެތްތަ؟" މިފްރާހު އަޖައިބުވިއެވެ.\n"އަހަރެން މިފްރާހުއަށް ވެސް ގުޅިން... ދެމީހުންކުރެ އެކަކު ވެސް ފޯނެއް ނުނެގި، އޭނާގެ ހުރި ހަމައެކަނި ފިރިހެން ދަރިއޭ ވަޅުލާފައި މިއައީ، އެކުއްޖާގެ މޫނު ބަލާލަން ވެސް އޭނާއަށް ނާދެވުނު..." މިންނާއަށް އަނެއްކާ ވެސް ގިސްލެވިއްޖެއެވެ.\nމިފްރާހު އައިސް މިންނާގެ ކުރިމަތީ ހުއްޓުނެވެ. ކެންޒާއަށް އެ މަންޒަރު ބަލަން އުނދަގޫވީ ނަމަވެސް މިވަގުތު އޭނާ ޚިޔާރުކުރީ ހަނު ހުރުމަށެވެ. މިފްރާހު އެ ދައްކާ ހިތްހެޔޮކަމަކީ އޮޅުވާލުމެއްކަން ކެންޒާ ބުނެދޭނެއެވެ. އެކަމަކު މީ އެވަގުތެއްނޫނެވެ. މަންމަ އެހުރީ ދެވަނަ ހިތްދަތިކަމެއް ތަޙައްމުލުކުރެވޭނޭ ފަދަ ހާލަތެއްގައެއްނޫނެވެ. މިފްރާހާ ދިމާއަށް އެއްޗެހި ގޮވާ ގެއިން ނެރިނުލީ އެހެންވެއެވެ. ނަމަވެސް ކޮޓަރި ކައިރިއަށް މިފްރާހު އައުމުން ވަގުތުން ކެންޒާ ދުރަށް ދިޔައެވެ.\nމިންނާގެ ރުއިން ހުއްޓުވާލެވޭތޯ މިފްރާހު މަސައްކަތްކުރިއެވެ. އޭނާގެ މޭގައި މިންނާ ގެނެސް ޖައްސާލުމާއެކު ފިރުމިއެވެ. ހިތްވަރުކޮށް ކެތްތެރިވުމަށް މިފްރާހު ބުންޏެވެ. ފިރިހެން ދަރިފުޅު އެނބުރި ނާންނާނޭކަން އެނގުމުން މިންނާއަށް ބައްދާލެވުނީ މިފްރާހުގެ ގައިގައެވެ. އޭނާގެ ރުއިން މަޑުވުމުން، އެއްޗެއް ކައިފިންތޯ މިފްރާހު ސުވާލުކުރިއެވެ.\n"ކާނޭ ހިތްވަރެއްނެތް؟ ހަމީމު..."\n"އެއްޗެއް ކާލީމާ ވެސް ހަމަޖެހޭނެ، މަންމަ ވަރުދެރަވެގެން ބާއްވަން ޖެހިއްޖެއްޔާ ކެންއަށް ވާނީ ކިހިނެއް؟ މަންމަ ދެރަވާނެކަން އެނގޭ، އެކަމަކު ހިތްވަރު ވެސް ކުރަންވާނެއެއްނު... އަހަރެން ކާއެއްޗެހި އެބަ ގެންނަން."\n"އަހަރެމެންނަށް ޚަރަދުކުރާނޭ މީހަކު ބޭނުމެއްނުވޭ، އަހަރެންގެ މަންމައަށް ސައިތަށްޔާރުކޮށްފަ ހުންނާނީ." ކެންޒާ ފޫހިކަމާއެކު ބުންޏެވެ. މިންނާއާއި ކެންޒާއަށް ކާއެއްޗެހި ގެނެސްދިނީ ލައިތެވެ. ކެންޒާއާއި މިންނާގެ ހާލު ބަލަން އޭނާ އިރުއިރުކޮޅުން ކެންޒާއަށް ގުޅައެވެ. ނަމަވެސް އެކަން ހާމަކުރަން ކެންޒާ ބޭނުންނުވީއެވެ.\nމިފްރާހުގެ ބަސް މިންނާ އަހާތަން ފެނިފައި ކެންޒާ ހިތްހަމަނުޖެހުނެވެ. އޭނާ ބުނުމުން މަންމަ ކޮޓަރިއަކުން ނުނިކުތެވެ. ޖޫސްތަށި ގެނެސްދީމަ ވެސް ބޯން އެއްބަހެއްނުވިއެވެ. އެއްވެސް އެއްޗެއް ބޭނުމެއްނުވިއެވެ. މަންމަގެ ހާލު އޭނާއަށް ވެސް ވިސްނެއެވެ. ވަކިވެގެން ދިޔައީ މަންމަގެ ފިރިހެން ދަރިފުޅަށްވީއިރު، އެއީ ކެންޒާގެ ހުރި ހަމައެކަނި ބޭބެއެވެ. އެއްވެސް އިންސާނަކުދެކެ ފޫހިނުވާ ވަރަށް ކެންޒާގެ ހިތުގައި މިފްރާހުއަށް ޓަކައި ފޫހިކަންވިއެވެ.\nބޮލުގައި ހިފަހައްޓާލައިގެން ހުރެ ގޭތެރެއަށް ވަން ހަމީމު ސޯފާގެ ކައިރިއަށް އައިސް އެއަށް ވެއްޓިގަތީއެވެ. ކަރުހިއްކައިގެނެގެން ފެން ގެންނާށޭ މިންނާއަށް ގޮވަންފެށިއެވެ. ހިލަމެއް ނުވީމާ ބޯ ހިއްލާލައި ގޭތެރެއަށް ހަމީމު ބަލާލިއެވެ. ހޮސްޕިޓަލުން މިންނާ ނާންނީބާއޭ އޭނާ ހިތަށް އެރިއެވެ. އެހެންޏާ ހެނދުނު މިންނާ ގެއަށް އައިސް އުޅޭތަން ފެނިފައި ހުރީމައެވެ. ހެނދުނު ސައި ހަދާފައި ހަމީމު ގޭގަ ހުރިއްޔާ ސައިބޯން ގޮވާނެއެވެ. ސޯފާއިން ތެދުވެގެން ބަދިގެއަށް އޭނާ އައެވެ. ހަމީމަށް ފެނުނީ ބަދިގެ ދޮރާ ދިމާވާނޭހެން ހުންނަ ކާމޭޒުދޮށުން ކެންޒާއާއި މިންނާގެ އިތުރުން މިފްރާހު އިންތަނެވެ. މިންނާއަށް ގޮވާލީ ބާރަށެވެ. އޭނާ ގޮވާއަޑެއް ނީވޭތޯ ސުވާލުކުރިއެވެ. ބަދިގެއަށް ނުވަދެވިގެން އުޅެނިކޮށް މޭޒުދޮށުން ތެދުވި މިފްރާހުގެ ހޫނު ހަމަލާ އެރީ ހަމީމުގެ މޫނަށެވެ. މިންނާއާ ދިމާއަށް ހަޅޭނުލެވުމަށް އޭނާ އަމުރުކޮށްލިއެވެ. އަޖައިބުވެފައި ކެންޒާއަށް ބަލާލެވުނީ މިންނާއަށެވެ. އޭނާއަށް ފެނުނީ ހިތްހަރުކޮށްލައިގެން މަންމަ ނުބަލަން އިން ގޮތެވެ.\n"އޭނާގެ ގައިގާ ޖަހަން ކަލޭ ތީ ކާކު؟" ކެންޒާ ތެދުވި ގޮތަށް ބަދިގެއިން ނުކުތެވެ. މިފްރާހުއާ ކުރިމަތިވާނޭހެން ހުއްޓުނެވެ. ހަމީމު ބިންމަތީ އޮތީ ވާނުވާ ނޭނގިފައެވެ.\n"ކައިފް މަރުވެގެން ވަޅުލާފަ އެމީހުން އެއައީ... އަހަރެން ނުބުނަންތަ މިދުވަސްކޮޅު ނުބޯށޭ... ކައިފްގެ ހާލުބަލަން ހޮސްޕިޓަލަށް ގޮސް ހަދާށޭ." ކެންޒާއާ ވާހަކަދެއްކުމުގެ ބަދަލުގައި މިފްރާހު އެއްޗެހިކީ ހަމީމަށެވެ.\nކަތުރުކަށިގަނޑާ ދިމާއަށް ވީތަދުން ހަމީމު ފިރުމަންފެށިއެވެ. ހަމައެއާއެކު އޭނާގެ ހަނދާނަށް އައީ މިންނާ ފޯނުކުރާތީ އުނދަގޫވެގެން ހަޅޭލަވައިގަތްކަމެވެ. ނުގުޅާށޭ ކިޔާ ހުތުރު އެއްޗެހި ގޮވާލިއިރު އޭނާ ހުރީ ހަމަހޭގައެއްނޫނެވެ. ފޯނުކޯލު ކަނޑާލީ މިންނާ އެވަރަށް ގުޅީ ކީއްވެތޯ އަހާލުމުގެ ކުޑަ ވެސް ޝައުގެއްނެތިއެވެ. އެވަގުތު އޭނާ އިނީ މިންނާގެ ދުއްތުރާއިން ސަލާމާތްވާން ބޭނުންވެފައެވެ. ފޯނު ނިވާލީ އެހެންވެއެވެ.\n"ކައިފް މަރުވީތަ؟" މޫނުގައި އަތްޖައްސައިލައިގެން އިނދެ ހަމީމު ބަލާލީ ކެންޒާއަށެވެ. އޭނާ ހަމައެކަނި ބޯޖަހާލީއެވެ.\n"ތި ތާހިރުވެގެން އައިސް މަންމަގެ ގާތުން މަޢާފަށް އެދޭ." މިފްރާހު އަމުރުކުރިއެވެ.\n"ކަލޭ މިގެއިން ނުކުމެގެން ދޭބަލަ، މަތިންބައިންޖެހިގެން މީހުންގެ ގެދޮރަށް ވަދެގެން ތިއުޅެނީ ކިހިނެއްވެގެންތަ؟" ކެންޒާ ދަތްކުނޑިވިކާލިއެވެ. ކިތަންމެ ރުޅި އައިސްފައި ހުރި ނަމަވެސް އެވަގުތު މިފްރާހު ބަލާލި ގޮތުން ކެންޒާއަށް ފަހަތަށް ޖެހިލެވުނެވެ.\n"މަންމާ..." ހާސްކަމުގައި ކެންޒާއަށް ގޮވާލެވުނެވެ. އެހިނދު މިފްރާހު ފަސްއެނބުރި ހަރުކޮށް ގޮސް ބަދިގެއަށް ވަނެވެ. ކެންޒާ ހުރި ފިޔަވަޅުމަތީ ހުއްޓާ، މިންނާ ގާތު ކޮންމެވެސް ވާހަކައެއް ދެއްކުމަށްފަހު މިފްރާހު ނުކުތީއެވެ. ހަމީމުއާއި ކެންޒާއަށް ބަލާލުމެއްނެތި ގޭތެރެއަށް ވަދެގެން ދިޔަ ގޮތުން ހީވީ އޭނާ އެގެއިން ނުކުންނަން ދިޔައީ ހެނެވެ.\nހަމީމު ތެދުވެ ދެއަތުން ވެލި ފޮޅަމުން އައިސް ބަދިގޭ ދޮރުމަތީ ހުއްޓުނެވެ. ކާމޭޒުދޮށުގައި އިން މިންނާއަށް އޭނާ ބަލަން ހުރީއެވެ. އަނގަޔަކުން ނުބުނެއެވެ. މިންނާ އިންނާކަށް ގަސްދެއްނުކުރިއެވެ. މޭޒުމަތީ ހާމައަށް ހުރި ތަށިތަކުގައި މަތިޖަހާފައި އޭނާ ބަދިގެއިން ނުކުތީއެވެ. ކެންޒާގެ ގާތުގައި މަޑުކޮށްލަމުން، ފެންވަރާލައިގެން ކައިފްގެ ކޮޓަރިއަށް އައުމަށް މިންނާ ބުންޏެވެ. ކެންޒާ ހިނގައިގަތީ ކައިފްގެ ކޮޓަރިއަށް މަންމަ ގޮސް ވަނުމުންނެވެ.\nމެންދުރު ނަމާދުކޮށްގެން ފޭބި މިންނާ އެނދުގައި އިށީނެވެ. ނަމާދު ދޮޅީގެ ކައިރިފަށުގައި އަޅާފައި އޮތް ބޮޑު ރޭނދާގަނޑާ ކުޅެން އިންއިރު އޭނާގެ ނަޒަރު ވެސް ވަނީ އެ ދިމާއަށް ހުއްޓިފައެވެ. ކެންޒާ ކޮޓަރިއަށް ވަނުމުން އެނދުގައި އިށީންނަން އައުމަށް މިންނާ އިޝާރާތްކޮށްލިއެވެ.\n"މަންމަ ބުރުގާ އަޅަން ވިސްނައިފިން، އެވެސް އިތުރު ޚަރަދެކޭ ހީވެ މިހާ ދުވަހު އެކަންނުކޮށް ހުރީ، އެއީ އެއްގޮތަކަށް ވެސް ކަމުދާ ވިސްނުމެއްނޫންކަން އެނގޭ... އެގޮތް މިގޮތުގައި އުމުރު ހުސްވަމުން މިދަނީ." މިންނާ ވާހަކަދެއްކިއެވެ.\n"މަންމަ ބޭނުންވީމަ ބުރުގާ ގަންނަން ދާންވީ، އަހަރެން ގެނެދޭނަން." މަންމައަށް ޔަގީންކަން ދޭ ފަދައިން އެ އަތުގައި ކެންޒާ ހިފަހައްޓާލިއެވެ.\n"ކެންޒާ ނަމާދު ކުރަން ފަށަންވީނު، މަންމައާއެކު ދަރިފުޅު ވެސް ބުރުގާ އަޅުވާހިތްވޭ..." މިންނާ ބުންޏެވެ.\n"މަންމާ..." ކެންޒާއަށް އެކަމާ އެހާ ޤަބޫލެއްނުވެވުނެވެ. ބުރުގާ އެޅުމަކީ އިތުރު ތަކުލީފެކޭ އޭނާއަށް ހީވަނީއެވެ. މިންނާއަށް ދަރިފުޅަށް ވީގޮތް ވިސްނުނެވެ. އަންހެން ދަރިފުޅު ބޮޑުވީ މިހާރު އޭނާގެ ތަސައްވުރުގައި ކުރަހަން މަސައްކަތްކުރާފަދަ ދީނީ ކަންކަމަށް އިސްކަންދިން މާޙައުލަކުނޫނެވެ.\n"މަންމަގެ ޒިންމާއެއް އެއީ ދަރީން ރަނގަޅުމަގުން ހޭނުން، އެކަމަކު ދުނިޔޭގެ ދަތި އުނދަގޫ ދިރިއުޅުމުގައި މަޝްޢޫލުވެވުނުވަރުން އަޅުކަމަށް ދަރިފުޅުމެން ހޭނުމުގައި އިހުމާލުވެވުނީ، މަންމަ ނަމާދުކުރާ ފަހަރަކު ވެސް ދަރީން ނަމާދުކުރޭތޯ، ޤުރުއާން ކިޔަވާތޯ ބަލާނުލެވުނީ، މަންމައަށް މަޢާފުކުރައްޗޭ." ކެންޒާގެ އަތުގައި ފިރުމަމުންދިޔަ މިންނާގެ ދެ ލޯ ފެންކަޅިވެއްޖެއެވެ.\n"މަންމަ ދެރަނުވޭ... މަންމަ އަހަރެން ބޮޑުކުރީ ކިހިނެއްކަން އެނގޭ، މަޢާފަށް އެދޭވަރުކަމެއް މަންމަނެތް ކޮށްފައެއް." ކެންޒާއަށް މިންނާ ދައްކާވާހަކަ ފަހުމްވާންވީ މިންވަރަކަށް ފަހުމެއްނުވެއެވެ. އާދަވެފައިނެތްއިރު އެއީ ކެންޒާއަށް މުޅިން އާ ދާއިރާއެއް ކަހަލައެވެ. ދެކޮޅު ހަދައި ސުވާލު އުފެއްދުމަށްވުރެ ކެންޒާ ބެލީ މަންމަގެ ހިތްހަމަޖައްސައި ދެވޭތޯއެވެ.\n"އަދި ފަހުން އަޅާނަމޭ މަންމާ..." މިންނާގެ ވާހަކަތަކަށް ކެންޒާ ޖަވާބުދިނެވެ. ބޭނުމަކަށްވީ މަންމަގެ ވާހަކަތައް ހުއްޓުވުމެވެ.\nރޭގަނޑުގެ ވަގުތެވެ. ކެންޒާގެ ކޮޓަރިއަށް އައުމުގެ ބަދަލުގައި މިންނާ ގަސްދުކުރީ ކައިފްގެ ކޮޓަރީގައި އޮންނާށެވެ. އޭނާ ދިރިއުޅޭ ތަނަކަށް އެކޮޓަރި ހެދުމަށެވެ. ހަމީމުއާ މިންނާ ވާހަކައެއް ނުދައްކައެވެ. ހަމީމު ވެސް ގެއިން ނުނިކުމެވެ. ބަނޑުހައިވުމުން ކާއެއްޗެއް ދޭން ބުނީ ވެސް ކެންޒާއަށް ގޮވާފައެވެ. ކޮޓަރިތަކަށް ކެންޒާއާއި މިންނާ ވަންއިރު ވެސް ހަމީމު އިނީ ސޯފާގައެވެ. ކަމަކާ ވިސްނަނީ ކަހަލައެވެ. އޭނާ އެންމެ އަޖައިބުވީ މަންމަ ގެންގުޅުނު ކުރީގެ ފަހާފޮށި ހިފައިގެން މިންނާ އިންތަން ފެނިފައެވެ. ކުދީން ކުޑަކުޑައިރު މަންމައާއި މިންނާ އެ ފޮށިން ފަހަން އިންނަތަން ހަމީމު ދުށް ހަނދާންވެއެވެ. މިހާ ދުވަސްވީއިރު އެ ފަހާފޮށި ހުރިކަމެއް ވެސް އޭނައަކަށް ނޭނގެއެވެ. އަސުރުގެ ފަހުން ގޭތެރެއިން މިންނާ ފެނުނުއިރު ބުރުގާ އަޅާފައި ހުރުމުން ވެސް ހަމީމަށް ބުނާނޭ އެއްޗެއް ނޭނގުނެވެ. މިންނާގެ ރީތި ފަން ދިގު އިސްތަށިގަނޑަށް އެއްއިރެއްގައި ހަމީމު ވަރަށް ތަޢުރީފުކުރިއެވެ. އެކަމަކު އެ އިސްތަށިގަނޑު މިހާރު އެވަނީ ނިވާކޮށްފައެވެ.\nސޯފާއިން ތެދުވެގެން ކައިފްގެ ކޮޓަރި ކައިރިއަށް ހަމީމު އައެވެ. ދެފަހަރު އަތް ހިއްލާލިއެވެ. ނަމަވެސް ދޮރުގައި ޓަކިދޭން އޭނާ ފަސްޖެހުނެވެ. ބޮލުގައި އަތްހާކާލުމާއެކު ކަނދުރާގައި ހިފަހައްޓާލިއެވެ. ކެތްނުވެގެން އޭނާ އައިސް ކޮޓަރިއަށް ވަނީއެވެ. ދޮރުތަޅުލުމާއެކު އޭނާ ދެވިފައި ހިފައިވާ ނުބައި ޢަމަލު ކުރުމުގައި އުޅުނެވެ.\nކެންޒާ އޮތީ ނުނިދިފައެވެ. ލައިތުއާ ވާހަކަދައްކާފައި ފޯނު ބޭއްވުމުން ވެސް ހިތަށް ހަމަޖެހުމެއް ނުލިބުނެވެ. އެހެން އޮއްވާ އިތުރު ހާސްކަމެއް ލިބުނީ މިފްރާހު ގޮވަން ފެށުމުންނެވެ. ވައިބާ ނުބަލަން އޮތީ އޭނާއާ ވާހަކަދައްކަން ބޭނުންނުވެގެންނެވެ. ބްލޮކްކޮށްލަން ވެސް ކެންޒާ ހިތަށް އެރިއެވެ. ނަމަވެސް އޭނާކޮށްފާނޭ ކަމަކާމެދު ޖެހިލުންވެ ބިރުގަންނަވަރުން އެހެން ހަދަން ނުކެރުނީއެވެ. މިފްރާހު ދީފައި ހުރި ހަދިޔާގެ ނިޝާންތަކުން ކުލަފަނޑުވެއްޖެތޯ އެހުމާއެކު އޭނާ ފޮނުވީ ކެންޒާގެ ފޮޓޯއެކެވެ. އަދިވެސް ބައިވަރު އެބަހުރިކަމުގައި ފޮޓޯގެ ތިރީގައި އިތުރުކޮށްލާފައި އޮތެވެ.